ރައީސް ނަޝީދާއި ދެކޮޅަށް ދީނީ އިލްމުވެރިންނާއި އުމަރާއި ޖަމީލް ތެދުވެއްޖެ! | | Sangu News\nރައީސް ނަޝީދާއި ދެކޮޅަށް ދީނީ އިލްމުވެރިންނާއި އުމަރާއި ޖަމީލް ތެދުވެއްޖެ!\n1 ސެޕްޓެމްބަރ 2019 - 19:48\nރައީސް ނަޝީދު މިސްކިތެއް ތެރޭ. މަސްތުވާތަކެއްޗާއިބެހޭގޮތުން ދެއްކި ވާހަކަވަނީ ހައްސާސްވެފަ. ފޮޓޯ: ސޯޝަލް މީޑިއާ\nދައުލަތުގެ މަތީ މަަޤާމުުތަކުގައި ތިއްބަވާ ބޭފުޅުން މަސްތުވާތަކެއްޗަށް ހިއްވަރު ދެއްވަމުން ގެންދަވާކަމަށް ބުނެ ރާއްޖޭގެ ސިޔާސީ ފަރާތްތަކާއި އިލްމުވެރިން ކަންބޮޑުވުން ފާޅުކުރަންފަށައިފިއެވެ.\nދައުލަތުގެ މަތީ މަަޤާމުުތަކުގައި ތިއްބަވާ ބޭފުޅުން މަސްތުވާތަކެއްޗަށް ހިތްވަރު ދެއްވަމުން ގެންދަވާތީ އެކަމާއި ހިތާމަ ކުރައްވާ ކަމަށް ކުރީގެ ހޯމް މިނިސްޓަރ އުމަރު ނަސީރުވަނީ ވިދާޅުވެފައެވެ.\nބާރުގަދަ މަސްތުވާތަކެއްޗާއި ބާރު ދެރަ މަސްތުުވާތަކެއްޗާއި ހިކި އަދި ދިޔާ މަސްތުވާތަކެތި ބޭނުންކޮށްގެން މި ޤައުމުގެ އެތަށް އާއިލާއެއް ރޫޅި ޤައުމުގެ އުފެއްދުންތެރިކަން ދައްވެ، ޤައުމުގެ އެތަށް މަސައްކަތްތަކެއް ބިދޭސީން ނަގާ، ޤައުމުގެ މިނިވަން ކަމާއި އަމިއްލަވަންތަކަން ގެއްލިގެން ގޮސްފައިވާ ކަމީ ފެންނާން އޮތް ހަޤީގަތެއް ކަމަށް ވިދާޅުވިއެވެ.\nއުމަރު ވިދާޅުވީ އިސްލާމްދީނާއި ކައިރިއަށް މި ޤައުމު ޖެހިގެން މެނުވީ މި ޤައުމުގައި ހުރި ބޮޑެތި މައްސަލަތަކަށް ހައްލެއް ނެތް ކަމަށެވެ.\nމަސްތުވާތަކެތި މުޖްތަމައުގައި އާންމުވުމާއި ގުޅިގެން އެކަން ހުއްޓުވުމަކަށް ގެނައުމަށް ފުލުހުން ބޮޑެތި އޮޕަރޭޝަންތަށް ހިންގަމުން އަންނައިރު ހޮނިހިރު ދުވަހު ބޭއްވި އެމްޑީޕީގެ ޔޫތް ކޮންގްރެސްގައި ވާހަކަދައްކަވަމުން މަޖިލީހުގެ ރައީސް މުޙައްމަދު ނަޝީދު ވަނީ މަސްތުވާތަކެތި އަތުލައިގަންނަން ފުލުހުން ހިންގާ އޮޕަރޭޝަންތަކަކީ ރައްޔިތުންގެ ޓެކްސް ފައިސާ ބޭކާރުގެ ގޮތުގައި ޚަރަދު ކުރުން ކަމަށް ދޭހަވާފަދަ ގޮތަކަށް ވާހަކަދައްކަވާފައެވެ.\nމި މައްސަލައާއި ގުޅިގެން ކުރީގެ ނައިބު ރައީސް ޑރ މުޙައްމަދު ޖަމީލު ކުރެއްވި ޓުވީޓެއްގައި ވިދާޅުވީ މަސްތުވާތަކެއްޗަކީ ވަބާއެއް ކަމަށެވެ. އަިދ މީހުންގެ ގެދޮރާއި މުދަލުގެ ރައްކާތެރިކަން ގެއްލި ވައްކަމާއި ފޭރުން އާންމުވެ ޒުވާނުން އެތަށް މަރެއް ހިންގުމަށް ހުޅެވޭ ދޮރަކަށް ވާއިރު މިއީ ސީރިއަސް ކަމެއް ނޫންތޯ ވަނީ އައްސަވާފައެވެ. އަދި ރައްޔިތުންގެ އާންމު ރައްކާތެރިކަން ކަށަވަރުކުރަން މުހިންމު ނުވަނީތޯ ވަނީ ސުވާލުކުރައްވާފައެވެ.\nމި ފުރުސަތުގެ ބޭނުން ހިއްޕަވާ މަސްތުވާތަކެތީގެ ވާބާއިން ގައުމާއި ވަކިން ހާއްސަކޮށް ޒުވާންޖީލު ސަލާމަތްކުރުމަށް މަސައްކލަތް ކުރުމަށް މައިޖިލީހުގެ ރައީސް މުޙައްމަދު ނަޝީދަށް ޑރ ޖަމީލް ގޮވާލެއްވިއެވެ.\nއަދި ހިތްވަރު ދެއްވުން ތަކުރާރު ވުމަކީ މިފަދަ ކަށްތައް އާންމުވުމަށް ލިބޭ ފުރުސަތަކަށް ނޫނީ ނުވާނެ ކަމަށް ޑރ ޖަމީލް ވިދާޅުވިއެވެ.\nމި ސަރުކާރުން މަސްތުވާތަކެއްޗަށް ހިއްވަރު ލިބޭ ގޮތަށް ފާޅުގައި ދައްކަމުންދާ ވާހަކަތަކާއި ގުލޭގޮތުން ރާއްޖޭގެ ބައެއް ޝެއިޚުންވެސް ވަނީ ނުރުހުން ފާޅުކުރައްވާ ޓުވީޓުކުރައްވާފައެވެ.\nޑްރަގު ނައްތާލުމަކީ ވާޖިބެއްކަން ފާހަގަކުރައްވާ ޝެއިޚު އަލީ ޒައިދު ކުރެއްވި ޓުވީޓުގައި ވިދާޅުވީ ޑްރަގް ނަގާމީހުންގެ ދިފާއުގައި ނުވަތަ އެ އަމަލު ހިންގަން ހިތްވަރުދެވޭ ގޮތަށް ވާހަކަ ދެއްކުމަކީ ބަލައިގަނެވޭނެ ކަމެއް ނޫން ކަމަށެވެ.\nޑްރަގާއި ރަލަކީ އިސްލާމީ ޤައުމަކުން ފެނިގެންވާނެ އެއްޗެސެއް ނޫން ކަމަށް ޒައިދު ވިދާޅުވިއެވެ.\nޝެއިހު ޝަފީއު އަބްދުﷲ ކުރެއްވި ޓުވީޓެއްގަިއ ވިދާޅުވީ މަސްތުވާ ކޮންމެ އެއްޗަކީ ހަރާމް އެއްޗެއް ކަމަށެވެ. އަދި އެކަމުގައި އެހެން ވިސްނުމެއް އަލްޓަނޭޓިވް ނެރެޓިވް އެއް ނެތް ކަމަށް ވިދާޅުވިއެވެ.\nމި ސަރުކާރުގެ މަތީ މަޤާމުތަކުގަިއ ތިއްބަވާ ބޭފުޅުން މަސްތުވާތަކެއްތި ބޭނުންކުރުމަށް ހިތްވަރު ދޭ ފަދަ މޭރުމުން ވާހަކަދައްކަވާކަމަށް ގިނަ ބަޔަކު ތުހުމަތު ކުރަމުންދާއިރު ސަރުކާރުގެ އިސްމަޤާމެއްގައި ހުންނެވި ބޭފުޅެއް މަސަތުވާތަކެތި ގެންގުޅޭ މަންޒަރު ފެންނަ ވީޑިއޯއެއް ސޯޝަލް މީޑިއާގައި ދަނީ ދައުރުވަމުންނެވެ.\nފޭސްބުކްގައި އެ ވީޑިއޯ ހިމަނާ، އާންމުކޮށްފައިވާ އެ ޕޯސްޓުގައި ބުނެފައިވާ ގޮތުން ވީޑިއޯއިން ފެންނަނީ ޔޫތު މިނިސްޓްރީގެ ޔޫތު އެސޯސިއޭޓެޑްގެ މަގާމަށް ރައީސް ޞާލިހް އައްޔަން ކުރައްވާފައިވާ ގދ.ވާދޫ އަހްމަދު ނަރީޝް ސައީދެވެ.\nނަރީޝް އެ މަޤާމަށް އައްޔަންކޮށްފައިވަނީ މިއަހަރުގެ މާޗު މަހުގެ 25 ވަނަ ދުވަހުއެވެ. މި މައްސަލައާއި ގުޅިގެން ސަރުކާރުގެ އެއްވެސް އިދާރާއަކުން އޭނާއާއި މެދު ފިޔަވަޅުއަޅާފައިނުވާކަން ފާހަގަކޮށްލެވެއެވެ.


Myanmar Ge Muslimunnah Bangladesh In Maruhabaa Kiyaane - Sheikh Hasina - Vaguthu\nމިޔަންމާގެ މުސްލިމުންނަށް ބަންގްލަދޭޝްއިން މަރުހަބާ ކިޔާނެ - ޝައިހް ހަސީނާ\nމިޔަންމާގެ ސަލާމަތީ ފައުޖުތަކުން ރޮހިންޖާ މުސްލިމުނާ ދެކޮޅަށް ހިންގަމުންދާ ގަތުލު އާންމާއި ވޭން ތަހައްމަލް ކުރަން ޖެހިފައިވާ ރޮހިންޖާ މުސްލިމުންނަށް ބަންގްލަދޭޝްއަށް އެތެރެވުމަށް ހުރަސް ނާޅުއްވަނެ ކަމަށް ބަންގްލަދޭޝްގެ ބޮޑުވަޒީރު ޝައިހް ހަސީނާ ވިދާޅުވެއްޖެއެވެ.\nބޮޑުވަޒީރު ހަސީނާ ވިދާޅުވީ މިޔަންމާގެ ސަރުކާރުން އެގަމުގެ މުސްލިމުން މަރަމުން ދާތީ އިންތިހާޔަށް ކަންބޮޑުވާ ކަމަށާއި މިހިންގާ ޖަރީމާތަކުން އެކަމަނާވެސް ހުރީ ހުއްލި ޝޮކެއްގައި ކަމަށާއި މި ލޭ އޮހޮރޮވުން ކުށްވެރިކުރާ ކަމަށެވެ.\nބަންގްލަދޭޝްއިން މިޔަންމާގެ ރައްޔިތުން އެތެރެވުމަށް ހުއްދަ ދޭނީ ވަގުތީ ގޮތުން ކަމަށާއި އަދި ވީ އެންމެ އަވަހަކަށް މިޔަންމާ ސަރުކާރުން އެގަމުގެ ރައްޔިތުން އަނބުރާ ގެންދަން ޖެހޭނެ ކަމަށްވެސް ހަސީނާ ވިދާޅުވިއެވެ.\nޔަންމާ ސިފައިން މިދިޔަ މަހު ފެށި އަސްކަރީ އޮޕަރޭޝަނުގައި ރޮހިންޖާ ދަރިކޮޅުގެ ގާތްގަނޑަކަށް 3000 އަށްވުރެ ގިނަ މުސްލިމުން މަރާފައިވާ އިރު ގިނަ އަދަދެއްގެ މީހުންނަށް ވަނީ އެ މީހުން ދިރިއުޅޭ ރަކިނީ ސްޓޭޓް ދޫކޮށް ދާން މަޖްބޫރުވެފަ އެވެ. ރަކިނީ ދޫކޮށްދާ ގިނަ މީހުން ޖަމާވަނީ ބަންގްލަދޭޝްގެ ސަރަހައްދީ ރޮނގު ކައިރިއަށެވެ.\nއެގޮތުން ބަންގްލަދޭޝްއަށް އެތެރެވާ ރޮހިންޖާ މުސްލިމުންގެ އަދަދު ގާތްގަނޑަކަށް މިހާރުވެސް 700000 އަށް އަރާފައިވާ ކަމަށް އ.ދ އިން ވަނީ ބުނެފައެވެ.\nމިޔަންމާ ސަރުކާރުން ހިންގަމުންދާ ލާއިންސާނީ ޖަރީމާތަކުން ސަލާމަތް ވުމަށް އެތަށް ހާސް ބަޔަކު އަދިވެސް ބަންގްލަދޭޝްއަށް ހިޖުރަ ކުރަމުންދާއިރު މި ޖަރީމާތަށް ފަށާފައި ވަނި ރޮހިންޖާ މުސްލިމުންތަކެއް މިޔަންމާގެ ފުލުހުންގެ ޗެކްޕޮއިންޓަކަށް ހަމަލާދީ ފުލުހުންތަކެއް މަރާލި ކަމަށް ބުނެއެވެ.\nސެޕްޓެމްބަރު 13, 2017 - 11:52\nކުއްވެރިކުރީމަ އެނިމުނީތަ؟ އެކަމު އައިއެސް އާއި އަލްގައިދާ ކުއްވެރިކޮށްފަ ހުއްޓައެއްނުލި އަރާތަޅާބޭލީ.\nސެޕްޓެމްބަރު 13, 2017 - 11:42\nއަދުގެ ލީޑަރުން ފިލާވަޅުތަކެއް ލިބިގަންނަން އެބަޖެހޭ


Inthikhaabahfahu Zimbabwe hama nujehumakah\nއިންތިޚާބަށް ފަހު ޒިންބާބުވޭ ހަމަނުޖެހުމަކަށް\nޒިމްބާބުވޭގައި އިންތިޚާބު ބާއްވާފައިވަނީ މިދިޔަ ހޯމަ ދުވަހު\nމިއީ ކުރިން ވެރިކަން ކުރެއްވި މުގާބޭގެ ވެރިކަމަށްފަހު ބޭއްވި ފުރަތަމަ އިންތިޚާބު\nކ. މާލެ2އޯގަސްޓު 2018 | ބުރާސްފަތި 10:14 3,083\nއިދިކޮޅު ކެންޑިޑޭޓު ނެލްސަން ޗެމީސާ ކާމިޔާބު ކުރެއްވި ކަމަށް އެމަނިކުފާނު އިއުލާން ކުރެއްވުމާއި ގުޅިގެން އުފާ ފާޅު ކުރަނީ. އެކަމާއި ގުޅިގެން ބައެއް ފަރާތްތަކުން ވަނީ ހަމަނުޖެހުންތައް ހިންގަން ފަށާފަ - ގެޓީ އިމޭޖާސް\nޒިމްބާބުވޭގައި ހޯމަ ދުވަހު ބޭއްވި އިންތިޚާބު އިދިކޮޅު ކެންޑިޑޭޓު ނެލްސަން ޗެމީސާ ކާމިޔާބު ކުރެއްވި ކަމަށް އެމަނިކުފާނު އިއުލާން ކުރެއްވުމާއި ގުޅިގެން އެގައުމުގައި ހަމަނުޖެހުންތައް ހިންގަން ފަށައިފިއެވެ.\nމުގާބޭއަށް ފަހު އެ ގައުމުގައި ވެރިކަން ކުރައްވާނެ ފަރާތެއް ހޮވުމަށް 38 އަހަރަށް ފަހު ފުރަތަމަ ފަހަރަށް ބޭއްވި އިންތިޚާބު ނެލްސަން ޗެމީސާ ކާމިޔާބު ކުރެއްވީ އޮޅުވާލުމެއްގެ ތެރެއިން ކަމަށް ބުނެ އެގައުމުގައި ހިނގަމުންދާ ހަމަނުޖެހުންތަކުގައި މިހާތަނަށް ތިން މީހުން މަރުވެފައިވާ ކަމަށް ރިޕޯޓްތައް ވަނީ ބުނެފައެވެ.\nމޫވް މެންޓް ފޮރ ޑިމޮކްރެޓިކް ޗޭންޖް (އެމްޑީސީ) އިއްތިހާދުން ބުނެފައިވަނީ ވެރިކަންކުރާ ޒަނޫ-ޕީއެފް ޕާޓީއިން ވޯޓް އޮޅުވާލައި، ރައީސް އެމަރސަން ނަންގަގްވާ އިންތިޚާބު ކާމިޔާބު ކުރެއްވި ކަމަށް އިއުލާނު ކުރުމަށް މަސައްކަތް ކުރަމުންދާ ކަމަށެވެ. އަދި ރަސްމީ ނަތީޖާ އިއުލާނުކުރުން ލަސްކުރަމުންދިއުމަކީ ބަލައިގަނެވޭކަމެއް ނޫން ކަމަށެވެ.\nޒިމްބާބުވޭގައި މިފަހަރު ބޭއްވި އިންތިޚާބަކީ ދިގުމުއްދަތެއް ވަންދެން ވެރިކަން ކުރެއްވި ރޮބާޓް މުގާބޭ މިދިޔަ އަހަރު ވެރިކަމުން ދުރުކުރި ފަހުން ބޭއްވި އިންތިޚާބެވެ. އެގައުމުގައި ވޯޓުލުމުގެ ހައްގު ލިބިފައިވާ5މިލިއަނަށްވުރެ ގިނަ މީހުން ތިބި އިރު ވޯޓު ލާފައިވަނީ 70 ޕަސެންޓް މީހުންނެވެ.\nއިދިކޮޅު ކެންޑިޑޭޓު ނެލްސަން ޗެމީސާ ކާމިޔާބު ކުރެއްވިކަމަށް އެމަނިކުފާނު އިއުލާން ކުރެއްވި ނަމަވެސް އެގައުމުގެ އިންތިޚާބާބެހޭ ކޮމިޝަނުން އަދި އެކަން ކަށަވަރުކޮށް ނުދެއެވެ.\nޒިމްބާބުވޭގައި ދިގު މުއްދަތެއް ވަންދެން ވެރިކަން ކުރެއްވި މުގާބޭ އިސްތިއުފާ ދީފައިވަނީ އެމަނިކުފާނު ވަކި ކުރުމުގެ މަސައްކަތް ގާނޫނު ހަދާ މަޖިލީހުން ފެށުމާއެކު، ގާނޫނު ހަދާ މަޖިލީހަށް މިދިޔަ އަހަރުގެ ނޮވެމްބަރު މަހުގެ 21 ގައި ފޮނުވި ސިޓީ އެއް މެދުވެރިކޮށެވެ.\nޒިމްބާބްވޭގެ ފުރަތަމަ ބޮޑުވަޒީރުގެ ގޮތުގައި އެގައުމުގެ ވެރިކަމާއި މުގާބޭ ހަވާލުވެވަޑައިގެންފައިވަނީ 1980 ވަނަ އަހަރު އެވެ. ބޮޑުވަޒީރުގެ މަގާމުގައި ހަތް އަހަރު ހުންނެވުމަށްފަހު، ޒިމްބާބްވޭގެ ރައީސްގެ މަގާމާއި މުގާބޭ ހަވާލުވެވަޑައިގެންނެވީ 1987 ވަނަ އަހަރުގެ ޑިސެމްބަރު މަހުގެ 22 ވަނަ ދުވަހު އެވެ.


Dhoonidhoo Gai Bandhu Kohfaivaa Gina Bayaku Banduhai Hoonu Kamuge Halhuthaaleh Fashaifi - Vaguthu\nދޫނިދޫގައި ބަންދުކޮށްފައިވާ ގިނަ ބަޔަކު ބަނޑުހައިހޫނު ކަމުގެ ހަޅުތާލެއް ފަށައިފި\nކުއްލި ނުރައްކަލުގެ ހާލަތުގެ ދަށުން ދޫނިދޫގައި ބަންދުކޮށްފައިވާ ގިނަ ބަޔަކު ބަނޑުހައިހޫނު ކަމުގެ ހަޅުތާލެއް މިއަދު ފަށައިފިއެވެ.\nމި ހަޅުތާލާއި ގުޅޭގޮތުން ގާނޫނީ ވަކީލު މަހުފޫޒް ސައީދު ވިދާޅުވީ މިއީ އެކްޓިން ކޮމިޝަނަރު އަބްދުﷲ ނަވާޒާއި ބައްދަލުކުރަން އެދުމުން ވެސް މިހާތަނަށް ޖަވާބެއް ލިބިފައި ނުވާތީ އާއި ޖަލުގެ ހާލަތާ މެދު ކުރެވިފައިވާ ޝަކުވާތަކަށް ހައްލެއް ލިބިފައި ނުވާތީ ފެށި ހަޅުތާލެއް ކަމަށެވެ.\nActing CP Nawaz aa bahdhalukurumah edhumun mihaatanah ves javaabeh nulibeythee aa golheege haalathaa medhu kurevifaiva shakuvaatakah halleh aisfai nuvaatee miadhu mendhurun feshigen SoE ge dashun hayyaru kurevifaiva 50 ehhaa beyfulhun Banduhai hoonukamuge halhutaalu fashaifi.\n— Mahfooz Saeed (@MahfuzSayd) March 15, 2018\nމި ހަޅުތާލުގައި ގިނަ ބަޔަކު ބައިވެރިވަމުންދާއިރު މިކަމުގައި ކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ބައިވެރިވެ ވަޑައިގަންނަވާ ކަމެއް ސާފުވެފައެއް ނުވެއެވެ.\nކުއްލި ނުރައްކަލުގެ ދަށުން މިހާތަނަށް 40 އަށް ވުރެ ގިނަ މީހުން ފުލުހުންގެ ހައްޔަރުގައި ތިބި ކަމަށް އިދިކޮޅު ޕާޓީތަކުން ބުނެ އެވެ. ނަމަވެސް މިކަމާ ގުޅޭގޮތުން ފުލުހުން އަދި މިހާތަނަށް ވަކި އެއްޗެއް ބުނެފައެއް ނުވެއެވެ.\nކުއްލި ނުރައްކަލުގެ ދަށުން ވަނީ ރައްޔިތުންގެ މަޖިލީހުގެ ބައެއް މެމްބަރުންނާއި އެމްޑީޕީގެ ގައުމީ މަޖިލީހުގެ ބައެއް މެމްބަރުން ހައްޔަރުކޮށްފައެވެ.\nމާޗް 15, 2018 14:56\nހާދަ ފިނޑިބައެއް. މާރަނގަޅު ތިޔަހެން ހެދީމަ ދައުލަތަށް ޚރަދު ކުޑަވާނެ\nމާޗް 15, 2018 15:09\nއަޅާނުލާ. ކާތަކެތި ލިބޭގޮތަށް ބަހައްޓާ. ބަނޑުހައިވަންޏާ ނުކައެއް ނުތިބޭނެ.\nމާޗް 15, 2018 15:14\nކަމުދާކަމެއްތީ. އަވަހަށް މަރުވާނީ އޭރުންތާ؟ އަމިއްލަ ނަފްސަށް އަނީޔާ ދިނުމަކީ ކިހާވަރެއްގެ ކަމެއްކަން ނޭނގެނީކަމަށްވާނީ. ޔާމީނު ނުދާނެ ކާށޭކިޔާފަކާ\nމާޗް 15, 2018 15:54\nމިނިކާ މީހާ ނުދާނެކަން ޔަގީން\nމާޗް 15, 2018 15:33\nނުކާތިބެ މަރުވިއްޔާ މާރަގަޅު. ކައިގެން މަރުވިއްޔާ ބުނާނެ ބޮޑުން ބުނެގެން ވިހައެއް ދިނިއްޔޭ\nމާޗް 15, 2018 15:35\nޢަވަހައް މަރުވިއްޔާ ރަގަޅީ. ތިޔައީ މިގައުމައް ހުރި މުސީބާތެއް


މި ކައުންސިލްގެ ޕިކަޕްގެ އިންޖީން މަރާމާތް ކޮށްދޭނެ ފަރާތެއް ހޯދުމާއި ބެހޭ\nމިއިދާރާގެ ތިރީގައި މަޢުލޫމާތު ދެވިފައިވާ 1.5 ޓަނުގެ ނިޝާން ބްރޭންޑްގެ ޕިކަޕްގެ އިންޖީނަށް މައްސަލަތަކެއް ދިމާވެ ސްޓާރޓް ނުކުރެވި ޕިކަޕް ނުދުއްވިފައި އޮންނާތީ، ޕިކަޕްގެ އިންޖީނަށް ދިމާވެފައިވާ ތިރީގައި މިބާންކޮށްފައިވާ މައްސަލަތައް ހައްލުކޮށް ޕިކަޕް ރަނިންގ ކަންޑިޝަނަށް ގެނައުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ބޭނުން ވެއްޖެއެވެ.\n1. ޕިކަޕާއި އަދި އިންޖީނާއި ބެހޭ މަޢުލޫމާތު (އެއްގަމު އުޅަނދުގެ ރަޖިސްޓްރީ އިން ނަގާފައިވާ)\n1- މޮޑެލް ނަންބަރ: SKG-SZ2F24\n2- ޗެސިސް ނަންބަރ: SZ2F24-041403\n3- އިންޖީން / މޯޓަރ އުއްފެއްދި ކުންފުނި: NISSAN\n4- އިންޖީން / މޯޓަރ ސީރިއަލް ނަންބަރ: ZD30-322680K\n5- ހަކަތައިގެބާވަތް: DIESEL\n6- އުފުލޭ ބަރުދަން: 1500 ކިލޯ ( 1.5 ޓަން )\n2. ޕިކަޕް އިންޖީނު ޑައަގްނޯސްކުރުމުން ދައްކާ އެރޯ ކޯޑްތަކާއި އެކޯޑް ތަކުގެ ތަފްސީލް:\nERROR CODES AND DETAILS:\nDIESEL PARTICULATE FILTER EFFICIENCY BELOW THRESHOLD - BANK 1\nTURBO CHARGER/SUPERCHARGER 'A' UNDERBOOST CONDITION\nFUEL SYSTEM LEAK DETECTED - LARGE LEAK\nMASS OR VOLUME AIR FLOW 'A' CIRCUIT LOW\nINTAKE AIR TEMPERATUR SENSOR 1 CIRCUIT HIGH\n3. ޕިކަޕް އިންޖީނު ޑައަގްނޯސްކުރުމުން ޑައަގްނޯސް ރިޕޯޓުން ދައްކާ، ޕިކަޕުގެ އިންޖީނުގައި ހުރި މައްސަލަތައް:\n1. Fuel filter is out of order. Fuel pump pressure is low and there isalarge fuel leak from4injectors.\n2. Fuel system needs to be serviced and fuel filter, fuel pump and injectors needs to be replaced.\n3. Turbo system needs to be serviced. Air intake system and sensors needs to be serviced.\n4. Diesel particulate filer needs to be completely removed and EUC needs to be reprogrammed.\nމިމަސައްކަތް ކުރުމަށް ޝަޢުޤުވެރިވާ ވިޔަފާރި ރަޖިސްޓްރީކޮށްފައިވާ ފަރާތްތަކުން އަންދާސީ ހިސާބު ހުށަހެޅުމުގެ ފުރުސަތު ހުޅުވާލަމެވެ. ކޮވިޑް-19 އާއި ގުޅިގެން މިރަށް މޮނިޓަރިންގައި އޮތުމާއި އެކު އަދި އެޗް.ޕީ.އޭގެ ފަރާތުން މިރަށުގައި ކާރފިއު އިޢުލާންކޮށްފައިވާތީ، މިހާލަތުގައި މިމަސައްކަތަށް މައުލޫމާތު ދިނުމުގެ ސެޝަނާއި އަންދާސީ ހިސާބު ބަލައިގަތުން އޮންނާނީ އޮންލައިންކޮށް ކަމަށް ދަންނަވަމެވެ. އެހެންކަމުން އޮންލައިންކޮށް މައުލޫމާތު ދިނުމުގެ ސެޝަނުގައި ބައިވެރި ވާން ބޭނުންވާ ފަރާތްތަކުން 03 ޖޫން 2021 ވާ ބުރާސްފަތި ދުވަހުގެ 14:00 ގެ ކުރިން މިއިދާރާގެ ނަންބަރު 7330026 ހޮޓްލައިން އަށް، އެކަން ބަޔާންކޮށް އެފަރާތުގެ ނަން މެސެޖް ކޮށް ދެއްވުން އެދެމެވެ.\nމައުލޫމާތު ސާފުކުރުމުގެ ސެޝަން\nގއ.ދާންދޫ ކައުންސިލްގެ އިދާރާ\nއަންދާސީ ހިސާބު ހުށަހެޅުމުގެ ސެޝަން\nމި އިދާރާއިން ބަލާނެ ކަންތައްތައް:\nއިކޮނޮމިކް ޑިވެލޮޕްމެންޓްގައި ރަޖިސްޓްރީކޮށްގެން ގަވާއިދުން ހިންގާ ކުންފުންޏެއްތޯ\nހުށަހެޅުން 30 ދުވަހުގެ ކުރިން ކެންސަލްކޮށްގެން ނުވާނެކަން\nބިޑް އިވެލުއޭޓް ކުރާނީ މި ކައުންސިލްގެ އިދާރާއިން ކަނޑައަޅާ ބިޑް އިވެލުއޭޝަން ކޮމިޓީއަކުންނެވެ.\nބިޑް އިވެލުއޭޝަން ކޮމިޓީއިން ބިޑް އިވެލުއޭޓްކުރުމަށް ފަހު، ބިޑް ކާމިޔާބު ކުރެވުނު ފަރާތަށާއި ނުކުރެވުނު ފަރާތްތަކަށް އެކަން އަންގައިދެވޭނެއެވެ.\nބިޑް އިވެލުއޭޝަނާއި ގުޅިގެން އެއްވެސް ޝަކުވާއެއް އޮތްނަމަ ބިޑް ކަނޑާތާ 05 ދުވަހުގެ ތެރޭގައި، މި ކައުންސިލްގެ އިދާރާއަށް ސިޓީއަކުން ހުށަހެޅުއްވުމުން އެފަރާތަކަށް ޖަވާބުދެވޭނެއެވެ.\nމަސައްކަތުގެ ޖުމްލަ އަގަށް (މަސައްކަތުގެ އަގާއި ތަކެތީގެ އަގަށް) ދެވޭ މާކްސް.\nމާކްސްދެވޭނީ ބިޑް ހުށަހަޅާ ފަރާތްތަކުން ހުށަހަޅާފައިވާ އަގުތަކާއި، މި އިދާރާއިން އަންދާޒާކުރާ އަގާއި އަޅައި ބަލާއިރު އެންމެ އެކަށީގެންވާ ކަމަށް މިއިދާރާގެ ބިޑް އިވެލުއޭޝަން އިން ފާސްވާ އަގަކީ ބެންޗްމާކެއް ކަމުގައި ބަލައިގެން ކްރައިޓީރިއާއަށް އެލޮކޭޓް ކުރެވިފައިވާ % ހުރިހާ ހުށަހެޅުންތަކުގެ މެދުގައި ބަހާލައިގެންނެވެ.\nމިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ މި އިދާރާގެ ބިޑް އިވެލުއޭޝަން އިން ބެންޗް މާރކްގެ ގޮތުގައި ކަނޑައަޅާ އަގު ހުށަހަޅާ ފަރާތަކަށެވެ.\n(Submitted years of experience / Benchmark years) x Allocated Percentage\nޕިކަޕް ރާއްޖެ ގެނެސް ގަނެވިއްކާ، މަރާމާތްކޮށް، ރޯޑްވާދިނަސް ހެދުމުގެ މަސައްކަތުގައި ހޭދަވި މުއްދަތާއި އަދި ކުރެވިފައިވާ މަސައްކަތުގެ މިންވަރަށް ދެވޭ މާކްސް.\nމާކްސް ދެވޭނީ ބިޑް ހުށަހަޅާ ފަރާތްތަކުން ހުށަހަޅާ މަސައްކަތު ތަޖުރިބާއިން ހޭދަވި މުއްދަތާއި އަދި ކުރެވިފައިވާ މަސައްކަތުގެ މިންވަރާއި އަޅައި ބަލައި މިއިދާރާގެ ބިޑް އިވެލުއޭޝަން އިން ފާސްވާ އެންމެ ތަޖުރިބާ ބޮޑު ފަރާތަކީ ބެންޗްމާކެއް ކަމުގައި ބަލައިގެން ހުރިހާ ފަރާތެއްގެ މެދުގައި ލިބޭ % އެއް\nމިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ މިއިދާރާގެ ބިޑް އިވެލުއޭޝަން އިން ބެންޗް މާރކްގެ ގޮތުގައި ކަނޑައަޅާ ފަރާތަކަށެވެ.\nމަސައްކަތް ކުރުމަށް ހުށަހަޅާ މުއްދަތަށް ދެވޭ މާރކްސް.\nމާކްސް ދެވޭނީ ބިޑް ހުށަހަޅާ ފަރާތްތަކުން މަސައްކަތް ކުރުމަށް ހުށަހަޅާ އެންމެ އަވަސް މުއްދަތަކީ ބެންޗް މާކެއް ކަމުގައި ބަލައިގެން ހުރިހާ ފަރާތެއްގެ މެދުގައި ލިބޭ % އެއް\nމިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ އެންމެ އަވަސް މުއްދަތު ހުށަހެޅި ފަރާތަކަށެވެ.\nމަސައްކަތް ނިންމާ މުއްދަތު\n(Submitted Warranty Period / Submitted Benchmark Warranty Period) x Allocated Percentage\nވޮރަންޓީ މުއްދަތަށް ދެވޭ މާރކްސް.\nމާކްސް ދެވޭނީ ބިޑް ހުށަހަޅާ ފަރާތްތަކުން އެންމެ ދިގު މުއްދަތަކަށް ވޮރަންޓީދޭ ފަރާތަކީ ބެންޗްމާކެއް ކަމުގައި ބަލައިގެން ހުރިހާ ފަރާތެއްގެ މެދުގައި ލިބޭ % އެއް\nމިގޮތުން މި ކްރައިޓީރިއާއިން އެންމެ ގިނަ މާކްސް ލިބޭނީ އެންމެ ގިނަދުވަސްތަކަކަށް ވޮރަންޓީ މުއްދަތު ހުށަހެޅި ފަރާތަކަށެވެ.\nއަންދާސީ ހިސާބު ހުށަހެޅުމާއި ބަލައިގަތުން\nއަންދާސީ ހިސާބު ހުށަހަޅާނީ 17 ޖޫން 2021 ވާ ބުރާސްފަތި ދުވަހުގެ 13:00ގައި މިއިދާރާއިން އޮންލައިންކޮށް ބައްވާ ސެޝަންގައެވެ. އަންދާސީ ހިސާބު އެހެންފަރާތެއް މެދުވެރިކޮށް ހުށަހަޅުއްވާނަމަ އެފަރާތަކާއި އެކަން ހަވާލުކުރި ކަމުގެ ލިއުން ވަކިން ހުށަހަޅަންވާނެވެ. މިނޫން ގޮތަކަށް ހުށަހަޅުއްވާ އަންދާސީ ހިސާބު ބަލައި ނުގަނެވޭނެއެވެ.\nމި ކަމާއި ގުޅިގެން އަންދާސީ ހިސާބު ހުށަހަޅާ ފަރާތްތަކުގެ ތެރެއިން މި މަސައްކަތް ކުރުމަށް ޙަވާލު ކުރެވޭނީ މަތީގައި ދެންނެވިފައިވާ ގޮތުގެ މަތިން އެންމެ ގިނަ ޕޮއިންޓް ލިބޭ ފަރާތަށެވެ.\nމި މަސައްކަތް ކުރެވޭނީ މި ކަން ކުރުމަށް ހޮވޭފަރާތާއި މި ކައުންސިލް އާއި ދެމެދު ވެވޭ އެއްބަސްވުމެއްގެ ދަށުންނެވެ.\nމިހެންވެ މިވާހަކަ ޢާންމުކޮށް އަންގައި އިޢުލާން ކުރީމެވެ.\nޕަބްލިޝްކުރި ތާރީޚު: 27 މޭ 2021\nޕަބްލިޝްކުރި ގަޑި: 08:22\nސުންގަޑި: 17 ޖޫން 2021 13:00


Miadhu Raajje In Vaccine Dhinee 5166 Meehakah - Vaguthu\nމިއަދު ރާއްޖެއިން ވެކްސިން ދިނީ 5166 މީހަކަށް\nރާއްޖޭގައި ކޮވިޑާއި ދެކޮޅަށް ވެކްސިން ދޭން ފެށީ ފެބްރުއަރީ އެއް ވަނަ ދުވަހު ؛- ވަގުތު އިމެޖަސް- މުައްމަދު އަފްޒަލް\nކޮވިޑް-19 އިން ރައްކާތެރިވުމަށް ރާއްޖޭގައި ދޭން ފެށި ވެކްސިން މިއަދު 5166 މީހަކަށް ދީފިއެވެ.\nރާއްޖޭގައި ވެކްސިން ދޭން ފެށީ ފެބްރުއަރީ އެއް ވަނަ ދުވަހު އެވެ. އެ ދުވަހުން ފެށިގެން މިރެއާ ހަމައަށް 25327 މީހަކަށް ވަނީ ވެކްސިން ދީފައެވެ.\nވެކްސިން ދިން މީހުންގެ ތެރޭގައި ފްރޮންޓްލައިންގައި މަސައްކަތް ކުރާ މީހުންނާއި، އުމުރުން 45 އަހަރުން މަތީގެ މީހުން ހިމެނެއެވެ.\nމިއަދު ވެކްސިން ދިން މީހުންގެ ތެރޭގައި 4257 މީހަކަށް ވެކްސިން ދީފައިވަނީ މާލެ ސަރަހައްދުގައެވެ. އަދި ބާކީ 909 މީހަކަށް ވެކްސިން ދީފައިވަނީ އަތޮޅުތެރޭގައެވެ. މިވަގުތު މާލެ ސަރަހައްދުން ވެކްސިން ދިން މީހުންގެ ޖުމްލަ އަދަދު ވަނީ 20960 އަށް އަރާފައެވެ. އަދި އަތޮޅުތެރެއިން ދިން މީހުންގެ އަދަދު ވަނީ 4367 އަށް އަރާފައެވެ.\nކޮވިޑް-19 އާއި ދެކޮޅަށް ރާއްޖޭގައި ދެމުން އަންނަނީ އިންޑިއާގެ ކުންފުންޏަކުން އުފައްދާފައިވަނީ "ކޮވިޝީލްޑް" ވެކްސިނެވެ. މި ވެކްސިން ރާއްޖޭގައި ބޭނުން ކުރުމުގެ ހުއްދަ ދީފައިވަނީ މިމަހުގެ އެއްވަނަ ދުވަހުއެވެ.\nއިންޑިއާއިން ރާއްޖެއަށް ހަދިޔާ ކޮށްފައިވަނީ 100،000 ޑޯޒު ވެކްސިނެވެ. މި ވެކްސިންގެ2ޑޯޒު ކޮންމެ މީހަކަށް ޖަހާއިރު، ރާއްޖޭގައި މި ވެކްސިން ޖެހޭނީ 50،000 މީހުންގެ ގަޔަށެވެ.\nފެބުރުއަރީ 12, 2021 10:59\nދިވެއްސަކު އައިޑީ ނުލާ ވަނީމާ ހިފައިގެން އަންނަން ގެޔަށް ފޮނުވާލާފަ. އަނެއް ދިވެއްސަކު އަދި ކަލެޔަކަށް 45 އަހަރެން ނުވޭ ނޫންހޭ ބުނެފައި ނުޖަހައިދީފަ. 'ބޭފުޅަކު" ވަނީމަ އޭނާ އަތުގައި ލިޔެކިޔުން ނެތީމަ އެއްވެސް އެއްޗެއް ނުބަލާ ވެކްސިން ޖަހަދީފި. އިންސާފު ކޮބާ؟


Heyokankamah amurukurun: Mashaa behey kameh noon\nހެޔޮކަންތަކަށް އަމުރުކުރުން: މަށާ ބެހޭކަމެއް ނޫން؟\nމުންކަރާތަކަށް އެހީވުމަކީ ނުވަތަ ރުހުމަކީ، އެއްވެސް ހާލެއްގައި ހުއްދަ ކަމެއް ނޫނެވެ\nކ. މާލެ | 14 ޖޫން 2018 | ބުރާސްފަތި 16:36 | 15,840\nއީދު ހުތުބާ ޝެއިހަކު ވިދާޅުވަނީ - މުހައްމަދު ޝަރުހާން\nކީރިތި ޤުރްއާނުގެ އާލް ޢިމްރާން ސޫރަތުގެ 110 ވަނަ އާޔަތުގައި ﷲ ސުބްޙާނަހޫ ވަތަޢާލާ ވަޙީކުރައްވާފައި ވެއެވެ. "މީސްތަކުންނަށްޓަކައި ނެރުއްވި، އެންމެ ހެޔޮ އުއްމަތް ކަމުގައި ތިޔަބައިމީހުން ވީމުއެވެ. (އެހެނީ) ތިޔަބައިމީހުން ހެޔޮކަންތަކަށް އަމުރު ކުރަމުއެވެ. އަދި، ނުބައިކަންތައް ނަހީކުރަމުއެވެ. އަދި، ތިޔަބައިމީހުން اللَّه އަށް އީމާން ވަމުއެވެ. ފޮތުގެ އަހުލުވެރިން އީމާން ވީނަމަ، އެއުރެންނަށް އެގޮތް ހެޔޮކަން ބޮޑުވީސްކަން ކަށަވަރެވެ. އެއުރެންގެ ތެރެއިން އީމާން ވެގެންތިބި މީހުންވެއެވެ. އަދި، އޭގެތެރެއިން ގިނަމީހުންނީ ފާސިޤުން ންނެވެ."\nމިއީ ﷲ ގެ ވަޙީ ބަސްފުޅެވެ. ނަމަވެސް މި ބަސްފުޅަށް ޢަމަލުކުރެވޭ ބާއެވެ؟ އިސްލާމް ދީނުގައި ޢަމަލުކުރަންވީ ގޮތާއި ނުކުރަންވީ ކަންކަން ބާޔާންކުރައްވާފައިވާ މައިގަނޑު ނުވަތަ އެއްމެ ޞައްޙަ ފޮތަކީ ކީރިތި ޤުރްއާނެވެ. މިއީ މި އުއްމަތުގެ އެއްމެން ޤަބޫލުކުރާ އަދި ޤަބޫލުކުރަންޖެހޭ ކަމެކެވެ. މިހެން މިކަން އޮތްއިރު ކީރިތި ޤުރްއާނަކީ މުޢުޖިޒާތެއް ކަމާއި، އެ ފޮތުގައިވާ ގޮތަށް ޢަމަލުކުރުމަކީ އިންސާނިއްޔަތަށް އެއްމެ ފައިދާ ހުރިގޮތް ކަމުގައި މިހާރުގެ ދިރާސާތަކުން ވެސް ސާބިތު ވަމުން ދެއެވެ. ނުވަތަ އެންމެ ރަނގަޅު ގޮތްކަމަށް ވެސް ބުނެވެއެވެ. ހަމަ އެފަދައިން ޣައިރު މުސްލިމުން ކުރާ ދިރާސާތަކުން ވެސް ސާބިތުވެއެވެ. އަދި ކީރިތި ޤުރްއާނު ގައި ވަނީ އިންސާނުންނަށް އެންމެ ރަނގަޅު ގޮތްކަމަށް އެ ދިރާސާތަކުން ވެސް ސާބިތުވާކަމުގައި ބާޙިސުން ވިދާޅުވަމުން އެބަ ގެންދަވައެވެ.\nމިގޮތުން ވޭތުވެ ދިޔަ 75 އަހަރު ވަންދެން އެމެރިކާގެ ހާވަރޑް މެޑިކަލް ޔުނިވަރސިޓީގެ ހޯދުންތަކުން ސާބިތުވީ ކީރިތި ޤުރްއާނުގެ މަތިވެރިކަމެވެ. އެފޮތުގައި ކުރަން އަންގަވާފައިވާ ކަންކަން ކުރުމާއި، ނުކުރުމަށް އަންގަވާފައިވާ ކަންކަން ނު ކުރުމަކީ އިންސާނުންނަށް އެއްމެ ފައިދާ ހުރި ގޮތްކަމެވެ. ހާވަރޑް ޔުނިވަރސިޓީ އިން އެތައް ހާސް ބައަކާއި ބައްދަލުކޮށް މަޝްވަރާކޮށް، ކުރި ދިރާސާއިން އެނގިގެންދިޔައީ އުފާވެރި ދިރިއުޅުމެއް ލިބި ސަލާމަތް ޞިއްހަތެއް ވެސް ލިބެން އޮތީ ޢާއިލީ ގުޅުން ޤާއިމުކުރެވުނު މިންވަރަކުން ކަމެވެ. އެހެނީ ޢާއިލީގުޅުން ބަދަހިވި މިންވަރަކުން އެބައިމީހުންގެ ޞިއްޙަތު ސަލާމަތުން ހުރުމުގައި އެހީތެރިވެދޭ ކަމުގައި ދިރާސާއިން ސާބިތުވެފައި ވެއެވެ. މިއީ މާކުރިން ކީރިތި ޤުރްއާނުން ސާބިތުވާ ކަމެކެވެ. ނުވަތަ ޢާއިލީގުޅުން ދެމެހެއްޓުމަށް ކީރިތި ޤުރްއާނުގައި ވާރިދުވެފައި ވެއެވެ.\nކީރިތި ޤުރްއާނަކީ މީގެ 1400 އަހަރަށްވުރެ ކުރިން ﷲ ބާވައިލެއްވި އެކަލާނގެ ކަލާމްފުޅެވެ. އެ ކަލާމް ފުޅުގައި އިންސާނުން އުޅެންވާގޮތާއި، ނު އުޅެންވާގޮތް ވަރަށް ފުރިހަމައަށް ބަޔާންކުރައްވާފައި ވެއެވެ. އެގޮތުން ރަޙިމުގެ ގުޅުން ދެމެހެއްޓުމަށާއި ޢާއިލީ ގުޅުންތައް ދެމެހެއްޓުމާއި މުޖުތަމަޢު އާ ގާތް ގުޅުމެއް ބޭއްވުމަށް އެ ކަލާމްފުޅުގައި ނުވަތަ ޤުރްއާނުގެ އާޔަތްތަކުގައި މީސްތަކުންނަށް އަމުރު ކުރައްވައިފައި ވެއެވެ. އެ އަމުރުފުޅުތަކަށް ޢަމަލުނުކުރާ މީހާއަށް ޤިޔާމަތް ދުވަހުން ދެއްވަވާނެ އަޒާބު ވެސް ބަޔާން ކުރައްވައިފައި ވެއެވެ. އެ އަމުރުފުޅުތަކަށް ކިޔަމަންވެ ޢަމަލުކުރުމުން ޤިޔާމަތް ދުވަހުން ދެއްވަވާނެ މަތިވެރި ނިއުމަތްތައް ވެސް ﷲ ވަނީ ބަޔާން ކުރައްވާފައެވެ. އެއީ މިކަމުގައި އިންސާނުންނަށް ހުރި މަންފާއެއްގެ ސަބަބުން ލާޒިމްކުރައްވާފައިވާ ކަމެކެވެ. ރަޙިމުގެ ގުޅުން ދެމެހެއްޓުމުގެ ފައިދާ އާއި، މަންފާ އޮތީ އިންސާނުންނަށް ކަމަށް މިއަދު މި އިންސާނުން ކުރާ ދިރާސާތަކުން ހާމަވާއިރު ވިސްނާލަން ޖެހޭކަމެއް އެބައޮތެވެ. މިއީ މުޅި ދުނިޔެއަށް ވެސް ހަމަ އެފަދައިން އިސްލާމީ އުއްމަތަށް ވެސް އަދި މި ކުޑަކުޑަ ދިވެހިރާއްޖެ އަށް ވެސް، ވަކިވަކި ރަށްތަކާއި، ވަކިވަކި ޢާއިލާތަކަށް ވެސް އޭގެ ސަބަބުން ފައިދާ އާއި މަންފާ ހުރި ގޮތްކަމެވެ.\nއާލް ޢިމްރާން ސޫރަތުގައި ﷲ ވަޙީކުރައްވާފައިވާ ބަސްފުޅުގައި ވަނީ ތިޔަބައި މީހުންގެ ތެރެއިން އެއްމެ ހެޔޮ އުއްމަތް ކަމުގައި މުސްލިމުން ނުވަތަ އެބަޔަކު ވީ، އެބައި މީހުންނަކީ ހެޔޮކަންތައްތަކަށް އަމުރުކޮށް، ނުބައި ކަންތައްތައް މަނާ ކުރާ މީހުންކަމުގައި ވީތީއެވެ. މިހެން މިކަން އޮތްއިރު އަދުގެ ދުނިޔެއިން މިކަންވަނީ ފުހެވިގެން ގޮސްފައި ނޫންތޯ އެވެ؟ މިކަން ކުރާތަނެއް ނުވަތަ ކުރާ ބަޔަކު އަޅުގަނޑުމެންގެ މުޖްތަމަޢު ގައި ވެސް ތިބިހެން ހީއެއް ނުވެއެވެ.\nއެހެނީ ކިތައްމެ ބޮޑު ގޯސް ކަމެއް ކުރާތަން ފެނުނަމަވެސް އެކަމެއް މަނާކުރުމަކީ، އެމީހަކު ކުރަން ޖެހޭ ކަމެއް ކަމުގައި ދެކޭ ބަޔަކު ނު ފެންނާތީއެވެ. އަދި ހެޔޮ ކަންތަކަށް އަމުރުކުރާ ބަޔަކުވެސް މި މުޖްތަމަޢުގެ ތެރެއިން ނުފެންނާތީއެވެ. މިއީ ދެވޭ ތަރްބިއްޔަތެއްގެ ސަބަބުން ފެންނަ ފެނުމެއް ނޫން ބާއެވެ؟ ސްކޫލުތަކުގައި އާއި މައިންބަފައިންގެ ފަރާތުން ލިބޭ ތަރުބިއްޔަތަކީ "އެމީހަކާ ނުބެހޭ ކަންކަމުގައި ނުބެހުން" ކަމަށް ބެލެވެއެވެ. އެއީ ދިވެހި ބަހުގެ މުހާވިރާގައި އޮންނަ ފަދައިން "ކާޅު ކެޔަސް ސޮއް ނުގޮވާށޭ" އޮންނަ ބަހަށް ތަބާވެވެނީ ނޫން ބާއެވެ.\nމިހެން މިކަން އޮތް ނަމަ، އާދަމް ޝަމީމް ބިން އިބްރާހީމް 2011 ގައި ލިޔުއްވާފައިވާ ގޮތަށް ވާޖިބު އަދާ ކުރެވޭތޯއެވެ؟ އޭނާ ލިޔުއްވާފައި ވެއެވެ. "ގޯސް ޢަމަލު ކުރާ މީހުން މާތް ﷲ އަށް ބިރުވެތިވެ އެކަމާއި ދުރުހެލިވެ، އަދި ތިބާގެ އަޚުންނަށް އެފަދަ ކަންކަމުން ދުރުހެލިވުމަށް ދަޢުވަތުދީ، އިސްލާޙު ކުރެވޭތޯ ބެލުމަކީ ވާޖިބެކެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައި ވެއެވެ. "ތިޔަބައި މީހުން ހެޔޮކަންކަމަށް އަމުރު ކުރާށެވެ! އަދި މުންކަރާތް މަނާކުރާށެވެ! އެކަންތައް އަދާ ނުކުރުމުގެ ސަބަބުން ތިޔަބައިމީހުން ދުޢާކުރުމުން، އެ ދުޢާ އިޖާބަ ނުކުރެއްވޭ ވަގުތު އައުމުގެ ކުރިންނެވެ." ނުބައިކަމެއް ހުއްޓާލި ކަމުގައި ވާނީ އެކަމާއި ދުރުހެލިވެ، އެފަދަ ކަންކަމުން، އެހެން މީހުނަށް ވެސް އެއީ ނުބައި ކަމެއް ކަމުގައި ބުނެދިނުމާއި އެ ނުބައި ކަމާއި، ގާތްނުވެ، އެގޮތުގެ މަތީގައި ދެމިހުރުމުންނެވެ. އިތުރު އެކަލޭގެފާނު ހަދީޘްކުރައްވާފައި ވެއެވެ. "ތިޔަބައި މީހުންގެ ތެރެއިން، މުންކަރާތެއް ފެނިއްޖެ މީހާ އޭނަގެ އަތުން އެކަން ހުއްޓުވާށެވެ! އެކަމަށް ކުޅަދާނަވެގެން ނުވާ ނަމަ އެމީހެއްގެ ދުލުން އެކަން މަނާކުރާށެވެ. އެކަމަށް ކުޅަދާނަވެގެން ނުވާ ނަމަ ހިތުން އެކަމާއި އިންކާރު ކުރާށެވެ. (އެކަމާއި ނަފުރަތުވެ، އެކަމާއި ދުރުހެލިވާށެވެ.) އެއީ އީމާންކަމުގެ އެއްމެ ޟަޢީފު މިންވަރެވެ. (އެބަހީ: އީމާންކަމުގެ އެއްމެ ދަށު ދަރަޖައެވެ.)"\nމުންކަރާތަކަށް އެހީވުމަކީ ނުވަތަ ރުހުމަކީ، އެއްވެސް ހާލެއްގައި ހުއްދަ ކަމެއް ނޫނެވެ. ﷲގެ ވަޙީބަސްފުޅުގެ މާނާގައި ވެއެވެ. "އަދި ތިޔަބައިމީހުން ހެޔޮ ކަންތަކާއި ތަޤުވާވެރިކަމުގައި އެކަކު އަނެކަކަށް ވާގިވެރިވާށެވެ! އަދި ފާފަ އާއި ޢުދުވާނީ ޢަމަލުތަކުގައި އެކަކު އަނެކަކަށް ވާގިވެރި ނުވާށެވެ!" (އަލްމާއިދާ 2) އާދަމް ޝަމީމް ލިޔުއްވާފައި ވެއެވެ.\nއަދި ހަމަ އެފަދައިން ޢަބްދުލްޢަޒީޒް ބިން ބާޒް ރަޙިމަހުﷲ ވިދާޅުވިކަމަށް އަލްމަކްތަބަތުއްސަލަފިއްޔާގައި ލިޔެފައި ވެއެވެ. އަލްމާއިދާ ސޫރަތުގެ 78 އަދި 79 ވަނަ އާޔަތުގެ މާނާގައި ވެއެވެ. "ބަނީ އިސްރާއީލުގެ ތެރެއިން ކާފިރުވީ މީހުންނަށް ދާއޫދާއި، ޢީސާގެ ފާނު ގެ ދޫފުޅުމަތިން ލަޢުނަތް ލެއްވިގެންވެއެވެ. އެއީ އެއުރެން އުރެދުނު ކަމަށްޓަކައެވެ. އަދި އުރެދުމުގައި ޙައްދު ފަހަނައަޅައި ދާކަމުގައި އެއުރެން ވީކަމަށްޓަކައެވެ. އެއުރެން ކުޅަ ނުބައި ކަންތައް، އެއްބަޔަކު އަނެއް ބަޔަކަށް ނަހީކޮށެއް ނުއުޅެތެވެ. އެއުރެން ކޮށް އުޅުނު ކަންތަކުގެ ނުބައިކަމާ އެވެ!"\nއިބްނު މަސްޢޫދުގެ އަރިއަހުން ރިވާވެގެންވާ ޙަދީޘެއްގެ މާނައިގައިވެ އެވެ. ނަބިއްޔާ (ޞ) ޙަދީޘްކުރެއްވި އެވެ. "ތިމަން ނަބިއްޔާގެ ނަފްސުފުޅު އެފަރާތްޕުޅުގެ މިލްކުގައިވާ އިލާހު ގަންދެއްވައި ހުވާކުރައްވަމެވެ. ހަމަކަށަވަރުން ތިޔަބައި މީހުން ހެޔޮކަންތަކަށް އަމުރުކުރާނެ އެވެ. އަދި ތިޔަބައި މީހުން ނުބައިކަން ނަހީކުރާނެ އެވެ. އަދި ތިޔަބައި މީހުން ބުއްދި މަދު މީހާގެ އަތުގައި ހިފަހައްޓާނެ އެވެ. އަދި ތިޔަބައި މީހުން ރުޖޫޢަކުރުމަކުން އޭނާ ޙައްޤަށް ރުޖޫޢަކުރާނެ އެވެ. ނުވަތަ (އެހެން ނޫންނަމަ)، الله ތިޔަބައި މީހުންގެ ތެރެއިން ބައެއްގެ ހިތްތައް އަނެއް ބައެއްގެ މައްޗަށް ޖައްސަވާނެ އެވެ. (އެބަހީ: ހިތްތައް މަސްހުނި ކުރައްވާނެ އެވެ.) ދެން އެއަށްފަހު (الله) އެބައި މީހުންނަށް ލަޢުނަތް ލެއްވި ފަދައިން ތިޔަބައި މީހުންނަށް ލަޢުނަތް ލައްވާނެ އެވެ."\nހެޔޮކަންތަކަށް އަމުރު ކުރުމުގައި އުއްމަތަށް ﷲ ތަޢާލާ އާއި ކީރިތި ރަސޫލާ އަންގަވާފައިވާ ގޮތަކީ މިއީ އެވެ. ނަމަވެސް އަޅަމެންގެ ތެރެއިން ބަޔަކު މިއާ ޚިލާފަށް ބުނަމުން ދަނީ އެމީހަކާ ނުބެހޭ ކަމެއްގައި ކާޅު ސޮއް ގޮވިނަމަވެސް ނުބެހޭށެވެ. މިހެންވުމުން މިހާރު ފެންނަނީ ހެޔޮކަންތަކަށް އަމުރުކުރާ އަދި ނުބައި ކަންތައް ނަހީކުރާ ބަޔަކު މީހުން ދިރިއުޅޭ މުޖްތަމަޢެއްގެ ބަދަލުގައި "ހެޔޮކަންތަކަށް އަމުރުކުރުމަކީ: މަށާ ބޭހޭ ކަމެއް ނޫނެވެ." އަދި "ނުބައި ކަންތައްތައް މަނާކުރުމަކީ: މަށާ ބެހޭ ކަމެއް ނޫނެވެ." ކަމަށް ޤަބޫލުކުރާ ބަޔަކު އުޅޭ މުޖްތަމަޢެއްގެ ގޮތުގައެވެ. މިއީ ވަކި މީހަކު ނުވަތަ ވަކި މުއައްސަސާގެ ވާހަކައެއް ނޫނެވެ. އެއްމެންގެ ވެސް ވާހަކައެވެ. އެކަމަކު ބުނަނީ މަގޭ ދީން، މަގޭ ޤައުމެވެ. ނުވަތަ ދީނަށްޓަކައި، ޤައުމަށްޓަކައި އެވެ.


Lanka ge aammu inthihaabu August gai baavvan huhdha dheefi\nލަންކާގެ އާއްމު އިންތިހާބު އޯގަސްޓުގައި ބާއްވަން ހުއްދަ ދީފި\nސްރީލަންކާގެ ރައީސް ގޮތާބޭ ރާޖަޕަކްސަ\nކޮލޮމްބޯ (ޖޫން 12) - ސްރީލަންކާގައި ކޮވިޑް-19 އާ ގުޅިގެން ފަސް ކުރަން ޖެހުނު އެ ގައުމުގެ އާއްމު އިންތިހާބު އަންނަ އޯގަސްޓް މަހުގެ ފަސް ވަނަ ދުވަހު ބޭއްވުމުގެ ހުއްދަ ސިއްހީ އިދާރާތަކުން ދީފައިވާ ކަމަށް އެ ގައުމުގެ އިލެކްޝަންސް ކޮމިޝަނުން ބުނެފި އެވެ.\nއެގޮތުން، މި ހަފުތާ ބަންދުގައި، ވޯޓުލާ މަރުކަޒުތަކުގައި އަޅަން ޖެހޭ ސިއްހީ ރައްކާތެރި ކަމުގެ ފިޔަވަޅުތައް ބަލަން މޮކް އިންތިހާބެއް ބާއްވާނެ ކަމަށް އެ ކޮމިޝަނުގެ ޗެއާމަން މަހިންދަ ދޭޝަޕްރިޔަ ވަނީ ވިދާޅުވެފަ އެވެ.\nއަދި އެ މުއްދަތުގެ ތެރޭގައި އެކަށީގެންވާ މިންވަރަށް ސިއްހީ ގޮތުން ރައްކާތެރިކަމުގެ ފިޔަވަޅުތައް އަޅައިގެން އިންތިހާބު ބޭއްވޭނެ ކަމަށް ވެސް އެ ކޮމިޝަނުން ބުނެފައިވެ އެވެ.\nއެކަމާ ގުޅިގެން، ރައީސްގެ ނިންމުމާ ދެކޮޅަށް އިދިކޮޅު ފަރާތްތަކުން ހުށަހެޅި ދުސްތޫރީ މައްސަލަ، ސުޕްރީމު ކޯޓުން މިދިއަ ހަފްތާގައި ވަނީ ބޭރު ކޮށްލައިފަ އެވެ.\nސްރީލަންކާ ގޮތަބަޔާ ރާޖަޕްކަސާ ކޮވިޑް-19 އިގެ ބަލާއާފާތް


7 kujjegge gaanoonee beleniverikan bayakah dheefi | Mihaaru\nކުޑަކުދިންގެ ހިޔާގައި ކުދިންތަކެއް ކުޅެނީ: މިހާރު ވެސް ގިނަ އަދަދެއްގެ ކުދިން ދައުލަތުގެ ބެލުމުގެ ދަށުގައި އެބަތިބި\nހަތް ކުއްޖެއްގެ ގާނޫނީ ބެލެނިވެރިކަން ބަޔަކަށް ދީފި\n27 މެއި 2018 - 14:487comments\nސަރުކާރުގެ ބެލުމުގެ ދަށުގައި ތިބޭ ކުދިންގެ ތެރެއިން ހަތް ކުއްޖެއްގެ ގާނޫނީ ބެލެނިވެރިކަން މިދިޔަ އަހަރު ބަޔަކާ ހަވާލުކޮށްފައިވާ ކަމަށް ޖެންޑާ މިނިސްޓްރީން ބުނެފި އެވެ.\nއެ މިނިސްޓްރީން ބުނީ ފޯސްޓާ ކެއާގެ ދަށުން ހަތް ކުއްޖަކު ހަވާލުކުރީ އާއިލާއެއްގެ ތެރޭގައި އުޅުމުގެ ފުރުސަތު ކުދިންނަށް ދިނުމަށް، އެކަމަށް އެދި ހުށަހެޅި ފަރާތްތަކާ ކަމަށެވެ.\nގާނޫނީ ބެލެނިވެރިކަން ހަވާލު ކުރި ކުދިންގެ ތެރޭގައި ހިމެނެނީ އުމުރުން އެއް މަހާއި ތިން އަހަރާ ދެމެދުގެ ކުދިންނެވެ. އޭގެ ތެރޭގައި އަހަރު ނުފުރޭ ފަސް ކުދިން ހިމެނެ އެވެ.\nއެކަމާ ގުޅޭގޮތުން ޖެންޑާ މިނިސްޓްރީން މިއަދު ނެރުނު ރިޕޯޓެއްގައި ބުނި ގޮތުގައި މިއީ 2016 ވަނަ އަހަރު ފޮސްޓާ ޕެނަލް އުފެއްދި ފަހުން، ގާނޫނީ ބެލެނިވެރިކަން ބަޔަކަށް ދިން ފުރަތަމަ ފަހަރެވެ.\nބަލާނެ ބަޔަކު ނެތުމުން ނުވަތަ އިހުމާލުވުމުގެ ސަބަބުން ދައުލަތުގެ ބެލުމުގެ ދަށަށް ނަގާފައިވާ ކުދިން ގެންގުޅެ ބޮޑުކުރުމަށް ހަތް ފަރާތަކުން މިދިޔަ އަހަރު ކުރިމަތިލާފައިވެ އެވެ. އެކަމަކު އެ ފުރުސަތު ދީފައި މިވަނީ އޭގެތެރެއިން ފަސް މީހެއްގެ އިތުރުން 2016 ވަނަ އަހަރު އެކަމަށް ކުރިމަތިލި ދެ މީހަކަށެވެ.\nޖެންޑާ އިން ބުނި ގޮތުގައި ކުދިން ގެންގުޅެ ބޮޑުކުރުމަށް ކުރިމަތިލުމުން، ފޮސްޓާ ޕެނަލްް އިން އެ ބެލެނިވެރިންނާ އިންޓަވިއުކުރެ އެވެ. އަދި ކުދިން ހަވާލު ކުރަނީ އިންޓަވިއުއަށް ފަހު، ބެލެނިވެރިޔާގެ ހާލަތު ވަރަށް ބޮޑަށް ދިރާސާކުރުމަށް ފަހު އެވެ. އަދި ކުދިން ހަވާލުކުރާތާ ދުވަސްކޮޅެއް ފަހުން، ބެލެނިވެރިޔާގެ މައްޗަށް ކޯޓު މެދުވެރިކޮށް ގާނޫނީގޮތުން ބެލެނިވެރިކަން ބަދަލުކުރާ ކަމަށް ޖެންޑާ މިނިސްޓްރީން ބުންޏެވެ.\nގާނޫނީ ގޮތުން ބެލެނިވެރިކަން ބަދަލު ކުރުމުގެ އިތުރުން، ދައުލަތުގެ ބެލުމުގެ ދަށުގައި ތިބި 20 ކުއްޖަކު ޖެންޑާއިން މިދިޔަ އަހަރު އެ ކުދިންގެ އާއިލާތަކާ ވެސް ހަވާލުުކުރި އެވެ. އެތަނުން ބުނިގޮތުގައި ކުދިން އަނބުރާ އާއިލާތަކާ ހަވާލުކުރީ، އާއިލާއިން އެކަމަށް ބޭނުންވެ ހުށަހެޅުމުންނެވެ. އަދި ކުދިން ހަވާލު ކުރުމުގެ ކުރިން، ކުއްޖާ ބެލުމުގެ ގާބިލްކަން އާއިލާގައި ހުރިތޯ ފޮސްޓާ ޕެނަލުން ޔަގީންކުރާ ކަމަށް ޖެންޑާއިން ބުންޏެވެ.\nދައުލަތުގެ ބެލުމުގެ ދަށުގައި މިހާރު ވެސް ގިނަ އަދަދެއްގެ ކުދިން ތިިބި އިރު އެ ކުދިން ބަލަހައްޓަނީ ވިލިމާލޭގައި ހުންނަ ކުޑަކުދިންގެ ހިޔާއިންނާއި ހުޅުމާލޭގައި ހުންނަ ފިޔަވަތިންނެވެ. އެ ދެ ތަނުގައި 80 އަށް ވުރެ ގިނަ ކުދިން އެބަ ތިއްބެވެ.\nއިތުރު ލިޔުންތައް ކުޑަކުދިން ކުޑަކުދިންގެ ހިޔާ ގާނޫނީ ބެލެނިވެރިން ޖެންޑާ މިނިސްޓްރީ


Gang Violence | Mihaaru\nއިއްޔެގެ މާރާމާރީތަކާ ގުޅިގެން މީހަކު ހައްޔަރެއް ނުކުރޭ\nއިއްޔެ މާލޭގައި ހިނގި މާރާމާރީތަކާ ގުޅިގެން މިހާތަނަށް އެއްވެސް މީހަކު ހައްޔަރު ނުކުރާ ކަމަށް ފުލުހުން މިއަދު ބުނެފި އެވެ.\nމާލޭގައި މިއަދު ދެ މާރާމާރީ، މީހަކު ހައްޔަރެއްނުކުރޭ\nމާލޭގައި މިއަދު ދެ މާރާމާރީ ހިންގައި ތިން މީހަކު ޒަހަމްކޮށްލައިފި އެވެެ. ނަމަވެސް އެއްވެސް މީހަކު އަދި ހައްޔަރުނުކުރާ ކަމަށް ފުލުހުން ބުންޏެވެ.\nހަމަނުޖެހުން ހިންގަން އުޅުނު ބަޔަކު ހައްޔަރުކޮށްފި\nމާލެ ތެރޭގައި ހަމަނުޖެހުން ހިންގަން އުޅުނު ބަޔަކު ފުލުހުން މިރޭ ހައްޔަރުކޮށްފި އެވެ.\nއަނިޔާވެރި ހަމަލާތަކެއްގައި މަރާލި ޔާމީން ރަޝީދުގެ ބައްޕަ ހުސެން ރަޝީދު، ފުލުސް އޮފީހަށް ދިޔުމުން އޭނާއާ ހުތުރު ބަހުން މުއާމަލާތު ނުކުރާ ކަމަށާއި ވާހަކަ ދެއްކީ ވަރަށް އިހުތިރާމާ އެކު ކަމަށް ފުލުސް އޮފީހުން މިއަދު ބުނެފި އެވެ.\nހަށިގަނޑު އެކި ތަންތަނަށް ހަމަލާ ދީ މަރާލާފައި އޮއްވާ ފެނުނު ޔާމީން ރަޝީދުގެ މަރުގެ މައްސަލަ މިނިވަންކަމާ އެކު ވީހާވެސް އަވަހަށް ތަހުގީގުކޮށްދޭން އެދި އާއިލާ އިން ފުލުސް އޮފީހަށް 800...\nހައްޔަރުކުރި މީހުންގެ މައުލޫމާތު މިއަދު ދޭނަން: ޕޮލިސް\nދެ މާރާމާރީއަކާ ގުޅިގެން ހަތަރު މީހަކު ހައްޔަރުކޮށްފި\nމާލޭގައި ރޭ ހިންގި ދެ މާރާމާރީއަކާ ގުޅިގެން ހަތަރު މީހަކު ހައްޔަރުކޮށްފައިވާ ކަމަށް ފުލުހުން މިއަދު ބުނެފި އެވެ.\nރާއްޖޭގައި ކުރިން އޮތް ބިރުވެރިކަމާއި ނާމާންކަމަށް ކޮންމެވެސް ވަރެއްގެ ހައްލެއް އައިސް، ހަމަޖެހުމާއި އަމާންކަން ގާއިމުކުރެވިފައިވާ ކަމަށް ރައީސް އަބްދުﷲ ޔާމީން މިއަދު، އެމަނިކުފާނުގެ ރިޔާސީ ބަޔާނުގައި، ވިދާޅުވެއްޖެ އެވެ.\nއިރުޝާންގެ މަރާ "ގުޅުންހުރި" މީހަކު ޖަލަށް\nމިދިޔަ ޖޫން މަހުގެ ތެރޭގައި ތޫނު އެއްޗަކުން ހަމަލާދީ މަރައިލި އަހުމަދު އިރުޝާންގެ މަރާ ގުޅުން ހުރި މާރާމާރީއެއްގައި ބައިވެރިވި މީހަކު 27 ދުވަހަށް ޖަލަށް ލާން ކްރިމިނަލް ކޯޓުން އިއްޔެ ހުކުމްކޮށްފި އެވެ.\nދެ މާރާމާރީއެއްގައި ދެ މީހުން ޒަހަމްކޮށްލައިފި\nމާލޭގައި އިއްޔެ ދެ މާރާމާރީއެއް ހިންގައި ދެ މީހަކު ޒަހަމް ކޮށްލައިފި އެވެ.


Ibu hovijje nama Nasheed alun verikamah genaane: Azleen | Mihaaru\nއިބޫ ހޮވިއްޖެ ނަމަ ނަޝީދު އަލުން ވެރިކަމަށް ގެންނާނެ: އަޒްލީން\n25 ޖުލައި 2018 - 10:55 39 comments\nސެޕްޓެމްބަރު 23 ގައި ބާއްވާ މި އަހަރުގެ ރިޔާސީ އިންތިޚާބުގެ ކެމްޕެއިނަށް، ޕީޕީއެމުން މާލޭގައި ހެދި "އަތޮޅު ޖަގަހަ" ހުޅުވުމުގެ ރަސްމިއްޔާތުގައި ވާހަކަ ދައްކަވަމުން އަޒްލީން ވިދާޅުވީ، އިދިކޮޅު ހަރަކާތަކީ "ލާދީނީ" ކަމެއް ކަމަށެވެ.\nނުސީދާ ގޮތެއްގައި އަޒްލީން ފާޑުވިދާޅުވީ، ޓެރަރިޒަމްގެ ކުށުގައި 13 އަހަރުގެ ޖަލު ހުކުމެއް ކުރުމުން ބޭސްފަރުވާ އަށް ރާއްޖެ އިން ބޭރަށް ވަޑައިގެންނެވި ގޮތަށް އިނގިރޭސި ވިލާތުން ހިމާޔަތް ހޯއްދަވައިގެން އުޅުއްވާ ނަޝީދަށެވެ. އެމަނިކުފާނު ފަހަކަށް އައިސް އުޅުއްވަނީ ސްރީ ލަންކާގަ އެވެ.\nއަޒްލީން ތުހުމަތު ކުރެއްވި ގޮތުގައި، އިދިކޮޅު ހަރަކާތުގެ ބޭނުމަކީ ނަޝީދު އަލުން ވެރިކަމަށް ގެނައުމެވެ. އަދި، އެމްޑީޕީގެ ޕާލަމެންޓްރީ ގުރޫޕުގެ ލީޑަރު އިބޫ އަށް ވެރިކަން ލިބިއްޖެ ނަމަ، އޭނާގެ ރަނިންމޭޓް ޖުމްހޫރީ ޕާޓީގެ ފައިސަލް ނަސީމް މަގާމުން ދުރުކުރާނެ ކަމަށް އަޒްލީން ވިދާޅުވި އެވެ.\n"...އެ ހިސާބުން އޮޓޮމެޓިކް ކޮށް ނަޝީދު ރާއްޖޭގެ ރައީސުލްޖުމްހޫރިއްޔާ ކަމަށް އަންނާނެ،" އަޒްލީން ވިދާޅުވި އެވެ.\nރޭގެ ޖަލްސާގައި އަޒްލީން ވާހަކަ ދައްކަވަނީ، އިދިކޮޅު ކެންޑިޑޭޓުންނަށް ތުހުމަތުތަކެއް ކުރެއްވި.---ފޮޓޯ: އަހުމަދު ނިޝާތު/މިހާރު\nއޭނާ ވިދާޅުވީ، ނަޝީދަށް އަލުން ވެރިކަން ހޯދައިދިނުމަށް ފަހު، "ޑީލް" ތައް ހަދައި ނައިބު ރައީސަކަށް ގެންނާނީ އިބޫ ކަމެއް ނުވަތަ އެހެން ބޭފުޅެއް ކަމެއް އަދި އެނގިވަޑައިނުގަންނަވާ ކަމަށެވެ.\nއިދިކޮޅު ކޯލިޝަންގެ ވެރިކަމެއްގައި، ދައުރުގެ މެދުތެރޭ ގައި އިންތިޚާބެއް ބޭއްވުމަށް ނިންމާފައިވާކަން ފާހަގަ ކުރައްވައި އަޒްލީން ވިދާޅުވީ، އެއީ 18 މަސް ދުވަހު ވެރިކަން ކުރަން އަންނަ ވަގުތީ ބައެއް ކަމަށެވެ.\n"އެ ފަދަ ބަޔަކަށް ރައްޔިތުންނަށް ވެވޭނެ އެއްވެސް ވައުދެއް ނޯންނާނެ. އެ ފަދަ ބަޔަކަށް ރައްޔިތުންނަށް ކޮށްދެވޭނެ އެއްވެސް ކަމެއް ނޯންނާނެ. އެ ފަދަ ބައެއްގެ އެއްވެސް ތަސައްވުރެއް ނޯންނާނެ،" މަޖީދީ މަގުގައި ކުރިން ސޯސަން ސްޓޯރު ހިންގި ތަނުގައި ހަދާފައިވާ ޕީޕީއެމްގެ ޖަގަހަ ހުޅުވުމުގެ ހަފުލާގައި އަޒްލީން ވިދާޅުވި އެވެ.\nރައީސް އަބްދުﷲ ޔާމީން ނޫން އެހެން ބޭފުޅަކށް ވޯޓު ދިނުމަކީ އިސްލާމް ދީން ހުއްދަ ކުރާ ކަމެއް ނޫން ކަމަށް ވިދާޅުވެ، އިދިކޮޅު ހަރަކާތްތަކަކީ "ލާދީނީ" ކަމެއް ކަމަށް އަޒްލީން ތަކުރާރުކޮށް ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު ސަރުކާރު އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ރައީސް އަބްދުﷲ ޔާމީން ކުރީގެ މިނިސްޓަރު އަޒްލީން އަހުމަދު ނައިބު ރައީސް ފައިސަލް ނަސީމް


Raajje Aa Madrid Aa Dhemedhu Seedha Dhathuru Thah Baavanee - Vaguthu\nރާއްޖެ އާއި މެޑްރިޑާ ދެމެދު ސީދާ ދަތުރުތައް ބާއްވަނީ\nސްޕެއިންގެ ގައުމީ އެއާލައިން، ކަމަށްވާ އައިބީރިއާ އެއާލައިނުން، ހޫނު މޫސުމާ ދިމާކޮށް ރާއްޖެ އާއި ސްޕެއިންގެ ވެރިރަށް މެޑްރިޑާ ދެމެދު ސީދާ ދަތުރުތައް ބާއްވަން ނިންމައިފިއެވެ.\nމިއީ އެ އެއާލައިނުން ރާއްޖެއަށް ދަތުރުތައް ފަށާ ފުރަތަމަ ފަހަރެވެ.\nއައިބީރިއާ އެއާލައިނުގެ އެގްޒެކެޓިވް ޗެއާމަން ހަވިއޭރު ސަންޗޭޒް ޕްރިއެޓޯ ރަޝިއާގެ ޓްރެވެލް ނޫހެއް ކަމަށްވާ ރަސް ޓޫރިޒަމް ނިއުސް އަށް ދެއްވި އިންޓަވިއުއެއްގައި ވިދާޅުވީ މެޑްރިޑާއި ރާއްޖެއާ ދެމެދު ސީދާ ދަތުރުތައް ބާއްވާނީ އަންނަ ޖުލައި މަހުން ފެށިގެން އޮގަސްޓްގެ ނިޔަލަށް ކަމަށެވެ. އެ މުއްދަތުގައި ކޮންމެ ހަފްތާއަކު ދެ ދަތުރު ބާއްވާނެ ކަމަށް އޭނާ ވިދާޅުވިއެވެ.\nކޮވިޑް-19 އާ ގުޅިގެން އަޅާފައިވާ ފިޔަވަޅުތައް އުވާލުމުން އަންނާތީ ދަތުރުތައް ހުއްޓާލާފައިވާ މަންޒިލްތަކަށާއި އާންމުކޮށް ދަތުރުތައް ކުރާ މަންޒިލްތަކަށް ދަތުރުތައް އިތުރު ކުރަމުން އަންނަ ކަމަށް ވެސް އޭނާ ވިދާޅުވިއެވެ.\n"ރާއްޖެއަށް ދަތުރުތައް ފަށަން ނިންމުމާއެކު ކުންފުނީގެ އިތުބާރު އިތުރުވާނެ ކަމަށް ބެލެވޭ،" އޭނާ ވިދާޅުވިއެވެ.\nއައިބީރިއާ އެއާލައިނުން ރާއްޖެ އަށް ދަތުރު ފަށަން ތައްޔާރުވެފައިވާއިރު، ދިވެހި ސަރުކާރުން ވަނީ ފަތުރުވެރިންނަށް ރާއްޖެ އައުމުގައި ބޮޑެތި ލުއިތަކެއް ދީފައެވެ. އެގޮތުން ކޮވިޑް-19ގެ ވެކްސިންގެ ދެ ޑޯޒު ފުރިހަމަ ކޮށް، ދެ ހަފުތާ ވެފައިވާ ފަތުރުވެރިން މިހާރު ޕީސީއާރު ޓެސްޓަކާ ނުލައި ރާއްޖެ އަށް ދަތުރު ކުރެވޭނެއެވެ.


REPORT: Bidheyseen "hovaalaigen" resort ah, mi vanee kihineh?\nމާލޭން ބިދޭސީން "ހޮވާލައިގެން" ރިސޯޓަށް، މިވަނީ ކިހިނެއް؟\nހުޅުމާލޭގައި މަސައްކަތް ކުރާ ބިދޭސީން ތަކެއް މަޑުކޮށްލައިގެން: ކޮންޓްރެކްޓް އުސޫލުން ވޭޓަރު ފަދަ ވަޒީފާތަކަށް މާލޭން ބިދޭސީން ރިސޯޓުތަކަށް ގެންދަން ވަނީ ފަށާފަ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nނަޒީރު އަލީ (އަސްލު ނަމެއް ނޫން) މާލޭ ބޮޑު ތަކުރުފާނު މަގުގައި ޓޭކްއަވޭއެއް ހިންގާތާ ލައްކަ ޒަމާން ވެއްޖެ އެވެ. އެތަނުގައި ދިވެހިންގެ އިތުރުން ބިދޭސީން ވެސް މަސައްކަތް ކުރެ އެވެ. އެކަމަކު މިއަދު މިތަނަށް ކުރިމަތިވެފައިވާ މައްސަލައަކީ ބޭނުންވާ މުވައްޒަފުން ނުލިބުމެވެ. ބަދިގޭގައި މަސައްކަތް ކުރަން "ކިޗަން ހެލްޕަރެއް" ހޯދަން 9،000ރ. ގެ މުސާރައެއް ދޭން އިއުލާނު ކުރުމުން ވެސް އަންނާނެ މީހަކު ނުވި އެވެ. ކޮވިޑް-19 އަށްފަހު އިގްތިސޯދު އަލުން ފަށައިގެންފައިވާއިރު ފުޑް އިންޑަސްޓްރީ އަށް ކުރިމަތިވެފައިވާ އެންމެ ބޮޑު އެއް ގޮންޖެހުމަކީ މިއެވެ. ބޭނުންވާ މުވައްޒަފުން ހޯދުން ދަތިވެ، އަދި ތިބި މުވައްޒަފުން ދަނީ ރިސޯޓު ތަކަށް "ކަހާލަމުން"ނެވެ.\nމިއަދު، ރެސްޓޯރެންޓުގައި މަސައްކަތް ކުރާ ބިދޭސީ މަސައްކަތު މީހާ ގެއްލުމަށްފަހު ހޯދަމުން ދާއިރު ފެންނަނީ ބޮޑު ރިސޯޓަކުންނެވެ. މިކަމާ ހުރެ ގިނަ ރެސްޓޯރެންޓް/ ކެފޭތައް ބަންދުކުރަން ޖެހިދާނެ ކަމުގެ ބިރު މިހާރު ވަނީ ހީވެފަ އެވެ. ކުއްލިއަކަށް މިވަނީ ކިހިނެއް ހެއްޔެވެ؟ މިއީ ކޮން ބަޔަކު ކުރާ ކަމެއް ހެއްޔެވެ؟\n"މިހާރު މިއީ ބޮޑު ވެއްޖެ މައްސަލައެއް. މާލޭގެ ރެސްޓޯރެންޓުތަކުގައި މަސައްކަތް ކުރާ ބިދޭސީން ކަހާލައިގެން ރިސޯޓުތަކަށް ދަނީ ގެންދަމުން. މިކަމުގެ ސަބަބުން ރެސްޓޯރެންޓުތަކުގައި މިހާރު މުވައްޒަފުންނެއް ނުތިބޭ. ބައެއް ތަންތަން އެދަނީ ބަންދު ކުރަމުން." މާލޭގެ އެންމެ ބޮޑު އެއް ރެސްޓޯރެންޓުގެ ވެރިޔާ އޭނާ އަށް ކުރިމަތިވެފައިވާ މި މައްސަލަ ކިޔައިދިނެވެ.\nރާއްޖޭގެ ފުޑް އިންޑަސްޓްރީ އެތުރިފައި އޮތްގޮތުން ހަމައެކަނި ދިވެހިން ލައިގެން މި ހިދުމަތް ދެވޭނެ ގޮތެއް އަދި ނެތެވެ. މިހާތަނަށް މިދާއިރާ އަށް ތަމްރީން ވެފައި ތިބި ދިވެހިން ނެތުމުގެ އިތުރުން ހަގީގަތަކީ ސާވިސް އިންޑަސްޓްރީއެއްގައި ހިދުމަތް ކުރަން ބަރޯސާވެވޭ ވަރަށް ގިނަ ދިވެހިންގެ ސިކުނޑި ވެސް މިކަމަށް ތައްޔާރު ކޮށްދެވިފައި ނެތުމެވެ. މިކަމަށް އެކަށީގެންވާ މަސައްކަތު "ޕޫލެއް" ރާއްޖެއަކު ނެތެވެ. އެހެންވެ ގިނަ ތަންތަނުގައި މަސައްކަތް ކުރަނީ ބިދޭސީންނެވެ. ހާއްސަކޮށް ވޭޓަރުންނާއި ބަދިގެ ހެލްޕަރުން އަދި ސާފު ކުރާ މީހުންގެ ގޮތުގައި ގިނައިން ތިބީ އެ މީހުންނެވެ. މީގެތެރޭގައި ގިނައީ އަވަަށްޓެރި ގައުމުތަކުގެ ރައްޔިތުންނެވެ. ހާއްސަކޮށް ބަންގްލަދޭޝް މީހުންނެވެ. ނަމަވެސް އެ ގައުމުން މިހާރު މަސައްކަތު މީހުން ރާއްޖެ ނުގެނެވޭއިރު މާލޭގައި ތިބި މީހުންގެ ޑިމާންޑް މިވަނީ "ބޮޑު ވިޔަފާރި" އެއްގެ ގޮތުގައި އުފުލާލާފަ އެވެ.\nމާލޭގެ ރެސްޓޯރެންޓުތަކުގައި މަސައްކަތް ކުރާ ބިދޭސީން ކަހާލައިގެން ރިސޯޓުތަކަށް ދަނީ ގެންދަމުން. މިކަމުގެ ސަބަބުން ރެސްޓޯރެންޓުތަކުގައި މިހާރު މުވައްޒަފުންނެއް ނުތިބޭ. ބައެއް ތަންތަން އެދަނީ ބަންދު ކުރަމުން\nމާލޭގެ ބޮޑު ރެސްޓޯރެންޓެއްގެ ވެރިއެއް\nމާލޭގައި ބަންދުކޮށްފައި ހުރި ރެސްޓޯރެންޓެއް: ބައެއް ރެސްޓޯރެންޓްތަކަށް މުވައްޒަފުން ނުލިބުމުގެ މައްސަލަތަކާ ވަނީ ކުރިމަތިވެފަ -- ފޮޓޯ: އަވަސް\nމުވައްޒަފުން "ހޮވަން" ބިދޭސީ އެޖެންޓުން ތަކެއް!\nމިކަން ކުރަނީ ރާއްޖޭގެ ބޮޑެތި ބައެއް ރިސޯޓުތަކުންނެވެ. އަވަސް އިން ބެލިބެލުމުން އެނގުނު ގޮތުގައި މިކަމުގެ އަޑީގައި ދިވެހިންގެ ބަޔަކު ހަރަކާތްތެރިވެ އެވެ. އަދި އެކަމަށް ބާރުދޭ ބައެއް ޑޮކިއުމެންޓްތައް ވެސް އަވަސް އަށް ލިބިފައިވެ އެވެ. ބިދޭސީ އެޖެންޓުން ތަކެއް ބިދޭސީން ހޯދުމުގައި މާލޭގައި ހަރަކާތެރިވެ އެވެ. މާލޭގެ ރެސްޓޯރެންޓުތަކުގައި ތިބި ބިދޭސީ މުވައްޒަފުން "ހޭންޑް ޕިކްކޮށް" ނަގަނީ މި މީހުންނެވެ. މީގެން ކޮންމެ މީހެއްގެ ބޮލަަށް "ކަޓެއް" ލާފައި މި މީހުން ރިސޯޓު ތަކަށް ފުރުވާލަ އެވެ. މިކަން މިގޮތަށް ކުރާއިރު ރެސްޓޯރެންޓުތަކުގައި ގަވައިދުން ތިބި ގިނަ ބަޔަކު ވެސް މިގޮތަށް "އުފުރާލައިގެން" ދަނީ ގެންދަމުންނެވެ.\nރާއްޖޭގައި ފުޅާކޮށް ކޭޓަރިންގެ ހިދުމަތްދޭ ބުރުޒުން ވާހަކަ ދެއްކެވި އިސްވެރިއަކު ވިދާޅުވި ގޮތުގައި ގިނަ ރެސްޓޯރެންޓް / ކެފޭތަކުގައި ތިބި މުވައްޒަފުން "ކަހާލައިގެން" ރިސޯޓު ތަކަށް ދަނީ ގެންދަމުންނެވެ. އެހެންވެ މިކަން ސަރުކާރުން ހުއްޓުވަން ޖެހޭ ކަމަށް އޭނާ ވިދާޅުވި އެވެ.\n"ވިސާ އާއި އެކޮމަޑޭޝަން ދީގެން ގަވައިދުން ގެންގުޅޭ މީހުން ވެސް ހޮވާލައިގެން އެބަ ގެންދޭ. ރިސޯޓު ތަކުން މި ކިޔަނީ އަޅުގަނޑުމެންނަށް ވުރެ ބޮޑު މުސާރައެއް. ކިޔާފަ ކޮންޓްރެކްޓް ސްޓާފުންގެ ގޮތުގައި ގެންދަނީ،" ބުރުޒު ކޭޓަރިން އިން ވާހަކަ ދެއްކި ބޭފުޅާ ވިދާޅުވި އެވެ.\nސާވިސް ޗާޖުން ރެކެން ޖަހާ މަޅިއެއް\nމާލޭގެ ޓެކްއަވޭއަކުން މީހަކު ހިދުމަތް ހޯދަނީ: -- ފޮޓޯ: އަވަސް\nއަވަސް އަށް އެނގިފައިވާ ގޮތުގައި މާލެ ތެރޭގައި އުޅޭ ބިދެސީ އެޖެންޓުން މިކަން ކުރަނީ ދިވެހިންގެ ނަމުގައިވާ "ރެކްރޫޓްމަންޓް" ކުންފުނިތަކެއް މެދުވެރިކޮށެވެ. ބައެއް ރިސޯޓު ތަކުން ވަނީ މިފަދަ މީހުންނާއެކު ކޮންޓްރެކްޓް ހަދާފަ އެވެ. މި ކޮންޓްރެކްޓުގެ ބޭނުމަކީ "ސާވިސް ޗާޖު ނުދީ" ރިސޯޓުތައް ސަލާމަތްވުމެވެ.\nސާވިސް ޗާޖު ގާނޫނު އޮތްގޮތުން ކޮންޓްރެކްޓް ސްޓާފުންނަށް މި އިނާޔަތް ނުދީ ގެންގުޅެވިދާނެ އެވެ. މީގެ ފައިދާ ނަގައި ބައެއް ރިސޯޓު ތަކަށް ބިދޭސީން ވަނީ ނަގާފަ އެވެ. މި ބިދޭސީން ގެންދަނީ މާލެ ތެރެއިން ހޮވާލައިގެންނެވެ. ދިވެހިންނަށް ވަޒީފާ ދިނުމުގެ ބަދަލުގައި މާލެ ތެރެއިން މީހުން ނަގައިގެން ބައެއް ރިސޯޓު ތަކުން ދަނީ ހިދުމަތް ދެމުންނެވެ.\nމާލޭގެ ރެސްޓޯރެންޓަކުން 8،000ރ. ގެ މުސާރައެއް ދޭ ބިދޭސީ މީހާ ގެންގޮސް ރިސޯޓުން ދެނީ 7500ރ. ނޫނީ 6،500ރ. ގެ މުސާރަ އެކެވެ. ނަމަވެސް އެ މީހާ އަށް މުސާރަ ދެނީ ޑޮލަރުންނެވެ. މީގެ އިތުރުން އެކޮމޮޑޭޝަން އާއި ފުޑް ދެ އެވެ. އެހެންވެ އެ މީހުންނަށް މީގެ ފައިދާ ބޮޑުވެ އެވެ.\n"މާލޭގައި މަސައްކަތް ކުރާއިރު 8،000ރ، ދިނަސް އެ މީހުން [ބިދޭސީން] ޖެހޭނެ އެކޮމިޑޭޝަނަށް ދޭން. އަނެއްކާ މާލޭގައި ރުފިޔާ އިން މުސާރަ ދޭނީ. އެމީހުން ޖެހޭ ޑޮލަރު ގަންނަން. އެެހެންވީމަ މިތަންކޮޅު [މާލެ ތެރެއިން] ނަގައިގެން މިކަން މި ހިންގަނީ. އެ މީހުން [ބިދޭސީން] ގެންދަން ނުބަލާ ވަކި ވަޒީފާއެއް. މާލޭގައި ވޭޓަރަކަށް އުޅޭ މީހުން އެބަތިބި ސާފު ކުރަން ގެންގޮސްފަ ވެސް،" ބޮޑު އެހެން ރެސްޓޯރެންޓެއްގެ ވެރިއަކު ބުންޏެވެ.\nދިވެހިންނަށް ވަޒީފާ ނުދީ ސަލާމަތްވޭ!\nބިދޭސީން ގެންދަން ގިނައިން އުޅެނީ އިންޑިއާ މީހުންނެވެ. މި މީހުންނަކީ ރާއްޖޭގެ ރިސޯޓުތަކުގެ އެޗްއާރު މެނޭޖުމަންޓާ ރަހުމަތްތެރި މީހުންނެވެ. މިގޮތަށް ބިދޭސީން ގެންދާ އެޖެންޓުންނަށް ކޮންމެ މީހެއްގެ ބޮލަކަށް އެވްރެޖުކޮށް މަހަކު 300 ޑޮލަރު ވަރު ލިބެ އެވެ. އެގޮތަށް ގެންދާ ބިދޭސީ މީހާ ގެންދިއުމުން ރިސޯޓުތަކުގެ އެޗްއާރުގައި ތިބޭ ބިދޭސީންނަށް ވެސް ކަޓެއް ދެ އެވެ. އެނގިފައިވާ ގޮތުގައި މިގޮތަށް ބިދޭސީން ގެންދަން ބައެއް އެޗްއާރު ހެޑުން ވަނީ ކުންފުނިތައް ވެސް ހަދާފަ އެވެ.\nމީހުން ގެންދިއުމުގެ މަސައްކަތް ކުރަނީ މާލޭގައި ތިބި އެ މީހުންގެ ރަހުމަތްތެރިންނެވެ. މިކަން ކުރަނީ ދިވެހިންނަށް ވަޒީފާ ނުދީ ސާވިސް ޗާޖުން ރެކޭށެވެ.\n"މިގޮތަށް ކޮންޓްރެކްޓް ސްޓާފުން ނެގީމަ ރިސޯޓަށް ސާވިސް ޗާޖު ސަލާމަތް ކޮށްލެވޭ. ސާވިސް ޗާޖު ނެގިޔަސް އެ މީހުން [ރިސޯޓްތަކުން] އެ ބޭނުން ކުރަން ފުރުސަތު ލިބޭ. އެހެންވެ މިކަން ކުރަނީ. މިހާރު ރިސޯޓުތައް ހުޅުވަމުންދާއިރު މުވައްޒަފުންނަށް ދިވެހިން ނުހޯދަން ކުރާކަމެއް މިއީ،"\nސާވިސް ޗާޖުން ސަލާމަތްވާން ކުރާ މި މަސައްކަތްތާއެކު ރާއްޖޭގެ އިގްތިސޯދަށް ބޮޑެތި ގެއްލުންތަކެއް ވެދާނެ ކަމަށް މިވަނީ ބެލެވެން ފަށާފަ އެވެ. ސަބަބަކީ ފުޑް އިންސްޑްޓްރީ އަކީ އިގްތިސޯދުގައި މުހިންމު ރޯލެއް ކުޅޭ ބަޔަކަށްވުމެވެ. އެހެންވެ މީހުން ނުލިބުމުގެ މައްސަލަ ކުރިމަތިވެ ގިނަ ފުޑް އައުޓްލެޓްތަކެއް ބަންދު ކުރަން ޖެހޭ ހިސާބަށް މިކަން ދިއުމުގެ ކުރިން އަވަސް ފިޔަވަޅު އަޅަން ޖެހެ އެވެ.\nއިގްތިސޯދު ކޮވިޑް-19 ކެފޭ ރެސްޓޯރެންޓް\nކޮވިޑް މެނޭޖްކުރީ ވަރަށް ފުރިހަމައަށް!


މާސްޓަރޝެފް މޯލްޑިވްސްއަށް ޖަޖުންނާއި ފުޑް ސުޕަވައިޒަރުން ހޯދަނީ މާސްޓަރޝެފް މޯލްޑިވްސްއަށް ޖަޖުންނާއި ފުޑް ސުޕަވައިޒަރުން ހޯދަނީ\nމާސްޓަރޝެފް މޯލްޑިވްސްއަށް ޖަޖުންނާއި ފުޑް ސުޕަވައިޒަރުން ހޯދަނީ\nޕީއެސްއެމްއިން "މާސްޓަރ ޝެފް މޯލްޑިވްސް" ލޯންޗުކުރުން - ފޮޓޯ: މުޙައްމަދު ވަޙީދު / ޕީއެސްއެމް ނިއުސް\nމާސްޓަރޝެފް މޯލްޑިޗްސް ފްރެންޗައިޒް ޝޯވގެ ޖަޖުން އަދި ފުޑް ސުޕަވައިޒަކަށް ވުމުގެ ފުރުޞަތު ޕަބްލިކް ސަރވިސް މީޑިއާ ޕީއެސްއެމްއިން ހުޅުވާލައިފިއެވެ.\nޕީއެސްއެމްގެ ޗީފް ކޮމާޝަލް އޮފިސަރ އިބްރާހިމް ނަސްރީން ވިދާޅުވީ މާސްޓަރޝެފް މޯލްޑިވްސްގެ ޖަޖަކަށް ވެވޭނީ ހަމައެކަނި ޝެފަކަށް ނޫންކަމަށެވެ. ކާނާ ތައްޔާރުކުރާ މީހުންގެ އިތުރުން، ކެއްކުމާގުޅޭ ލިއުންތައް ލިޔާ ފަރާތްތަކާއި، ބްލޮގްތައް ހިންގާ ފަރާތްތަކަށްވެސް މާސްޓަރޝެފް މޯލްޑިވްސްގެ ޖަޖަކަށް ވެވިދާނެކަމަށެވެ. އަދި މާސްޓަރޝެފް މޯލްޑިވްސް ގައި ބައިވެރިވާ ފުޑް ސުޕަވައިޒަރުން ވެގެންދާނީ ބައިވެރިންނާއިއެކު ޝޯވގެ ބޮޑު ބައެއް އަދާކުރާނެ ފަރާތްތަކަކަށް ކަމަށްވެސް އޭނާ ވިދާޅުވިއެވެ. އެގޮތުން އެކި ޝޯވގެ އެކި ބައިތަކުގައި ހަރަކާތްތެރިވުމާއި، ފުޑް ޕޭންޓްރީތައް ބެލެހެއްޓުމާއި ޝޯވގެ ޕްރޮޑަކްޝަންގެ ބޮޑު ދައުރެއް ފުޑް ސުޕަވައިޒަރުން އަދާކުރާނެކަމަށް ނަސްރީން ވިދާޅުވިއެވެ.\nޕީއެސްއެމްއިން ރާއްޖޭއަށް ތައާރަފްކޮށްފައިވާ މާސްޓަރޝެފް މޯލްޑިވްސްގެ ޖަޖުންގެ ޕެނަލުގައި ހަރަކާތްތެރިވުމާއި، ޝޯވގައި ބައިވެރިވާ ޝެފުންގެ ސުޕަވައިޒަރުންގެ ގޮތުގައި ހަރަކާތްތެރިވުމަށް ޝައުޤުވެރިވާ ފަރާތްތަކަށް އަންނަ އޭޕްރީލް މަހުގެ 16 ވަނަ ދުވަހުގެ ހަވީރު 4:00އާއި ހަމައަށް ވަނީ ހުޅުވާލާފައެވެ. މިކަމާގުޅެ އިތުރު މަޢުލޫމާތު www.psm.mv ލިބެން ހުންނާނެއެވެ. އަދި އިތުރު މައުލޫމާތު 3000207 އަށް ގުޅުއްވާ ނުވަތަ masterchefmv@psm.mv މެއިލް ކުރުމަށް ޕީއެސްއެމްއިން އެދެއެވެ.\nމިދިޔަ ޖެނުއަރީ މަހުގެ 18 ވަނަ ދުވަހު ޓީވީއެމްގައި އޮތް ޚާއްސަ ރަސްމިއްޔާތެއްގައި އެންޑެމޯލް ޝައިން ކުންފުނީގެ ފްރެންޗައިޒް، "މާސްޓަޝެފް މޯލްޑިވްސް" ލޯންޗްކޮށްދެއްވީ ޕީ.އެސް.އެމްގެ މެނޭޖިންގ ޑިރެކްޓަރ ޢަލީ ޚާލިދެވެ.\nމި ރަސްމިއްޔާތުގައި "މާސްޓަޝެފް މޯލްޑިވްސް"ގެ ފުރަތަމަ ސީޒަންގެ ސްޕޮންސަރުންނާއެކު ވަނީ ސޮއިކޮށްފައެވެ. ޓައިޓްލް ސްޕޮންސަރއަކަށް ހަމަޖައްސާފައިވަނީ ދިރާގުއެވެ. މީގެއިތުރުން އެސްޓީއޯ، ވިލާ ކޮލެޖް އަދި ބެންކް އޮފް މޯލްޑިވްސްއާއެކުވެސް ވަނީ ސްޕޮންސަރޝިޕް އެއްބަސްވުމުގައި ސޮއިކޮށްފައެވެ.\n1990ގައި އިގިރޭސިވިލާތުގައި އަލަށް ދައްކަންފެށި މާސްޓަޝެފްގެ މޭސްތިރިއަކީ ފްރޭން ރެޑޮންއެވެ. ގިނަ އަހަރުތަކެއް ވަންދެން ބީބީސީއިން ގެނެސްދިން ޝޯވ ކުޑަ މެދުކެނޑުމަކަށް ފަހު އަލުން ފަށާފައި ވަނީ 2005 ވަނަ އަހަރުއެވެ. އޭގެ4އަހަރު ފަހުން "މާސްޓަޝެފް އޮސްޓޭލިޔާ"އާއެކު ދުނިޔޭގެ އެކި ކަންކޮޅުތަކަށް މާސްޓަޝެފްގެ ޝޯވތައް ތަޢާރަފްވެގެންދިޔައެވެ.\nމާސްޓަރޝެފް މޯލްޑިވްސްގެ ފުރަތަމަ ސީޒަން ފެށުމަށް ހަމަޖެހިފައިވަނީ ސެޕްޓެންބަރު މަހުއެވެ.


BREAKING | Jabir Ge2Kokko Hayyaru Koffi - Vaguthu\nޖާބިރުގެ ދެ ކޮއްކޮ ހައްޔަރު ކޮށްފި\n2 މަސް ކުރިން ( ނޮވެމްބަރު 6, 2021 )\nރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރުގެ ދެ ކޮއްކޮއިން ކަމުގައިވާ އަލީ އަސްރާރު އާއި މުހުލިސް އަބްދުލް އަޒީޒު (ހުތާ) ހައްޔަރު ކޮށްފިއެވެ.\nޖާބިރުގެ ދެ ކޮއްކޮއިން ހައްޔަރު ކޮށްފައިވަނީ އއ. މަތިވެރީގައި ހުންނަ ޖާބިރުގެ ގެސްޓްހައުސް ކަމަށްވާ ކާސާ މިއާގައި މީގެ ދުވަސްކޮޅެއް ކުރިން މީހަކަށް އަނިޔާ ކުރި މައްސަލައަކާއި ގުޅިގެންނެވެ.\nމިކަމާއި ގުޅިގެން ފުލުހުން މީޑިއާ އޮފިޝަލް "ވަގުތަށް" ވިދާޅުވީ، މަތިވެރީގައި މީހަކަށް ހަމަލާދިން މައްސަލާގައި 31 އަހަރުގެ ދިވެހި ފިރިހެނަކާއި 37 އަހަރުގެ ދިވެހި ފިރިހެނަކު ހައްޔަރު ކޮށްފައިވާ ކަމަށެވެ.\nމިކަމާއި ގުޅިގެން ޖާބިރު "ވަގުތަށް" މިއަދު މަތިވެރީގައި ގެއްލުން ދީފައިވަނީ އޭނާގެ އަމިއްލަ ގެސްޓް ހައުސްއަށް ކަމަށާއި އެހެން ނަމަވެސް ފުލުހުން ހައްޔަރު ކޮށްފައިވަނީ އޭނާގެ ދެ ކޮއްކޮ އިން ކަމަށެވެ. އަދި ރައްޔިތުންގެ މައްސަލަ ފުލުހުން ނުބަލާ ކަމަށް ވެސް ޖާބިރު ވިދާޅުވިއެވެ.\n"އަޅުގަނޑު ނެތިން މަތިވެރީގައެއް. ފުލުހުން ކޯޓު އަމުރު ހިފައިގެން އައީމަ އަޅުގަނޑު ބުނިން ގުޅީމަ ދާށޭ އެމީހުންނާއި އެކީ" ޖާބިރު ވިދާޅުވިއެވެ.\nޖާބިރު ވިދާޅުވީ، މަތިވެރީގެ ރައްޔިތުން އެމީހުންގެ ތަންތަނަށް ގެއްލުން ދެމުން އައި ނަމަވެސް ފުލުހުން އެކަން ނުބަލާކަން ކުށްވެރި ކުރާ ކަމަށާއި ކޮއްކޮއިން މިނިވަން ކުރުމަށް ވަކީލުންގެ ޓީމެއް މިހާރު ހަމަ ޖައްސަމުން އަންނަ ކަމަށެވެ. އަދި އެ މައްސަލަ ހިއުމަން ރައިޓް ކޮމިޝަނަށާއި ކަމާއި ބެހޭ އިދާރާތަކަށް ހުށަހަޅާނެ ކަމަށް ވެސް ޖާބިރު ވަނީ ވިދާޅުވެފައެވެ.\nނޮވެމްބަރު 6, 2021 16:39\nމައްސަލަ ފެށުނީ ޖާބިރުގެ ސަބަބުން ނެވެ. ވޭތުވެދިޔަ 10 އަހަރު މުސާރަ ނުދޭ މީހުންގެ ލިސްޓް އެއް ނަގައިފަނަމަ ވ ދިގު ވާނެ އެވެ.\nނޮވެމްބަރު 6, 2021 18:52\nޖާބިރު އިޒް ޓޫ މަޗް ނައު.\nނޮވެމްބަރު 7, 2021 08:32\nސިޔާސީ ވަފާތެރި ކެހިވެރި ޗޯރުންނާއި، ޕާޓޭން ޤައުމުގައި ރަސްކަން ކުރާ ދުވަސްވަރެއް،


ރައީސުލްޖުމްހޫރިއްޔާގެ އަރިހަށް، ރާއްޖެއަށް ކަނޑައަޅުއްވާފައި ހުންނަވާ ޔުނިސެފްގެ ރެޕްރެޒެންޓޭޓިވް ވަދާޢީ ޒިޔާރަތް ކުރައްވައިފި – Maldivian Democratic Party\nރައީސުލްޖުމްހޫރިއްޔާގެ އަރިހަށް، ރާއްޖެއަށް ކަނޑައަޅުއްވާފައި ހުންނަވާ ޔުނިސެފްގެ ރެޕްރެޒެންޓޭޓިވް ވަދާޢީ ޒިޔާރަތް ކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދުގެ އަރިހަށް، ރާއްޖެއަށް ކަނޑައަޅުއްވާފައި ހުންނަވާ ޔުނިސެފްގެ ރެޕްރެޒެންޓޭޓިވް މިސްޓަރ މަންޞޫރު ޢަލީ މިއަދު ވަދާޢީ ޒިޔާރަތް ކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި އޮތް މިބައްދަލުކުރެއްވުމުގައި، ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ޔުނިސެފުން ރާއްޖެއަށް ކަނޑައަޅުއްވާފައި ހުންނެވި ރެޕްރެޒެންޓޭޓިވްގެ މަޤާމުގައި ހުންނަވައިގެން ރާއްޖެއަށް ކޮށްދެއްވި އަގުހުރި މަސައްކަތްޕުޅު ފާހަގަކުރައްވައި އެކަމަށްޓަކައި މިސްޓަރ މަންޞޫރު ޢަލީއަށް ރައީސުލްޖުމްހޫރިއްޔާ ޝުކުރު އަދާކުރެއްވިއެވެ. ރައީސުލްޖުމްހޫރިއްޔާގެ ވާހަކަފުޅުގައި، މިސްޓަރ މަންޞޫރު ޢަލީ ރާއްޖެއަށް ޚިދުމަތްކޮށްދެއްވީ، ރާއްޖޭގެ ތާރީޚްގައިވެސް އަދި ރާއްޖޭގެ ސިޔާސީ ޙަޔާތުގައިވެސް ވަރަށް މުހިއްމު ދަނޑިވަޅެއްގައި ކަމަށާއި، މި ދަނޑިވަޅުގައި އޭނާ ރާއްޖެއަށް ޚިދްމަތް ކޮށްދެއްވާފައިވަނީ ރާއްޖެއަށް ކުރިމަތިވެފައިވާ ގޮންޖެހުންތައް ދެނެވަޑައިގެން ހުންނަވައިގެން ކަމުގައި ވިދާޅުވިއެވެ.\nމީގެ އިތުރުން، މިއަހަރު ބޭއްވުނު މޯލްޑިވްސް ޑޯނަރ ކޮންފަރެންސް ބޭއްވުމުގަޔާއި، އަދި މި ކޮންފަރެންސް ކާމިޔާބު ކޮންފަރެންސަކަށް ހެއްދެވުމުގައި، އޭރު ރާއްޖޭގައި ހުންނެވި އ.ދ.ގެ އެންމެ އިސް އޮފިޝަލްގެ ހައިސިއްޔަތުން މިސްޓަރ މަންޞޫރު ޢަލީ ކޮށްދެއްވި މަސައްކަތްޕުޅު ރައީސުލްޖުމްހޫރިއްޔާ ފާހަގަކުރެއްވިއެވެ. އަދި ޔުނިސެފްގެ ރެޕްރެޒެންޓޭޓިވްގެ މަގާމުގައި ހުންނަވައިގެން، ރާއްޖޭގެ ކުޑަކުދިންގެ ޙާލަތު ރަނގަޅު ކުރެއްވުމަށް މިސްޓަރ މަންޞޫރު ޢަލީ ކުރައްވަން ފެށްޓެވި މަސައްކަތްޕުޅު ސަރުކާރުން ކުރިއަށް ގެންދަވާނެ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nމިސްޓަރ މަންޞޫރު ޢަލީ ދެއްކެވި ވާހަކަފުޅުގައި، ރާއްޖެއަށް ޚިދުމަތް ކުރެއްވުމުގެ ފުރުޞަތު ލިބިވަޑައިގެންކަމަށްޓަކައި އުފާފުޅު ކުރައްވާ ކަމަށް ވިދާޅުވިއެވެ. އަދި މަގާމުގެ ވާޖިބު އަދާކުރެއްވުމުގައި، ރައީސުލްޖުމްހޫރިއްޔާގެ ފަރާތްޕުޅުންނާއި، ސަރުކާރުގެ އިދާރާތަކުން ލިބިވަޑައިގެންނެވި އެއްބާރުލެއްވުމާއި އެހީތެރިކަން ފާހަގަކުރައްވައި، ރައީސުލްޖުމްހޫރިއްޔާއަށާއި ސަރުކާރަށް އޭނާ ޝުކުރު އަދާކުރެއްވިއެވެ.\nމި ބައްދަލުކުރެއްވުމުގައި، ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ވަޙީދާއި، މިނިސްޓަރ އޮފް ފޮރިން އެފެއާޒް ޑޮކްޓަރ އަޙްމަދު ޝަހީދާއި، ޔުނިސެފުގެ ރީޖަނަލް ޑައިރެކްޓަރ ފޮރ ސައުތް އޭޝިޔާ މިސްޓަރ ޑެނިއެލް ޓޫލް ބައިވެރިވެވަޑައިގެންނެވިއެވެ.


13 Faharu Baigen Dhiya Anhenakah Emme Fahun Loabi Loabi Anhena Kujjaku Libijje - Vaguthu\n13ފަހަރު ބައިގެން ދިޔަ އަންހެނަކަށް އެންމެ ފަހުން ލޯބިލޯބި އަންހެން ކުއްޖަކު ލިބިއްޖެ\nމިިދިޔަ 10 އަހަރު ތެރޭގައި 13 ފަހަރަށް ބައިގެން ދިޔަ އަންހެނަކަށް އެންމެ ފަހުން އަންހެން ކުއްޖަކު ލިބިއްޖެއެވެ.\nއުމުރުން 35 އަހަރުގެ ލައުރާ ވޯސްލީ ކޮންމެ ފަހަރަކު ބަނޑުބޮޑުވެގެން މާގިނަ ދުވަހެއް ނުވަނީސް ބައިގެން ދަނީއެވެ. އެހެން ނަމަވެސް ދެކެމުން ދިޔަ އެ ހުވަފެންތަކުގައި ކުލަ ޖެހިދާނެ ކަަމަށް އޭނާ އުއްމީދު ކުރެއެވެ. އޭނާގެ އުއްމީދު ކުރަމުން ދިޔައީ އުމުރުން 48 އަހަރުގެ ފިރިމީހާ ޑޭވްގެ ދަރިއަކަށް ބަލިވެ އިނުމެވެ.\nމި ދެމަފިރިންނަށް އެންމެ ފުރަތަމަ ލިބެން އުޅުނު ދަރިފުޅު ބައިގެން ދިޔައީ 2008 ވަނަ އަހަރެވެ. އެ ދުވަހު ވަރަށް ދެރަވިކަމަށް ދެ މީހުންވެސް ބުންޏެވެ. އަދި އޭގެ ދެއަހަރު ތެރޭގައި ތިން ފަހަރެއްގެ މަތިން ދަރިފުޅު ބައިގެން ދިޔައެވެ.\nއެކަމާއި ޑޮކްޓަރުން ވިސްނީ މެޑިކަލް ރީސާޗް ޓީމުގެ އެހީތެރިކަން ހޯދާށެވެ. އަދި އެންމެ ފަހުން ދުނިޔޭގެ އެންމެ ކަުރިއަރާފައިވާ ދިރާސާ ކުރާ ޓީމެއްގެ އެހީތެރިކަން އޭނާ ހޯދަން ފެށިއެވެ. އަދި އެ ދިރާސާތަކުގެ އަލީގައި ވޯސްލީއަށް ދިމާވެފައިވާ މައްސަލަ ދެނެގަނެވިއްޖެއެވެ. ސްޓިކީ ބްލަޑް ސިންޑްރޯމް ނަމަކަށް ކިޔާ މައްސަލައެއްގެ ސަބަބުން ޥޯސްލީ ކޮންމެ ފަހަރަކު ބައިގެން ދަނީއެވެ.\nމި ދިރާސާތައް ހަދަމުން ދަނިކޮށްވެސް ވޯސްލީ ދެ ފަހަރަކު ބައިގެން ދިޔައެވެ. އެއީ ވިހަންވެސް މާގިނަ ދުވަހެއް ނުވަނީސްއެވެ. އަދި އެހެންވެ ހެދި އިތުރު ތަހުލީލުތަކުން އެނގުނުގޮތުގައި، އޭނާގެ ހަށިގަނޑުގައި އިތުރު މައްސަލަތަކެއް އުޅެނީއެވެ.\nއެންމެ ފަހުން އޭނާ ސްޓީރިއަޑް ނަގާ ބޭސް ކައިގެން ދަރިފުޅު ބައިގެންދިޔަ ނުދީ ހިހަފައްޓައިގެން ވަނީ އޮޕަރޭޝަންކޮށްގެން ނަގާފައެވެ. މިދިޔަ އަހަރުގެ ސެޕްޓެމްބަރު މަސް ތެރޭގައި ވޯސްލީގެ ދަރިފުޅު އޮޕަރޭޝަންކޮށްގެން ނަގާފައި ވާއިރު، އެ ކުއްޖާ އޮޕަރޭޝަންކޮށްގެން ނަގާފައި ވަނީ ދުވަސްވެސް ނުފުރާއެވެ. އެހެންވެ އެ ކުއްޖާ އައިސީޔޫގައި 11 ހަފްތާ ވަންދެން ފަރުވާދިނުމަށްފަހު އެ ކުއްޖާ ވަނީ ގެއަށް ފޮނުވާލާފައެވެ.\nވޯސްލޭ ބުނީ، މިހާރު އެ ދަރިފުޅަށް ނުވަ މަސްވެފައިވާއިރު، އެއީ އަމިއްލަ ދަރިފުޅު ކަމަށް ގަބޫލުވެސް ނުކުރެވޭ ކަމަށެވެ. އޭނާ ވަނީ އޭނާއަށް ދަރިއަކު ހޯދުމުގައި އެހީތެރިވެދިން ރީސާޗް ސެންޓަރަށާއި، ހުރިހާ އެންމެންނަށް ޝުކުރު އަދާކޮށްފައެެވެ.\nވަގުތީގޮތުން ހަމަލާތައް ހުއްޓާލަން ތުރުކީން އެއްބަސްވެއްޖެ\nޕަބްޖީން ދިމާވި ދިވެހި ދެ ޒުވާނުން ކައިވެންޏާކާ ހަމައަށް\nޖޫން 15, 2019 21:05


Kylie ah instagram inn aa recordeh | Mihaaru\nކައިލީ އަށް އިންސްޓަގްރާމުން އާ ރިކޯޑެއް\n15 ޖެނުއަރީ 2022 - 06:59\nއިންސްޓަގްރާމް ބޭނުންކުރާ އަންހެނުންގެ ތެރެއިން މިހާތަނަށް 300 މިލިއަން ފޮލޯވަރުން ހަމަކުރި ފުރަތަމަ މީހަކަށް އެމެރިކާގެ މަޝްހޫރު ސެލެބްރިޓީ، ކައިލީ ޖެނާ ވެއްޖެ އެވެ.\nމެޓަގެ ދަށުން ހިންގާ އިންސްޓަގްރާމަކީ މަޝްހޫރު ވަރަށް ގިނަ ސެލެބްރިޓީން އެންމެ ގިނައިން ބޭނުންކުރާ ޕްލެޓްފޯމެވެ. އޭގައި 300 ފޮލޯވަރުން ހަމަކުރި ފުރަތަމަ އަންހެނާގެ ޝަރަފު ވިޔަފާރިވެރިއެއްގެ ގޮތުގައި ވެސް ކާމިޔާބު ކައިލީ އަށް ލިބުނިއިރު މީގެ ކުރިން އިންސްޓަގްރާމްގައި އެންމެ ގިނަ ފޮލޯވަރުންގެ ރިކޯޑް އޮތް އަންހެން ފަންނާނަކީ އެމެރިކާގެ ލަވަކިޔުންތެރިޔާ/ބަތަލާ އަރިއަނާ ގްރަންޑޭ އެވެ. އޭނާގެ ފޮލޯވަރުންގެ އަދަދަކީ މިހާރު 289 މިލިއަނެވެ.\nKylie 🤍 on Instagram: “date night 🌹”\n7m Likes, 35.3k Comments - Kylie 🤍 (@kyliejenner) on Instagram: “date night 🌹”\nއިންސްޓަގްރާމުން އާ ރިކޯޑެއް ލިބުނުއިރު، 24 އަހަރުގެ ކައިލީ މިހާރު އިނީ ދެވަނަ ދަރިއަކަށް ބަލިވެ އެވެ. އޭނާ އަކީ މަޝްހޫރު ކަޑޭޝިއަން/ޖެނާ އާއިލާގެ އެންމެ މަޝްހޫރު އެކެކެވެ. ކައިލީ އަކީ ކުރިން ވެސް އިންސްޓަގްރާމްގައި ރިކޯޑެއް ހެދި މީހެކެވެ. އޭނާގެ ފުރަތަމަ ދަރިފުޅު ސްޓޯމީ ވެބްސްޓާ ފެބްރުއަރީ، 7، 2018 ގައި އުފަންވި ވާހަކަ ހިއްސާ ކުރި ޕޯސްޓަށް ރިކޯޑް އަދަދަކަށް ލައިކްސް ލިބުނެވެ. އެއީ 18 މިލިއަނެވެ.\nއެ ރިކޯޑް "ވޯލްޑް ރިކޯޑް އެގް" ގެ ނަމުގައި އިންސްޓަގްރާމްގައި ހަދާފައިވާ އެކައުންޓަކުން ކުރި ބިހެއްގެ ފޮޓޯ މުގުރައިލީ 2019 ގަ އެވެ. އަދިވެސް އެންމެ ގިނަ ލައިކްސްގެ ރިކޯޑް އޮތް އެ ޕޯސްޓަށް 55 މިލިއަނަށް ވުރެ ގިނަ ލައިކްސް ލިބިފައިވެ އެވެ.\nKylie Jenner ge record muguraalee kukulhu biheh\nއިންސްޓަގްރާމްގައި އެންމެ ގިނަ ފޮލޯވަރުންގެ ރިކޯޑް އޮތް މީހަކީ އެ ރިކޯޑް ދަމަހައްޓަމުން އަންނަތާ ގިނަ ދުވަސްތަކެއްވެފައިވާ ޕޯޗުގަލްގެ މަޝްހޫރު ފުޓްބޯޅަ ތަރި ކްރިސްޓިއާނޯ ރޮނާލްޑޯ އެވެ. އޭނާގެ ފޮލޯވަރުންގެ އަދަދަކީ 389 މިލިއަނެވެ.\nފޭސްބުކް ސެލެބްރިޓީން ސޯޝަލް މީޑިއާ\nތީގެންވެސް އެންގެނީ ދުނިޔޭގައި މޮޔައިން އުޅޭލެއް ގިނަކަން. މުޅި މިހާ ހުރިގޮތައް އެއި ޕްލާސްތީކުގަނޑެއް. އެކަމަކުވެސް އޭނަ ފޮލޯ ކުރޭ އެބަ.


Firihenunnai Inumuge Dhuniyeyge Record Othee Dhivehi Anhenun Athugai.. ފިރިހެނުންނާއި އިނުމުގެ ރިކޯޑް އޮތީ ދިވެހި އަންހެނުންގެ އަތުގަ – Huvadhoo News Firihenunnai Inumuge Dhuniyeyge Record Othee Dhivehi Anhenun Athugai.. Huvadhoo News\nފިރިހެނުންނާއި އިނުމުގެ ރިކޯޑް އޮތީ ދިވެހި އަންހެނުންގެ އަތުގަ\nދިވެހި ރާއްޖެއަށްވުރެ ގިނަ ފިރީންނާއި އިން އެކި އެކި އަންހެނުން ތިބި ހަމަ އެއްވެސް ތަނެއް މި ދުނިޔޭގައި އޮތްކަމެއް ނޭނގެއެވެ. ހޯދައި ބަލައިފީ ވިއްޔާއި ސާޅީހަކަށް ފިރީނާއި އިން އެކިއެކި އަންހެނުން ހީވަނީ ފެނިދާނޭ ހެނޭ، މިއަކީވެސް ކުޑަ އަޖައިބެއް ނޫނެވެ. މީ ހުސް އިސްލާމުން ތިބޭ ރާއްޖެއެކޭ، މިއަކީ ނާގަބާޑިއެއް، އަންޒަމާނެއް ނޫނެވެ. އިސްލާމްވެރިކަމެއް ހިނގާ ރަނގަޅު ތަނެކެވެ. އެކަމަކު މިބުނި އަޖައިބުގެ މައްޗަށް ބަލާއިރު، އެއަކީ، ހުސް އަންހެނުންގެ ކިބައިގައި ހުރިކަމެއް ނޫނެވެ. ދެބައި މީހުން ހަމަ އެއްވެގެން އުޅޭ ގޮތަކީޔޭ. މިއީ ދެރަ ހުތުރު ގޮތެކޭ މީހަކު ބުންޏަށް އެހޭކަށްވެސް ނޯވެއެވެ. އެއީ މިބަސް ބުނާން އަނގަ ހުޅުވައިލާއިރަށް ކަލެޔޯޔޭ ބުނެފީވިއްޔާ ވާނީ އަނގަ ކައިލައިފައި ހިންދިރުވައިލާން ވިއްޔާޔޭ،\nއެހެންނާ، މާފިލާފުށީ މާމުދިންކަލޭގެ ފާނުންގެ ކިބައިން ރިވާވެގެންވެސްވެޔޭ ތިމަންގެ އެއްބަނޑު އެއްބަފައި އައިސާފުޅުގެ އުމުރުން އެގާރަ އަހަރުގައި އައިސް މާލޭގެ ބޮޑެއްގެ ގެޔަށް ފައިބައްޖެއެވެ. އޭނާގެ އުމުރުން ސައުދަ އަހަރުގައި އަހުރެން މާލެއައި ދަތުރަކު އެގޭގެ ވެރި ކާސިން ކަލޭފާނުން ބުނުއްވައިފިޔޭ.. ކަލޭގެ ކޮއިގެ ވަލީއާ މަށާ ހަވާލުކޮށްފައި ދާށޭ. އޭނާ ހީވަނީ މީހަކާއި އިންނާން ވެއްޖެ ހެންނޭ.\nދެން އެބުނުއްވި ފަދައިން އެކަން ކޮށްފައި ރަށަށް ހިނގައްޖައީމޭ. ދެން މާލެ އާދެވުނީ ދޮޅުއަހަރު ފަހުންނޭ.. އައިސް އައިސާފުޅުގެ ޚަބަރު ބެލީމާ އެނގުނީ އެވެނިމީހަކާ އިނދެގެން މިވެނި ގެޔެއްގައި އުޅޭކަމަށެވެ. ދެން އެގޭ ދޮށަށް ގޮސް ބެލިއިރު ތެދެއްމެޔޭ. އައިސާފުޅު އެބައުޅެއެވެ. ހަޔެއްކަމަސްވީ ފިރިހެން ކުއްޖަކުވެސް ގެންގުޅެޔޭ އަދި ބަނޑުވެސް ބޮޑުމެޔޭ.. ދެން އަހަރެން އެގޭގައި އިންދައި އިނދެގެން އުޅޭ މީހާވެސް އަތުވެއްޖެއެވެ. އައިސް އުޅުނު އުޅުމުގެ ތެރޭގައި އައިސާފުޅު ބުނެފިޔޭ. ކަލޭ މިކުއްޖާޔަށް ތިޔަހެން ތިޔަ ހަދަނީ މީ ކަލޭގެ ކުއްޖެއް ނޫންވެތާޔޭ… މިސާހިތަކު ކަލޭގެ ކުއްޖެއްވެސް ހުރެދާނެޔޭ. އޭރުން މަވެސް ހަދާނީ ހިތުހުރި ގޮތެކޭ. އަހުރެން އަހައިފީމޭ، މީ އަނެއްކާ ކާކުގެ ކުއްޖެއްހޭ. އައިސާފުޅު ބުނެފިޔޭ. މިއީ އިހަށް އިނދެގެން އުޅުނު ކާސިމުގެ ކުއްޖެކޭ. ދެން މި ދަތުރު ރަށަށް ގޮސްފައި އާދެވުނީ ވެސް ދޮޅު އަހަރު ފަހުންނޭ. އައިއިރު އައިސާފުޅު އިނީ އަނެއްކާ އެހެން މީހަކާއި އިނދެގެން އެހެން ގެޔެއްގައެވެ. ކަންތައް ހުރީ އިހަށް ފަހަރު ހެންނޭ. މި ގޮތަށް ކޮންމެ ދޮޅު އަހަރަކުން ދަތުރަކު އައިސް ދިހަ ދަތުރު ވީއިރު، އައިސާފުޅުގެ ނުވަކުދީން ތިއްބެވެ. ނަސީބަކުން އެއްބަފަޔެއްގެ ދެކުއްޖަކު ނެތެވެ.\nމި ފަހަރު ރަށަށް ގޮސް ހުއްޓައި އައިސާފުޅު ވިހާން އުޅެފައި މަރުވީވާހަކަ އިވިއްޖެޔޭ. ދެން މާލެ އައިސް އައިސާފުޅުގެ ކުދީންކޮޅު ހޯދޭތޯ އުޅެގެން ފެނުނީ އެންމެ ދޮށީ ކުއްޖާޔެވެ. ކޮއްކޮމެން ކޮބައިހޭ އަހައިގެން ބުނާކަށެއް ނޭނގުނެވެ. އެއްބައިކުދިން ވަކަރުގޭގައި އުޅޭވާހަކަ ބުންޏޭ. ދެން ކޮންމެއަކަސް އެކުދީންނަކު ހޯދާކަށެއް ނޭނގުނޭ، ދެން ގަދަކަމުން ކަހަލަ ގޮތަކަށް މިކުއްޖާ ރަށަށް ގެންގޮސްގެން އުޅެނިކޮށް ދެތިން މަހެއްގެ ތެރޭގައި ރަށުމީހުންގެ ފޮށި ފަޅައިފި ކަމަށްވެގެން އަތޮޅުވެރީންގެ ހަވާލުގައި އޭނާގެ ޢިއްޒަތުގައި މާލެ ގެނެވިއްޖެއެވެ. ދެން ދިޔައީ ހުވަދޫ އަތޮޅު ހޯޑެއްދުވަށޭ ބުނާތީ އިވުނެވެ. މާމުދިން ކަލޭގެފާނުން ބުނުއްވަޔޭ މިކަންތަކާ ތިމަން އަރާހައި ރުޅިޔެއް އަރަނީ އެގޮތަށް އެކާވަނި ކޮށްދޭ މީހުންދެކެއެވެ. މިވާހަކަޔަކީ ދޮގު ރިވާޔަތެއް ކަމުގައިވިޔަސް މިއަކީ ދިވެހިރާއްޖޭގައި ހިނގުން ދުރުކަމެއް ނޫނެވެ. ނާދޮގެއްތޯ!؟\nނޯޓް: މި ލިޔުމަކީ 1933 ވަނަ އަހަރު ޙުސައިން ޞަލާހުއްދީން ލިޔުއްވާފައިވާ “އަލްއިޞްލާޙް” އިން ނަކަލު ކުރެވިފައިވާ ލިޔުމެކެވެ.


MP Faisal Naseem | Mihaaru\nމެމްބަރު ފައިސަލް ނަސީމް\nރާއްޖޭގެ ރައްޔިތުން މިހާރު ތަހައްމަލް ކުރަމުންދާ ހިތްދަތިކަމާއި އަނިޔާވެރިކަމުން މިންޖުވެ، އޯގާތެރި ސަރުކާރެއް ހޯއްދަވައި ދެއްވަން އިދިކޮޅު ރިޔާސީ ކެންޑިޑޭޓް އިބްރާހިމް...\nSeptember 20, 2018 38\nއަބްދުﷲ ސައީދާއި އަލީ ހަމީދު މިނިވަންކުރާނަން: އިބޫ\nސުޕްރީމް ކޯޓުން އަމުރެއް ނެރެ، ސަރުކާރު ވައްޓާލަން އުޅުނު ކަމުގެ ތުހުމަތަށް ހައްޔަރުކޮށްފައިވާ ކުރީގެ އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ކުރީގެ ފަނޑިޔާރު އަލީ ހަމީދު މިނިވަން ކުރައްވަން އިދިކޮޅު ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) މިއަދު ސ. މީދޫގައި ވައުދުވެވަޑައިގެންފި އެވެ.\n"ގައުމީ ޓީމް" ހޮވި، ރައީސްގެ ސިޔާސީ ހަޔާތް ނިމޭނެ\nއިބޫ އާއި ފައިސަލް، ކެމްޕޭން ނިންމާލައްވަން އައްޑޫގައި\nފުވައްމުލަކުގެ ބަދަލު، ވޯޓުން ދައްކަން ތައްޔާރަށް!\nރިޔާސީ އިންތިޚާބުތަކުގައި، ތާއީދު އޮންނަ ކެންޑިޑޭޓަކަށް މި ރަށުން ނަތީޖާ ނެރެދެ އެވެ. ރައީސް އަބްދުﷲ ޔާމީން، 2013 ގައި ވެރިކަމަށް ވަޑައިގަތުމަށް އަދި ފަހުން ރައްޔިތުންގެ...\nއަންނަ އާދިއްތަ ދުވަހު އޮންނަ ރިޔާސީ އިންތިޚާބަށް އިދިކޮޅު ޕާޓީތަކުން ކުރާ ކެމްޕޭންގެ ފަހު މަންޒިލެއްގެ ގޮތުގައި، ރިޔާސީ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) އާއި...\nއިދިކޮޅު ކޯލިޝަންގެ ރިޔާސީ ކެންޑިޑޭޓު، އިބްރާހިމް މުހައްމަދު ސޯލިހް (އިބޫ) މިއަދު ދ. މާއެނބޫދު އަށް ވަޑައިގަތުމާ އެކު، މި އަހަރުގެ ރިއާސީ އިންތިޚާބުގެ ކެމްޕޭންގައި، އިދިކޮޅު...\nރައްޔިތުންގެ މަޖިލީހުގެ 12 ދާއިރާއެއްގެ މެމްބަރުންގެ ގޮނޑި ގެއްލިފައިވާ ކަމަށް ކަނޑައެޅުމުން މަޖިލީހުގެ ޒިންމާތަކަށް ފުރުސަތު ނުލިބި އޮތް އޮތުމަކީ އެކަމުގެ މައްޗަށް އެކަނި...\nއިދިކޮޅު އިއްތިހާދުގެ ވެރިކަމެއްގައި ކ. ކާށިދޫގެ ބިން ހިއްކައި ރިސޯޓެއް ތަރައްގީ ކުރުމުގެ މަސައްކަތް ފައްޓަވާނެ ކަމަށް އިދިކޮޅު ކޯލިޝަންގެ ރިޔާސީ ކެންޑިޑޭޓު، އެމްޑީޕީ ޕާލަމެންޓްރީ...\nދަރިވަރުންގެ ޝަކުވާތައް ހައްލު ކޮށްދޭނަން: ފައިސަލް\nއިންތިހާބުގައި ނަމޫނާއަކަށް ނަގަންވީ މެލޭޝިއާ: ފައިސަލް\nSeptember 14, 2018 31\nފައިސަލް މެލޭޝިއާގައި ދިވެހިންނާއެކު\nއިބޫ ށ. އަދި ނ. އަތޮޅަށް، ފައިސަލް ތ. އަތޮޅަށް\nމި މަހު 23 ގައި އޮންނަ ރިޔާސީ އިންތިޚާބުގެ ކެމްޕޭނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ށ. އަތޮޅާއި ނ. އަތޮޅަށް އަދި އޭނާގެ ރަނިންމޭޓު ފައިސަލް ނަސީމް ތ. އަތޮޅަށް މިއަދު ވަޑައިގެންފި އެވެ.\nSeptember 08, 2018 96\n"ނަޝީދާއި ގާސިމަށް ވާދަ ނުކުރެއްވުނީ އަޅުގަނޑާ ހެދި"\nމި މަހުގެ 23 ގައި އޮންނަ ރިޔާސީ އިންތިޚާބުގައި ވާދަ ކުރެއްވުމުގެ ފުރުސަތު ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ކުރީގެ ލީޑަރު ގާސިމް އިބްރާހީމަށް ނުދެއްވީ އެމަނިކުފާނު...\nSeptember 06, 2018 16\n"ވަޒީފާގެ ޔަގީންކަން ހޯދަން މިއީ ރަނުގެ ފުރުސަތެއް"\nވަޒީފާގެ ޔަގީން ކަން އޮތީ މި ސަރުކާރަށް ނޫނެކޭ ބުނެގެން ކަމަށް ވިދާޅުވެ ލިބިފައިވާ މި ފުރުސަތުގެ ބޭނުން ހިފުމަށް އިދިކޮޅު ރަނިންމޭޓް ފައިސަލް ނަސީމް މިރޭ ގޮވާލައްވައިފި އެވެ.\nSeptember 02, 2018 33\nއިންޑިއާއާ އެކު ގާތް ގުޅުމެއް އުފައްދާނަން: ފައިސަލް\nއިދިކޮޅު ކޯލިޝަނަށް ވެރިކަން ލިބިއްޖެ ނަމަ، ރާއްޖެ އާއި އިންޑިއާއާ ދެމެދު ގާތް ގުޅުމެއް އުފައްދައި، އެ ގައުމުގައި ދިރިއުޅޭ ދިވެހިންނަށް ދިމާވެފައިވާ ވިސާގެ މައްސަލަ ހައްލުކުރަން ފުރަތަމަ ދުވަހު ވެސް އިންޑިއާ ސަރުކާރާ ވާހަކަ ދައްކަވާނެ ކަމަށް އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް...\nއިބޫގެ ރަށުން ރައީސަށް މަރުހަބާ ދަންނަވަން އެތައްބައެއް\nބޭބެއަށް އަނިޔާވެރިވާ މީހަކު އޯގާތެރިއެއް ނުވާނެ:އިންތި\nތަރައްގީ ގެންނަންވާނީ ކަންތައްތަކެއް ފޮރުވައިގެނެއް ނޫން\nފުލުހުން ދުވަންވީ ބެނާތައް ނައްޓާކަށް ނޫން: ފައިސަލް\nރައީސް އަބްދުﷲ ޔާމީންގެ ސަރުކާރުން ފުލުހުން ބޭނުންކޮށްގެން ހަޑި ހުތުރު ކަންކަން ކުރަމުންދާ ކަމަށާއި ފުލުހުން ދުވަންވީ ބެނާ އާއި ފޮތިތައް ނައްޓަން ނޫން ކަމަށް އިދިކޮޅު ކޯލިޝަންގެ ރަނިންމޭޓު، ފައިސަލް ނަސީމް މިއަދު ބ. ފެހެންދޫގައި ވިދާޅުވެއްޖެ އެވެ.\nހުޅުމާލޭގައި އިދިކޮޅު ކެމްޕެއިން ނުކުރެވޭ ކަމުގެ ޝަކުވާ\nވަކި ބަޔަކު އެދޭ ގޮތަށް ސިޔާސީ ކަންކަން ކޮށްދިނުމުގެ ބަދަލުގައި ރައްޔިތުންގެ އިތުބާރު ހިފޭ، ގާނޫނާ އެއްގޮތަށް ކަންތައްތައް ކުރާ ބަޔަކަށް ފުލުހުން ވުމަށް، އިދިކޮޅު ކޯލިޝަން ކެންޑިޑޭޓްގެ ރަނިންމޭޓް ފައިސަލް ނަސީމް މިއަދު ގޮވާލައްވައިފި އެވެ.\nގުޅިފައިވާ އިއްތިހާދެއްގެ ތެރޭގައި ހަމަނުޖެހުން ބޮޑުވެ ވެރިކަން ނުކުރެވޭނެ ކަމަށް ޕީޕީއެމުން ބުނަމުން ގެންދާތީ އިދިކޮޅު އިއްތިހާދުގެ ރަނިންމޭޓް ފައިސަލް ނަސީމް އެކަމަށް މިއަދު ރައްދު ދެއްވައިފި އެވެ.\nއިދިކޮޅު ކޯލިޝަންގެ ވެރިކަމެއްގައި، ކުޑަކުދިންގެ ހައްގުތައް ކަށަވަރު ކުރަން އެކަށީގެންވާ ބަޖެޓް ހޯއްދަވައި ދެއްވާނެ ކަމަށް އެ ކޯލިޝަން ރަނިންމޭޓް ފައިސަލް ނަސީމް މިރޭ...\nގައުމު ގެއްލޭ ހިސާބަށް ރާއްޖެ އޮޔާ ހިނގައްޖެ:ފައިސަލް\nރާއްޖޭގެ ހާލަތު ބޮއްސުންލައިގެން ގޮސް މިހާރު އޮތީ ގައުމު ގެއްލޭ ހިސާބަށް އޮޔާ ގޮސްފައިވާ ކަމަށް، އިދިކޮޅު ކޯލިޝަންގެ ރަނިންމޭޓް ފައިސަލް ނަސީމް މިއަދު، ށ. ގޮއިދޫގައި ވިދާޅުވެއްޖެ...


Ajufan nuva vana faharah gaumee champion kan hoadhaifi | Mihaaru\nއަޖުފާން ނުވަ ވަނަ ފަަހަރަށް ގައުމީ ޗެމްޕިއަންކަން ހޯދައިފި\nގައުމީ ޗެމްޕިއަންކަން ނުވަ ވަނަ ފަހަރަށް ހޯދި އަޖުފާން (ވ) ރައީސް އިބްރާހިމް މުހައްމަދު ސޯލިހުއާ އެކު ފޮޓޯ އަކަށް ހުއްޓިގެން.-- ފޮޓޯ: ނިޝާން އަލީ/ މިހާރު\n30 އޮކްޓޯބަރ 2019 - 08:40\nޖެހިޖެހިގެން ދެ ވަނަ ފަހަރަށް ގައުމީ ބެޑްމިންޓަން މުބާރާތުގެ ފިރިހެން ސިންގަލްސް ފައިނަލުގައި ޒުވާން ތަރި ނިބާލް އަހުމަދުގެ މައްޗަށް ކުރިހޯދައި ބެޑްމިންޓަންގެ އެންމެ ކާމިޔާބު އެއް ކުޅުންތެރިޔާ މުހައްމަދު އަޖުފާން މުބާރާތުގެ ތަށި ނުވަ ވަނަ ފަހަރަށް ހޯދައިފި އެވެ.\nމިދިޔަ އަހަރުގެ "މިހާރު އެވޯޑްސް"ގެ އެންމެ މޮޅު ފިރިހެން އިންޑިވިޖުއަލް ކުޅުންތެރިޔާގެ މަގާމް ހޯދި އަޖުފާން ގައުމީ ތަށި އުފުލާލާފައިވަނީ 2006، 2007، 2008، 2009، 2010، 2011، 2015، 2018 އަދި 2019 ވަނަ އަހަރު އެވެ. އަޖުފާން މި ފަހަރުގެ ކާމިޔާބީ އަށް ވުރެ މި ފަހަރު އެކަން ހާސިލްކުރީ އުނދަގޫ ހާލަތެއްގަ އެވެ. ސެމީ ފައިނަލުގައި ޒަޔާން ޒަކީ އަދި ފައިނަލުގައި ނިބާލް ވަނީ ރަނގަޅު ކުޅުމެއް ދައްކައިފަ އެވެ.\nމިދިޔަ އަހަރުގެ ފައިނަލުގައި އަޖުފާނާ ވާދަކޮށް ނިބާލް ބަލިވީ ސީދާ ދެ ސެޓުންނެވެ. އެކަމަކު ރޭގެ ފައިނަލުގައި ނިބާލް ވަނީ އަޖުފާނަށް ރަނގަޅު ފައިޓެއް ދީފަ އެވެ. އަޖުފާން މޮޅުވީ ދެ ސެޓު އެއް ސެޓުންނެވެ. މެޗުގެ ފަހު ވަގުތާ ހަމައަށް ދިޔައިރު ވެސް ދެ ކުޅުންތެރިންގެ ފަރާތުން ތަފާތު ހިތްވަރެއް ފެނިގެންދިޔަ އެވެ.\nކުޅިވަރު އެކުވެނި ބެޑްމިންޓަން ކޯޓުގައި ރޭ ކުޅުނު ފައިނަލް މެޗުގެ ފުރަތަމަ ސެޓު ފަށައިގެން އަޖުފާނާއި ނިބާލްގެ ފަރާތުން ރަނގަޅު ހަމަލާތަކެއް ފެނިގެންދިޔައިރު، ޕޮއިންޓު ވެސް ދިޔައީ ވަރަށް އެއްވަރުކޮށެވެ. އެކަމަކު ސެޓުގެ މެދެއްހާ ހިސާބުން އަޖުފާން ރަނގަޅު ލީޑެއް ނަގައި އެ ފޯމުގައި ކުޅެ ސެޓު 21-16 އިން ގެންދިޔަ އެވެ. މި ސެޓު ނިބާލަށް ގެއްލުނީ މުހިއްމު ވަގުތުތަކުގައި ހެދުނު ގޯސްތަކެއްގެ ސަބަބުންނެވެ.\nފިރިހެން ސިންގަލްސް ފައިނަލުގައި ނިބާލް (ވ) ފޮނުވާލީ ބޯޅައެއް ހުއްޓުވަން އަޖުފާން ތައްޔާރުވެގެން. -- ފޮޓޯ: ނިޝާން އަލީ/ މިހާރު\nފުރަތަމަ ސެޓުން ލިބުނު ފިލާވަޅުތަކުގެ އަލީގައި ނިބާލް ދެ ވަނަ ސެޓަށް ނުކުތީ ވަރަށް ރަނގަޅަށް ވިސްނައިގެންނެވެ. އަދި މި ސެޓު ފެށިގެން ހެދޭ ގޯސްތައް މަދުކޮށް އަޖުފާނަށް ރަނގަޅަށް ޕްރެޝަރު ކޮށްލި އެވެ. މުޅި ސެޓުގައި ނިބާލް ލީޑުގައި އޮތްއިރު ސެޓުގެ ފަހުކޮޅުގައި ތަޖުރިބާކާރު އަމްޕަޔަރު އަހުމަދު ޝިހާމް (ޕުޗު) ނިންމުމާ މެދު އަޖުފާން ހިތްހަމަ ނުޖެހުން ފާޅުކުރި ގޮތުން އޭނާ އަށް ވަނީ ރީނދޫ ކާޑެއް ދައްކައިފަ އެވެ. އަޖުފާނަށް ހެދުނު ގޯސްތަކުގެ ފައިދާނަގައި ނިބާލް މި ސެޓު ގެންދިޔައީ 19-21 އިންނެވެ.\nނަތީޖާ ނެރުނު ސެޓަށް ނުކުތްއިރު ދެ ކުޅުންތެރިން ވެސް ފެނުނީ ރަނގަޅު ރޫހެއްގައި ތިބިތަނެވެ. ލިބޭ ކޮންމެ މުހިއްމު ޕޮއިންޓެއްގައި އުފާފާޅުކުރަމުންދިޔަ އެވެ. ސެޓުގެ އެންމެ އުނދަގޫކޮށް ދިޔަ ވަގުތުތަކުގައި އަޖުފާން ދިޔައީ އޭނާގެ ތަޖުރިބާގެ ބޭނުންކޮށް ނެގެން އޮތް އެޑްވާންޓޭޖެއް ނަގަމުންނެވެ. ނަތީޖާ އަކަށްވީ ނިބާލަށް ޕްރެޝަރުގައި ކުޅުނު ވަގުތުތަކުގައި ހެދުނު ގޯސްތަކުގެ ފައިދާނަގައި އަޖުފާން މި ސެޓު 21-17 އިން ގެންގޮސް މެޗުން މޮޅުވުމެވެ. ފަހު ޕޮއިންޓް ލިބުމާ އެކު އަޖުފާން ވަނީ އުފާފާޅުކުރުމުގެ ގޮތުން ޖޯޒީ ބާލައި އޭނާ އަށް ގައުމީ ތަށި ލިބުނު އަަދަދު އަތުގެ އިނގިލީގެ އިޝާރާތުން ކުޅި ބެލުންތެރިންނަށް ދައްކާލައިފަ އެވެ. އަޖުފާން އުފާފާޅުކުރި ގޮތުން އޭނާ އަށް އަމްޕަޔަރު ޝިހާމް ވަނީ ރަތް ކާޑެއް ދައްކައިފަ އެވެ.\nއަޖުފާން ބުނީ މިހާ ވަރުގެ ކާމިޔާބީ ލިބުމުގެ އެންމެ ބޮޑު ސަބަބަކީ ފަހަތުގައި ތިބޭ އެންމެންގެ އެއްބާރުލުން އެންމެ ފުރިހަމަ އަށް ލިބުން ކަމަށެވެ.\n"ކެރިއަރުގެ މި ހިސާބަށް އައިސްފައި އެކްސްޕީރިއަންސާ އެކު ކުޅޭއިރު މި ވަގުތު ބޭނުންވާ ހުރިހާ ސަޕޯޓެއް ރަށްޓެހިންނާއި އާއިލާ ދެން ބެޑްމިންޓަން ދެކެ ލޯބިވާ ހުރިހާ އެންމެނާ އެސޯސިއޭޝަންގެ ފަރާތުން ވެސް ލިބޭ. އަޅުގަނޑަށް މިހާރު ވެސް އެބަ ފެނޭ 29 އަހަރުގައި ވެސް އަޅުގަނޑުގެ ހިތްވަރު އެބަހުރިކަން. ވަރަށް މޮޓިވޭޓެޑް އަދިވެސް. އިންޓަނޭޝަނަލީ އިތުރު ކާމިޔާބީ ހޯދަން ވެސް ވަރަށް ބޮޑަށް ބޭނުން،" އަޖުފާން ބުންޏެވެ.\nޓީމް އިވެންޓުގެ ޗެމްޕިއަންކަން ހޯދި ރިވައިވަލް ސްޕޯޓްސްގެ ކުޅުންތެރިންނާއި ރައީސް އިބްރާހިމް މުހައްމަދު ސޯލިހުގެ އިތުރުން ބެޑްމިންޓަން އެސޯސިއޭޝަންގެ ބައެއް އިސްވެރިން ފޮޓޯ އަކަށް ހުއްޓިލައިގެން. -- ފޮޓޯ: ނިޝާން އަލީ/ މިހާރު\nފުރަތަމަ ޑިވިޝަންގެ ފިރިހެން ޑަބަލްސް ޗެމްޕިއަންކަން މި ފަހަރު ހޯދީ އަހުމަދު ތޯއިފް މުހައްމަދާއި ޒަޔާންގެ ޕެއާ އިންނެެވެ. ފައިނަލުގައި ޒަޔާން އާއި ތޯއިފްްގެ ޕެއާ ވާދަކުރީ އިބްރާހިމް ރާޝިހު އާއި ރިޝްވާން ޝިޔާމްގެ ޕެއާއާ އެވެ. ޒަޔާން އާއި ތޯއިފްގެ ޕެއާ މޮޅުވީ 21-14، 21-17 އިންނެވެ. މުބާރާތުގެ ޓީމް އިވެންޓް ބައިން ގައުމީ ޗެމްޕިއަންކަން ހޯދި މި އަހަރު ޖޫން މަހު ޒަޔާން އުފެއްދި ރިވައިވަލް ސްޕޯޓްސް ކްލަބް އެވެ. ގައުމީ ކެޕްޓަންކަން ކުރި ޒަޔާން މި އަހަރު ފެބްރުއަރީ މަހު ގައުމީ ޓީމަށް ކުޅުން ހުއްޓާލީ ހަމަހަމަ ފުރުސަތުތަކެއް ނެތްކަމަށް އިޝާރާތްކޮށްފަ އެވެ.\nދެ ވަނަ ޑިވިޝަންގެ ފިރިހެން ސިންގަލްސް ޗެމްޕިއަންކަން ހޯދީ މުހައްމަދު އިކުރާމް ބަލިކުރުމަށް ފަހު ހުސެއިން މުހައްމަދު އެވެ. ފިރިހެން ޑަބަލްސް ތަށި ހޯދީ ހުސެއިން އާއި އިކުރާމްގެ ޕެއާ އެވެ. އެއީ އަހުމަދު ނަދީމް އާއި ނާތިޖު އަލީގެ ޕެއާ ބަލިކުރުމަށް ފަހު އެވެ.\nމުބާރާތުގެ ފައިނަލް މެޗު ޝަރަފްވެރިކޮށްދެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އެވެ. އަދި ސްޕޯޓްސް ކޮމިޝަނަރު ހީނާ އަހުމަދު ސަލީމްގެ އިތުރުން ކުޅިވަރުގެ އެކި އިސް މީހުން ބައިވެރިވި އެވެ.\nއަޖުފާނަށް ޗެންޕިއަންކަން ލިބުނަސް، ރޭގާ އެކަމަކާ އުފަލެއްނުވި. ކުޅިވަރުކުޅޭ ތަޖުރިބާކާރު ކުޅުންތެރިއެއްގެ އެއްވެސްކަމެއް އަޖުފާނުގެ ކިބައަކުން ނުފެނުނު. މެޗުފެށުނީއްސުރެ މެޗު ނިމެންދެން އެކަން ފާހަގަވި. ރީނދޫކާޑާ، ރަތްކާޑާ ދައްކަން ޖެހެނީ ތިމާގެ އުޅުމާ އަޚުލާގުގެ މިންވަރުތައް މަދުވީމަ. ނިބާލްގެ ކިބައަކުން އެފަދަކަމެއް ނުފެނޭ. ވަރަށް ވަރަށް ޑިސިޕްލިން ކުޅުންތެރިއެއް އެއީ. މިމެޗްގާ ފެނުނު އެންމެ ފާހަގަވި ތަންކޮޅަކީ ތިމާއަށް ތިމާ ފެނިފާހުރިވަރު!\nސައި ޕާޓީއެއް މީހަކު ބޭއްވިޔަސް އިބޫ ދާނެ.\nއަހަރެން ރޭގަ އެކުވެންޏަށް ދިޔައީ ހަމަ ސީދާ ނިބާލްގެ ކުޅުން ބަލާލަން. ހިތަށްއެރި ޤައުމީ ތަށި 8 ފަހަރު ހޯދާފައިވާ އަދި ރާއްޖޭގައި މިވަގުތުހުރި އެންމެ ތަޖުރިބާކާރު މޮޅު ކުޅުންތެރިޔާއަތުން މިސޮރަށް ކިހާވަރެއް ހޯދޭނެބާއޭ. އެކަމަކު އަހަރެން ހަމަ އަޖައިބުކޮށްލައިފި. ވަރަށް ބޮޑު އުފަލެއްވެސް ރޭގަ ލިބުނު. ދުޢާއަކީ ރާއްޖެއަށް ރަންމެޑަލް ގެނެސްދޭ ފިރިހެން ކުޅުންތެރިޔަކަށް ނިބާލްވުން. އާމީން.\nމެޗުގެ ސްކޯރތައް ބަލާލީމަވެސް ހިތްވަރު ހުރިކަން އެނގިއްޖެ. 12 އަހަރު ހަގުކުއްޖެއްގެ އަތްދަށުން ކިރިޔާ މިފަހަރު ތި ސަލާމަތްވީ. އެހެންވީމަ ފޮނިނުކަނޑާ. ކްއާޓަރ ސެމީ އަދި ފައިނަލުގައިވެސް އަޖުފާން މޮޅުވީ ރެފްރީން ނިންމަންޖެހޭ ނިންމުންތައް ނިންމަން ނުކެރުނީމަ. ވަރަށް ބޮޑަށް މެޗު ލަސްކޮށް އިދިކޮޅު ކުޅުންތެރިޔާއަށް ދުއްތުރާކޮށްފައިވޭ. އެހެންނޫންނަމަ ނިބާލް އާއެކު ފައިނަލުގައި ހުންނާނީ ޒަޔާން.\nމަރުހަބާ އަޖުފާނު. ދެން ބުނެލަން ބޭނުންވަނީ، ކުޅިވަރެއް ކުޅެންޏާ އިބޫ ހުންނަނީ އެތަނެއްގާ ޖައްސާފައޭ. ކަމެއް ނެތިއްޔާ އެހެން އުޅޭންވީ.\nމެޗުނިމިގެން އަޖުފާންގެ ސެލެބްރޭޝަން ގެންދިޔަގޮތް ވަރަށް ހުތުރު. ވަރަށް ލަދުވެތި. ރައީސުލްޖުމްހޫރިއްޔާ އަރިހަށް އެގޮތަށް ދެވިގެންވެސް ނުވާނެ.\nއަޖުފާންގެ ޑިސިޕްލިން ސުމެއް،9ވަނަ ފަހަރަށް ޗެމްޕިއަންކަން ހޯދަފަހުރި ސްޕޯރޓްސްމަނެއް ގައިގާ ހުރެގެން ނުވާނެ ހުތުރު އަމަލެއް ފެނިގެން އެދިޔައީ، ރެސްޕެކް ގެއްލިއްޖެ، އެސޯސިއޭޝަން އިން ފިޔަވަޅުއެޅެންވާނެ.\nމަރުހަބާ އަޖުފާން އަދި ނިބާލްގެ ހިތްވަރަށް އައްސަރިބަހާއި ސާބަސް ރައްދުކުރަން. މުޅި މުބާރާތުގައިވެސް ފެނުނު އެންމެ ރީތި މެޗް ރޭގަ ފެނިގެންދިޔަ.\nއިބޫ ދެން ތިޔަފަދަ ފަންކްޝަންތަކަށް ވަޒީރުން ދިއުމުން ފުދޭނެ.


Annaunugai Hunna Lahthah Filuvaalaany Kihineh? - Vaguthu\nއަންނައުނުގައި ހުންނަ ލައްތައް ފިލުވާނީ ކިހިނެއް؟\nކެއުމުގެ ވަގުތުތަކުގައި ހެދުމަށް ކާ އެއްޗެހި އެޅުމުގެ ސަބަބުން ހެދުމުގައި ލައް ޖެހޭ ހެއްޔެވެ؟ އެ ލައްތައް ފިލުވާލައި އަލުން އެ ހެދުން ލާން ބޭނުންވޭ ހެއްޔެވެ؟ ކާއެއްޗެހިން އަންނައުނުގައި ހުންނަ ލައްތައް ފިލުވާލަން މި ކަންތައްތައް ކޮށްލާށެވެ.\nކޮފީ ބުއިމުގެ ތެރެއިން ނުވަތަ ކޮފީ މާސްކެއް ތައްޔާރު ކުރުމުގެ ތެރެއިން ނަމަވެސް ލައިގެން ހުރި ހެދުމަށް ކޮފީ އެޅި ކުލަ ހިފައިފި ނަމަ އެ ކުލަ ފިލުވައިލުމަށް ކޮފީ އެޅުނު ހިސާބު ތެންމާލާށެވެ. އެއަށްފަހު ހުދު ވެނިގާ ކޮޅެއް ޖަހާލާށެވެ. އެ ތަނުގައި ދަތްއުގުޅާ ބުރުހަކުން މަޑުމަޑުން ހާކާލާށެވެ. ދެން ދޮންނަ ކުނޑިއެއް ބޭނުންކޮށްގެން އެ ހިސާބު ދޮވެލާށެވެ.\nމޭވާގެ ބާވަތްތަކުގެ ޖޫހުން ނުވަތަ މޭވާއިން އަންނައުނުގައި ޖެހޭ ކުލަތައް ފިލުވައިލުމަށް ބަޓަރު އުނގުޅަން ބޭނުން ކުރާ ފަދަ ވަޅިއަކުން ކުލަތައް މަޑުމަޑުން ކަހާލާށެވެ. އެއަށްފަހު ބޭކިން ސޮޑާ އާއި ފެން ފޮދެއް އެއްކޮށްލުމަށް ފަހު ކުލަ ހިފާފައި ހުރި ތަނުގައި ހާކާލާށެވެ. އަދި 10-15 މިނިޓްއާއި ދެމެދު ބެހެއްޓުމަށް ފަހު ދޮންނަ ކުނޑިއެއް ބޭނުންކޮށްގެން ދޮވެލާށެވެ.\nމިއީ އެންމެ އާއްމުކޮށް އަންނައުނުގައި ކުލަ ހިފާ އެކައްޗެވެ. ހާއްސަކޮށް ކުޑަކުދިން ކެޗަޕް ބޭނުން ކުރާއިރު ހެދުމުގައި އުނގުޅެއެވެ. މިގޮތަށް ޖެހޭ ލައްތައް ފިލުވާލުމަށް ވީ އެންމެ އަވަހަކަށް ހެދުން ފެން އެއްޗެއްގެ ތެރެއަށް ލާށެވެ. އަދި ދޮންނަ ކުނޑިއެއް ބޭނުން ކޮށްގެން ރަނގަޅަށް ދޮވެލާށެވެ. އެއަށްފަހު ހައިޑްރޮޖަން ޕްރީއޮކްސައިޑް ބޭނުން ކޮށްގެން ސްޕޮންޖު ކޮޅެއް ކުލަހިފާފައިވާ ހިސާބުގައި ކާއްތާލާށެވެ.\nއަންނައުނުގައި ކުލަ ހިފައި ނުވަތަ ލައް ޖެހުމުން އަންނައުނު އެއްލައިލުމުގެ ބަދަލުގައި އަލުން އެ އަންނައުނު ބޭނުން ކުރުމަށް މި ކަންތައްތައް ކުުރުން ރަނގަޅުވާނެެއެވެ.\nޖުލައި 3, 2021 19:09\nޤަލަމު ދެލި ޖީބުގައި ވ. އުނގުޅޭ.\nސެންޓް ޖެހީމަ ފިލާ


IN PICTURES: Umaru Zahiruge janaaza\nމާލެ، 20 ޑިސެމްބަރު 2021 -- ނިޝާން އިއްޒުއްދީނުގެ އިއްޒަތުގެ ވެރިޔާ އޮނަރަބަލް އުމަރު ޒާހިރު އަވަހާރަވީ ކޮވިޑްގެ އާލާސްކަންފުޅުގައި ފަރުވާ ހޯއްދަވަމުން ގެންދަވަނިކޮށް މިއަދު މެންދުރުފަހުގެ ވަގުތެއްގަ އެވެ. މިރޭގެ އިޝާ ނަމާދަށް ފަހު އިސްލާމީ މަރުކަޒުގައި ބޭއްވި ކަށުނަމާދަށްފަހު ޖާނާޒާ އޮތީ ގަލޮޅު ސަހަރާގަ އެވެ. ކަށުނަމާދުގަައި އަދި ޖަނާޒާގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އާއި ނާއިބު ރައީސް ފައިސަލް ނަސީމާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ސަރުކާރުގެ އިސްވެރިންނާއި ގިނަ އަދަދެއްގެ އާންމުން ވެސް ބައިވެރިވި އެވެ. ކަށުނަމާދާއި ޖަނާޒާގެ ހުރިހާ ކަމެއް ކުރިއަށް ދިޔައީ ރަސްމީ އިއްޒަތުގަ އެވެ. -- ހުސައިން ސާމީ | އަވަސް


Covid vaccine jahan Registry Vaan maadhamaa Hulhuvaalanee\nވެކްސިން ޖަހަން ރަޖިސްޓްރީވާން މާދަމާ ހުޅުވާލަނީ\nކޮވިޑް-19 ގެ ވެކްސިން ޖަހަން ބޭނުންވާ މީހުންނަށް ރަޖިސްޓްރީވުމަށް ހުޅުވާލައިފި އެވެ. އެކަން ހާމަކޮށްފައިވަނީ މިރޭ އެޗްއީއޯސީން ބޭއްވި ނޫސްވެރިންގެ ބައްދަލްވުމުގައެވެ.\nއެ ސެންޓަރުގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވީ މާދަމާ ހެނދުނު ރަޖިސްޓްރީވުމަށް ފުރުސަތު ހުޅުވާލާނެ ކަމަށެވެ. ރަޖިސްޓްރީވާން ޖެހޭނީ ޕޯޓަލްއެއް މެދުވެރިކޮށެވެ. ނަޒްލާ ވިދާޅުވީ ފުރަތަަމަ ރަޖިސްޓްރީ ކުރެވޭނީ ސިއްހީ ހިދުމަތްދޭ މަސައްކަތްތެރިންނަށް ކަމަށެވެ.\n"އެނގިވަޑައިގަންނަވާނެ ކުރިންވެސް އަޅުގަނޑުމެން އާންމުކޮށްފައިވާނެ އެންމެ ފުރަތަމަ ވެކްސިން ލިބޭއިރު ވެކްސިން ޖަހާނެ ކެޓަގަރީތައް. އެހެންވީމަ އޭގެ ތެރޭގައި ހިމެނޭ ސިއްހީ ދާއިރާ އަދި ހެލްތް ކެއާ ވޯކާސްގެ ގޮތުގައި ހިމެނޭ މީހުން ފުރަތަމަ ވެކްސިން ޖަހާ މީހުންގެ ގޮތުގައި. އެހެންވީމަ މާދަމާ ރަޖިސްޓްރޭޝަން ހުޅުވާލާނީ މި ދާއިރާގެ މީހުންނަށް،" ނަޒްލާ ވިދާޅުވިއެވެ.\nނަޒްލާ ވިދާޅުވީ މާދަމާ ހެނދުނުން ފެށިގެން my.health.mv ޕޯޓަލުން ރަޖިސްޓްރީވެވޭނެ ކަމަށެވެ. އެހެންވީމަ ސިއްހީ ހިދުމަތްދޭ މަސައްކަތްތެރިން އެ ޕޯޓަލް މެދުވެރިކޮށް ރަޖިސްޓްރީ ކުރުމަށް ނަޒްލާ ވަނީ އެދިވަޑައިގެންފައެވެ. އަދި ދެން ވެކްސިން ދިނުމުގައި އިސްކަން ދީފައިވާ ކެޓަގަރީތަކުގެ މީހުންނަށް ފުރުސަތު ހުޅުވާލާނެ ކަމަށް ވިދާޅުވިއެވެ.\nމިރޭ އެޗްއީއޯސީން ބޭއްވި ނޫސްވެރިންގެ ބައްދަލްވުމުގެ ތެރެއިން --\nވެކްސިން ޖަހަން ބޭނުންވާ މީހުންނަށް ރަޖިސްޓްރީވުމަށް ހުޅުވާލި ނަމަަވެސް ވެކްސިން ލިބޭނެ ދުވަހެއް އަދި ވެކްސިން ޖަހަން ފެށޭނެ ދުވަހެއް އަދި ނޭންގޭ ކަމަށް އެޗްއީއޯސީން ވަނީ ބުނެފައެވެ. މި މަހުގެ 26 ވަނަ ދުވަހު ވެކްސިން ލިބޭނެ ކަމަަށް ހެލްތް މިނިސްޓަރާ ހަވާލީ ކުރިން ރިޕޯޓްތައް ފެތުރުނު ނަމަަވެސް ފަހުން އެ ވާހަކަތައް ހެލްތް މިނިސްޓްރީން ވަނީ ދޮގުކޮށްފައެވެ.\nނަޒްލާ މިރޭ ވިދާޅުވީ ވެކްސިން ލިބި ވެކްސިން ޖަހަން ފެށޭނެ ތާރީހެއް އަދި ހާމަކުރެވެން ނެތް ނަމަވެސް ވެކްސިން ކެންޕެއިން ހިންގުމަށް ވާންޖެހޭ ތައްޔާރީތައް ހިނގަމުންދާ ކަމަށެވެ.\n"ވެކްސިން ޖަހަން އާންމުކޮށް ފަށާނެ ދުވަހެއް ދަންނަވަން އަދި އަޅުގަނޑުމެންނަށް ވަރަށް ދަތި. ވީހާވެސް އަވަހަށް އެ މަސައްކަތް ކުރެވޭތޯ އަޅުގަނޑުމެން މި ދަނީ ބަލަމުން. އެކަމަަށް ވާންޖެހޭ ތައްޔާރީތައް މިދަނީ ވަމުން. މިއަދުވެސް އެކަމުގެ ތަމްރީންތައް ކުރިއަށްދިޔަ،"\nނަޒްލާ ވިދާޅުވީ ވެކްސިންގެ ވައިލް ލިބުމާއެކު ވެކްސިން ޖަހަން ނުފޭށޭނެ ކަމަަށާ މިއީ އާ ވެކްސިނަކަށްވުން ވާންޖެހޭ ތައްޔާރީތައްވެސް ގިނަ ކަމަށެވެ. ވެކްސިން ރައްކާތެރިކަމާއެކު ރަށްރަށަށް ގެންދިއުމާއި ވެކްސިން ދޭނެ މީހުން ތަމްރީން ކުރުމާއި ވެކްސިނަށް ހޭލުންތެރި ކުރުމަށްވެސް ގިނަ މަސައްކަތްތަކެއް ކުރަން ޖެހޭ ކަމަަށެވެ. އެ މަސައްކަތް ކޮންމެ ދުވަހަކުވެސް ހިނގަމުންދާ ކަމަަށް ވިދާޅުވިއެވެ.\n"ހާއްސަކޮށް މިއީ އާ ވެކްސިނެއްވީމަ އަޅުގަނޑުމެންވެސް ވަރަށް ގިނަ ގޮތްގޮތުން ތައްޔާރުވާން ޖެހޭ،"\nނޫސްވެރިންގެ މި ބައްދަލްވުމުގައި ޑރ. އަހުމަދު ފައިސަލް ވަނީ ކޮވިޑް ވެކްސިނާއި ގުޅޭ މުހިންމު މައުލޫމާތުތަކެއް ހިއްސާކޮށްފައެވެ. އަދި ވެކްސިން ދިނުމުގައި ބަލާނެ ކަންކަމާއި ވެކްސިން ދިނުމަށް ފަހު ދިމާވެދާނެ ކަންކަމަށް ތައްޔާރުވުމަށް ކުރަމުންދާ މަސައްކަތުގެ ތަފްސީލްވެސް ދެއްވާފައެވެ.\nއާބާދީގެ 20 ޕަސަންޓަށް ހިލޭ ވެކްސިން ލިބޭ ގައުމުތަކުގެ ތެރޭގައި ރާއްޖެ ހިމެނޭއިރު، ވެކްސިން ފުރަތަމަ ދޭނީ ސީދާ އަދި ނުސީދާ ގޮތުގައި ބަލިމީހުންނަށް އެހީތެރިވާ މީހުން އަދި ބަލީގައި ބޮޑުވަރު ވެދާނެ މީހުންނަށް އެހީތެރިވާ ސިއްހީ އަދި އިޖުތިމާއީ ގޮތުން ފްރަންޓްލައިންގައި މަސައްކަތް ކުރާ މީހުންނެވެ. އޭގެ ތެރޭގައި، ޑޮކްޓަރުންނާއި ނަރުހުންނާއި، ލެބް ޓެކްނީޝަނުންނާއި އާރުއާރުޓީގެ ސްޓާފުންގެ އިތުރުން ހޮސްޕިޓަލުތަކުގައި މަސައްކަތްކުރާ މީހުން ހިމެނެ އެވެ.\nއިނގިރޭސިވިލާތުގެ އޮކްސްފަޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފައްދާފައިވާ ވެކްސިން ރާއްޖެއަށް ގެންނަން ނިންމައި، އެކަން ކުރުމަށް ބޭނުންވާ ހާއްސަ ހުއްދަ، ފިނޭންސް މިނިސްޓަރު އިބްރާހިމް އަމީރުގެ ހާއްސަ ގަރާރަކުން ދީފައިވަނީ މިދިޔަ އަހަރުގެ ފަހު ދުވަހުއެވެ. ނަމަވެސް އިންޑިއާއިން އުފައްދާ އެ މީހުންގެ އަމިއްލަ ވެކްސިން ވަރަށް އަވަހަށް ރާއްޖެއަށް ފޯރުކޮށްދެއްވާނެ ކަމަށް އިންޑިއާއިން ރާއްޖެ ކަނޑައަޅާފައިވާ ސަފީރު ސަންޖޭ ސުދިރް ވަނީ ވިދާޅުވެފައެވެ. ރައީސް ސޯލިހާއި ފޮރިން މިނިސްޓަރު އަބްދުﷲ ޝާހިދުވެސް ބައިވެރިވެވަޑައިގެން އިވެންޓެއްގައި ސުދީރު ވިދާޅުވީ އިންޑިއާގެ "ބާރާތު" ވެކްސިން ރާއްޖެއަށް ފޯރުކޮށްދޭނެ ކަމަށެވެ.\nކޮވިޑް-19 އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ޑރ. ނަޒްލާ ރަފީގް\nވެކްސިން ޖެހުން: އެއްވެސް މީހަކަށް ސީރިއަސް މައްސަލައެއް ދިމާނުވޭ\nޗައިނާ ވެކްސިންގެ 5،000 ޑޯޒް އެބަހުރި: އެޗްޕީއޭ


Mithibee baazuthakuge harakaaithakah loahulhuvai balan: Adhurey\nމިތިބީ ބާޒުތަކުގެ ހަރަކާތަށް ލޯހުޅުވައިގެން: އަދުރޭ\nއިދިކޮޅު ޕީޕީއެމް/ޕީއެންސީ ކޯލިޝަން ބައިބައި ކުރަން ކުރާ މަސައްކަތަށް ލީޑާޝިޕުން ތިބީ ފާރަވެރިވެގެންކަމަށް ޕީއެންސީގެ ނައިބް ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެ އެވެ.\nބުރާސްފަތި ދުވަހު ކްރިމިނަލް ކޯޓްގައި އޮތް އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމްއާ ހަވާލާދީ، އެމަނިކުފާނުގެ ވަކީލުންގެ ޓީމުން ބުނީ އެމަނިކުފާނުގެ މެސެޖަކީ ޕީޕީއެމާއި ޕީއެންސީ އެކަތިގަނޑެއްގެ ގޮތުގައި އޮތުން ކަމަށެވެ.\nއަދި މިހާރުވެސް އިދިކޮޅު ކޯލިޝަނަށް އެންމެ ބޮޑު ގޮންޖެހުމަކީ ކުރީގެ ނައިބު ރައީސް އަހުމަދު އަދީބު ކަމަށާއި، 20 އަހަރުގެ ޖަލު ހުކުމެއް އިއްވުމުން ވެސް އަމީން އެވެނިއު ފްލެޓެއްގައި އަދީބު ބެހެއްޓެވީ އެ ދެ ޕާޓީ ހަލާކު ކޮށްލެވުމަށް ކަމަށް ރައީސް ޔާމީން ވިދާޅުވި ކަމަށް ގާނޫނީ ޓީމުގައި އިސްކޮށް ހުންނެވި ރައީސް ޔާމީންގެ ފުރަތަމަ ނާއިބު ރަައީސް ޑރ. މުހައްމަދު ޖަމީލް އަހުމަދު ވަނީ ވިދާޅުވެފަ އެވެ.\n"އެމަނިކުފާނު ވިދާޅުވީ މިކަން [މިހާރު ލިބެމުންދާ އަނިޔާ] ކުރިމަތިވީ މި އަދީބުގެ ސަބަބުންނޭ. އަދީބުގެ ފަހަތަށް، އަދީބުގެ ހެއްލުންތެރި ކަމަށް ވަރަށް ގިނަ ބަޔަކު ގޮސްގެންނޭ. އަދި މިއަދުވެސް ތިމަންމަނިކުފާނު ގަބޫލުކުރައްވާ ގޮތުގައި ޕީޕީއެމްއަށާއި ޕީއެންސީއަށް އޮތް އެންމެ ބޮޑު ގޮންޖެހުމަކީ ހަގީގަތުގައި އަދީބޭ. އަދީބު، އަމީން އެވެނިއުގައި ބަހައްޓާފައި އެ ހުރީ ސީދާ ޕީޕީއެމް، ޕީއެންސީ ހަލާކު ކޮށްލުމަށް ކަމަށް ރައީސް ޔާމީން ވިދާޅުވީ،" ޖަމީލް ވިދާޅުވެފައިވެ އެވެ.\nއެއާއެކު، ކޯލިޝަންގައި މިހާރު އިސްކޮށް ތިއްބެވި ބޭފުޅުންނަށް ރައީސް ޔާމީން އިތުބާރު ނުކުރައްވާކަމުގެ އަޑުތައް އަނެއްކާވެސް ވަނީ ގަދަވެފައި އެވެ.\nނޮވެމްބަރު 2019 ގައި ޔާމީންގެ މައްޗަށް ފަސް އަހަރު ދުވަހުގެ ޖަލު ހުކުމެއް އިއްވުމުގެ ކުރިންވެސް، ޕާޓީއާ ދުރަށް ވަޑައިގަންނަވަންޖެހުނަސް "މިނިކާ ބާޒުތައް" ޕާޓީއަށް އަޔަ ނުދިނުމަށް އެމަނިކުފާނު ވަނީ އެދިވަޑައިގެންފައި އެވެ.\n"ދުވަސްކޮޅަކަށް ތިޔަ ބޭފުޅުންނާ ވަކިވެލާން ޖެހުނަސް، ދެން ތިއްބެވި އިސް ބޭފުޅުންނަށް ހިތްވަރު ދެއްވުމަށް މިފަދަ ބައްދަލުވުންތަކަށް ގިނަގިނައިން ވަޑައިގަންނަވާށޭ، އަޅުގަނޑު ނެތޭ ކިޔާފަ އަޅުގަނޑުމެންގެ ޕާޓީގެ މައްޗަށް މިނިކާ ބާޒުތަކެއް ސަވާރުވިޔަ ނުދެއްވައްޗޭ\n2019 ވަނަ އަހަރު ކުރީގެ ރައީސް އަބްދުﷲ ޔާމީން އަބްދުﷲ ގައްޔޫމް\nމިހާރު ފެތުރިގެން އުޅޭ އަޑުތަކަށް އިޝާރާތް ކުރައްވައި، އަދުރޭ މިއަދު ވިދާޅުވީ އިދިކޮޅު ކޯލިޝަން ބައިބައި ކުރަން ގާތުންނާ ދުރުން ކުރާ މަސައްކަތަކީ ބޭކާރު މަސައްކަތެއް ކަމަށާއި، ރައީސް ޔާމީންގެ ފުރިހަމަ އިތުބާރު ކޯލިޝަންގެ ލީޑަޝިޕަށް އެބަ އޮތް ކަމަށެވެ.\n"މިތިބީ ވަރަށް ރަނގަޅަށް ލޯހުޅުވައިގެން ބާޒުތަކުގެ ހަރަކާތްތަކަށް ފާރަވެރިކަމާއެކު ބަލަން،" އޭނާ ވިދާޅުވި އެވެ.\nރައީސް އަބްދުﷲ ޔާމީން ޕީޕީއެމް ކުރީގެ ނައިބު ރައީސް އަހުމަދު އަދީބު + އަބްދުއްރަހީމް އަބްދުﷲ ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް


Liverpool In Salzburg Ge Minamino Ah Faara Lanee - Vaguthu\nލިވަޕޫލުން ސާލްޒްބާގުގެ މިނަމީނޯ އަށް ފާރަލަނީ\nއަންނަ ޖެނުއަރީ ޓްރާންސްފާ ވިންޑޯގައި އޮސްޓްރިއާގެ ސާލްޒްބާގަށް ކުޅެމުން އަންނަ ޖަޕާނުގެ 24 އަހަރުގެ މިޑްފީލްޑަރު ޓަކޫމީ މިނަމީނޯގެ ސޮއި ހޯދުމުގެ މަސަތްކަތް އިނގިރޭސިވިލާތުގެ ލިވަޕޫލުން ކުރަމުން އަންނަ ކަމަށް ރިޕޯޓްތައް ބުނަން ފަށައިފި އެވެ.\nޔޫރަޕްގެ ޗެމްޕިއަން ލިވަޕޫލުން މިނަމީނޯ ހޯދަން އުޅޭ ކަމުގެ އަޑުތައް ގަދަވެފައިވަނީ ޗެމްޕިއަންސް ލީގުގެ ފުރަތަމަ ބުރުގެ ފަހު މެޗުގައި ސާލްޒްބާގާއި ދެކޮޅަށް ލިވަޕޫލް މިދިޔަ ބުދަ ދުވަހު ކުޅުނު މެޗަށްފަހު އެވެ.\nރެޑް ބުލް އެރީނާގައި ކުޅުނު މި މެޗުގައި ޖަޕާނު ކުޅުންތެރިއާގެ ފަރާތުން އުއްމީދީ ކުޅުމެއް ފެނިގެންދިޔަ އިރު މި މެޗުގައި މިނަމީނޯގެ ފަރާތުން ފެނުނު ހުނަރުން ލިވަޕޫލްގެ ސަޕޯޓަރުންގެ އިތުރުން އެ ޓީމުގެ ކުޅުންތެރިން ހައިރާންކޮށްލި އެވެ. އެގޮތުން މެޗަށްފަހު ޖެނުއަރީގައި މިނަމީނޯ ކްލަބަށް ގެންނަން ކޯޗު ޔާގެން ކްލޮޕް ގާތުގައި ލިވަޕޫލް ކުޅުންތެރިން އެދުނު ކަމަށް ވެސް ރިޕޯޓްތައް ބުނެ އެވެ.\nމިސީޒަނުގައި މިހާތަނަށް9ގޯލާއި އިތުރު 11 އެސިސްޓް ހަދާފައިވާ މިނަމީނޯ އަށް ލިވަޕޫލުން ފާރަލަމުން އަންނަ އިރު ސާލްޒްބާގާއި އެޓީމާއި ދެމެދު އެއްބަސްވުމަކަށް އާދެވޭނެ ކަމާއި މެދު ވަރަށް ބޮޑު ޔަގީންކަމެއް އިނގިރޭސި ކްލަބަށް އެބައޮތް ކަމަށް ރިޕޯޓްތައް ބުނެ އެވެ. އެގޮތުން މިނަމީނޯގެ ޓްރާންސްފާ ރިލީޒް ކްލައުސް ކަމަށްވާ 7.25 މިލިއަން ޕައުންޑްގެ ފީ އަށް ޖަޕާނު ކުޅުންތެރިއާ ލިވަޕޫލަށް ބަދަލުވުމާއި މެދު ދެ ފަރާތުން އެއްބަސްވުމަކަށް އައިސްފައިވާ ކަމަށް އަޑު ފެތުރިފައިވެ އެވެ.\n“ ކޮންޓްރެކްޓް މައުލޫމާތުކާއި ބެހޭގޮތުން އެއްޗެކޭ އަހަރެން ނުބުނާނަން. އެކަމަކު މިނަމީނޯގެ ޓްރާންސްފާ އާއި ބެހޭގޮތުން ލިވަޕޫލާއި ސާލްޒްބާގާއި ދެމެދު ވާހަކަތައް ދެކެވެމުން އެބަދޭ. އަހަރެމެންނަށް ލިބޭ ފަހުރެއް މިއީ ޔޫރަޕްގެ ޗެމްޕިއަނުން އަހަރެމެންގެ ކުޅުންތެރިންނަށް ޝައުގުވެރިކަން ފާޅުކުރުމަކީ، “ މީޑިއާތަކަށް މައުލޫމާތު ދެމުން ސާލްޒްބާގުގެ ޗީފް ކްރިސްޓޮފް ފްރޫންޑް ބުންޏެވެ.\nލިވަޕޫލްގެ އިތުރުން އިޓަލީގެ އޭސީ މިލާނާއި އިންގްލަންޑުގެ މެންޗެސްޓާ ޔުނައިޓެޑުން ވެސް އަންނަނީ މިނަމީނޯ އަށް ފާރަލަމުންނެވެ. އެގޮތުން ސާލްޒްބާގް-ލިވަޕޫލް މެޗަށް މިލާނުގެ ސްކައުޓް ޓީމެއް ދިޔަ ކަމުގެ އަޑުތައް ވެސް މި ދެތިން ދުވަހު އެރިއެވެ.\nލީގު ކަޕު ހަތަރުވަނަ ބުރުގައި ލިވަޕޫލާއި އާސެނަލްގެ ކުރިމަތިލުމެއް


Alath Kaivenyyah Libunee Flat Eh Noon, 15 Lakka Rufiyya - Vaguthu\nއަލަތު ކައިވެންޏަށް ލިބުނީ ފްލެޓެއް ނޫން، 15 ލައްކަ ރުފިޔާ!\n1 އަހަރު ކުރިން ( މާޗް 27, 2018 )\nއެއްލައްކަ ޑޮލަރު ލިބުނު ދެމީހުން\nކޮންމެ ދިވެހި ޒުވާނަކު ވެސް މިއަދު ތިބީ އަލަތު ކައިވެންޏާއި އެކު ފްލެޓެއް ލިބޭނެ ދުވަހެއްގެ އިންތިޒާރުގައެވެ. އެއިންތިޒާރު ފުރިހަމަ ވުން ދެން އޮތީ ދުރަކު ނޫނެވެ. ނަމަވެސް މިފަހަރު މިއޮތީ ދިވެހިންގެ ވާހަކައެއް ނޫނެވެ. މިފަހަރު މިއޮތީ އެމެރިކާގެ ވާހަކައެވެ.\nކައިވެންޏެއްކޮށް އާދިރިއުޅުމެއް ފެށުމަކީ ބޮޑެތި ޚަރަދުތައް ކުރަން ޖެހޭ ކަމެކެވެ. އެހެންކަމުން ކައިވެންޏާއި އެކު ފްލެޓެއް ނުލިބުނަސް ފައިސާގެ އެހީއެއް ލިބިއްޖެނަމަ އެއީ ކައިވެނި ކުރާ ދެމަފިރިއަކަށް ލިބޭނެ ވަރަށް ބޮޑު އުފަލެކެވެ. އަދި ވަރަށް ބޮޑު ނަސީބެކެވެ.\nއެމެރިކާގެ ދެމީހުން ކަމަށްވާ ޖެކްލިން މައުޑް އާއި ފިލިޕް ކާޓާ އަށް މިވަނީ ކައިވެނީގެ މަޖައްލާއެއް ކަމަށްވާ ރިއަލް މެއިން ވެޑިން އިން އެއްލައްކަ އެމެރިކާ ޑޮލަރު (15 ލައްކަ ދިވެހި ރުފިޔާ) ހަދިޔާ އަކަށް ދީފައެވެ.\n13 ލޯބިވެރިން ހުށަހެޅި2މިނެޓްގެ ވީޑިއޯ މުބާރާތަކުން އެއްވަނަ ލިބިގެން ދެމަފިރިންނަށް އެއްލައްކަ ޑޮލަރު ލިބުމުން ދެމީހުން ތިބީ ވަރަށް އުފަލުންނެވެ.\nފައިސާ ލިބުނު ދެމީހުން ބުނީ އެމީހުންނަށް ކުރެވޭ އިހްސާސްތައް ބަޔާން ކުރަން ވެސް ނޭނގޭ ކަމަށާއި "މެއި ފަޅާލާފައި ހިތް ވެސް ނިކުންނަން އުޅޭހެން" ހީވާ ކަމަށެވެ.\nރިއަލް މެއިން ވެޑިން އިން ކޮންމެ އަހަރަކު ވެސް ކޮންމެވެސް ދެމީހަކަށް އެއްލައްކަ ޑޮލަރު ދެމުން އަންނަތާ މިހާރު އަށްއަހަރު ވެއްޖެއެވެ.\nމާޗް 27, 2018 01:27\nމަ ހީކުރީ ޔާންބެ ދިން އެއްޗެއް ކަމަށް....


#Column : Dheenaai siyaasathuge gulhun -3- One Online\nމިސްރުގެ ކުރީގެ ރައީސް އަންވަރުއް ސާދާތު --\nޕްރޮފެސަރ މުޙުސިން ޢުޘްމާނީނަދުވީ\nތަރުޖަމާ : އަބްދުﷲފާރޫގު ޙަސަން\nދީން – އަޅުކަމާއި ވެރިކަމުގެ މަޖްމޫޢާއެއް – އިސްލާމީ ތާރީޚުގެ ހެކިބަސް\nކައުސާހިބާ ސައްލަﷲ އަލައިހި ވަސައްލަމަ މަދީނާއަށް ހިޖްރަކުރެއްވުމުގެ މަޤްސަދަކީ ރޭވި އިންތިޒާމު ކުރެވިފައިވާ ބާރުހުރި އިސްލާމީ މުޖްތަމައެއް އުފެއްދެވުމެވެ. އެހެންކަމުން ކައުސާހިބާ މަދީނާގައި އިސްލާމީ ދައުލަތުގެ މަރުކަޒެއް ގާއިމުކުރެއްވިއެވެ. އިސްލާމީ ނިޒާމުގެ ވެރިކަން ހިންގެވުމަށްޓަކައެވެ. އިލާހީ ޤާނޫނުތައް ތަންފީޒުކުރެއްވުމަށްޓަކައެވެ. އެތަނުން މުޅި ދުނިޔެއަށް ތައުހީދުގެ ދައުވަތު ފަތުރުއްވައިލެއްވުމަށްޓކައެވެ. އިސްލާމީ ޝަރީއަތް ހިންގެވުމަށްޓަކައެވެ. ޤަބީލާތަކުން އިސްލާމްދީން ޤަބޫލުކުރިއެވެ. ކައުސާހިބާ ސައްލަﷲ އަލައިހި ވަސައްލަމަގެ އަތްޕުޅު މައްޗަށް ބައިއަތު ހިފިއެވެ. މިގޮތުން ދީނާއި ސިޔާސަތުގެ ޖަމާއެއް އުފެދުނެވެ.\nމަދީނާއަކީ ދާރުލްއިސްލާމެވެ. މުސްލިމުންގެ އަސްކަރީ މަރުކަޒެވެ. އެންމެހައި މުސްލިމުންނަށް ހިމާޔަތް ލިބިދޭ ރައްކާތެރި ކިއްލާއެވެ. އިތުރުސާހިބާ ސައްލަﷲ އަލައިހި ވަސައްލަމަ އަކީ މުސްލިމުންގެ ނަބިއްޔާއެވެ. ލަޝްކަރުތަކުގެ އިސްވާރެވެ. މުސްލިމުންގެ އަމީރެވެ. ހާކިމެވެ. އުއްތަމަފަނޑިޔާރުވެސްމެއެވެ. އެންމެހައި މުސްލިމުންނަށް އަމުރުވެވިގެންވަނީ މަދީނާއަށް ހިޖްރަކުރުމަށެވެ.\n"އަދި އީމާންވެ ހިޖްރަނުކޮށްތިބި މީހުން (ދަންނާށެވެ!) އެއުރެން ހިޖްރަކޮށްފުމަށްދާންދެން އެއުރެންނަށް އެހީތެރިވުމުގެ އެއްވެސް ކަމެއް ތިޔަބައިމީހުންނަކަށް ނެތެވެ." (އަލްއަންފާލް : 72)\nއަދިވެސްވަހީކުރައްވައިފައިވެއެވެ. "ފަހެ، އެއުރެންގެ ތެރެއިން އެހީތެރީން ތިޔަބައިމީހުން ލިބިނުގަންނާށެވެ. (އެއީ) އެއުރެން ﷲގެ މަގުގައި ހިޖްރަކޮށްފުމަށް ދާންދެނެވެ." (އައްނިސާއު : 89).\nއާދެ، ތިމައުރެންގެ ދީނަށް އަމަލުނުކުރެވޭ އަދި އަނިޔާލިބެމުންދާ މުސްލިމުންނަށް ހިމާޔަތްދެވޭ ފަދަ އިސްލާމީ ދައުލަތެއް ޤާއިމުވުމަކީ ދީނުގެ މަޤްސަދެކެވެ. ކައުސާހިބާ ސައްލަﷲ އަލައިހި ވަސައްލަމަގެ ހިޖްރައިގެ މަޤްސަދެކެވެ.\nކައުސާހިބާ ސައްލަﷲ އަލައިހި ވަސައްލަމަ ސުވަރުގެ ވަޑައިގެންނެވުމުން އެމާތްސާހިބާގެ ހަށިކޮޅު ފަސްދާނުވެޑުއްވުމަށްވުރެ ކުރީން ސަހާބީން އިސްކަންދެއްވީ އަމީރަކު ޚިޔާރުކުރެއްވުމަށެވެ. ޚިލާފަތުގާއިމު ކުރެއްވުމަށެވެ. ޚަލީފާއަކު އިންތިޚާބު ކުރެއްވިއްޖައުމަށް ދާންދެން އިތުރުސާހިބާ އޮންނެވީ ފަސްމަތީގައެވެ. މި ޙާދިޘާ އިން އެނގެނީ ވެރިކަމެއް ޤާއިމުކުރުމަކީ މުސްލިމުންގެ ކުރިމަތީގައި ކިހައި މުހިންމު ކަމެއްކަމެވެ. ވެރިޔަކު ޢައްޔަން ނުކުރެވި އެންމެ ދުވަހެއް ފާއިތުވުމަކީވެސް އިސްލާމީ އުންމަތުގައި އެކަމަށް ޖާގަ އޮތްކަމެއް ނޫންކަމެވެ. މުސްލިމުންގެ އިލްމުވެރީން މިޙާދިޘާއިން ދަލީލުދައްކަވަނީ އަމީރަކު ނެތި އެންމެ ދުވަހެއް ހޭދަކުރުމަކީ ވެސް މުސްލިމުންނަށް ޖާއިޒުވެގެންވާ ކަމެއް ނޫންކަމުގެ މައްޗަށެވެ. ވެރިކަމާއި، ސަރުކާރަކީ ދީނުގެ އަސާސިއްޔާތުގެ ތެރެއިން ހިމެނޭ ކަމެއްކަހަލައެވެ.\nމުސްލިމުން އުޅޭން ޖެހިފައި އޮތީ އެތަނެއްގައި އެއްގޮތަކަށްވެސް ދީނަށް އަމަލުނުކުރެވޭ އަދި މުސްލިމުންނަށް އަނިޔާލިބެމުންދާ ތަނެއްގައި ކަމުގައިވެފައި އެބައިމީހުންނަށް ހިޖްރަކުރުމުގެ އެކަށޭނަކަން އޮތް ކަމުގައިވާނަމަ ހިޖްރަކުރުން ކޮންމެހެންވެސް ލާޒިމެވެ. ނަމަވެސް މުސްލިމުންނަށް އެކަން ކުރެވޭނީ މުސްލިމުން ޙިމާޔަތްކޮށްދެވޭފަދަ އުރައްޕުހުރި ދައުލަތެއް ޤާއިމުކުރެވިފައި އޮވެގެންނެވެ. އެވެރިކަމެއްގެ ހިރިޔާ ފާތުރާގެ ދަށުގައި މުހާޖިރުންނަށް އަމަންއަމާންކަމާއެކު ދިރިއުޅުމުގެ ރަނގަޅު އިންތިޒާމެއް ހަމަޖެއްސޭނެ ހިޔާވަހިކަމެއް އޮތްތަނެއް މުސްލިމުންނަށްޓަކައި ހަމަޖެހިފައިއޮވެގެންނެވެ.\nކީރިތި ޤުރްއާނުގެ އަންނަނިވި ދެ އާޔަތަކީ މިމޭރުމުން ފިކުރު ހިންގައިލަންޖެހޭ ދެއާޔަތެކެވެ. "ހަމަކަށަވަރުން އެއުރެންގެ ނަފުސުތަކަށް އަނިޔާވެރިވެގެންތިބި ހާލުގައި، މަލާއިކަތުން، އެއުރެންގެ މަރުހިއްޕަވާ މީހުންނަށް ވިދާޅުވާނެތެވެ. ތިޔަބައިމީހުން އުޅުނީ ކޮންގޮތެއްގައި ހެއްޔެވެ؟ އެއުރެން ދަންނަވާނެތެވެ. ތިމަންމެންވީ ބިމުގައި ނިކަމެތިކަން ލިބިގެންވީ ބަޔަކު ކަމުގައެވެ. އެބޭކަލުން ވިދާޅުވާނެތެވެ. ތިޔަބައިމީހުން އެބިމުގައި ހިޖްރަކުރުމަށް ﷲ ގެ ބިން ތަނަވަސްވެގެން ނުވޭހެއްޔެވެ. ފަހެ (ޤިޔާމަތް ދުވަހުން) އެއުރެން ތިބެނިވި ތަނަކީ ނަރަކައެވެ. އެއީ ނިކަމެތި ފިރިހެނުންނާއި އަންހެނުންނާއި، ކުޑަކުދީންމެނުވީއެވެ." (އައްނިސާއު : 98، 97 )\nމުސްލިމުންގެ އެކަށީގެންވާ އަދަދެއްގެ އާބާދީއެއް އެއްފަސްކުރެއްވުމުގެ މަޤްސަދަކީ އެތަނެއްގައި މުސްލިމުންގެ ބާރުހުރިވެރިކަމުގެ ނިޒާމެއް އުފެއްދެވުމެވެ. ކައުސާހިބާ ސައްލަﷲ އަލައިހި ވަސައްލަމަގެ ދައުރުގައި ވަނީ އެފަދަ މަރުކަޒެއް އުފެދިފައެވެ. އަލްޚުލަފާއުއްރާޝިދޫންގެ ދައުރު އައިއިރު މުސްލިމުންގެ ބާރުހުރި ވެރިކަމެއްއޮތެވެ. ފިސާރި އާރުލާ ދައުލަތެއް އޮތެވެ. ޚުލަފާއުއްރާޝިދޫންގެ ދައުރަށްފަހު ވެސް ފަންވަރުހުރި އިސްލާމީ ދައުލަތަކާއި ވެރިކަމެއް އޮތެވެ. ނަބަވީ މަންހަޖުގެ މަތީގައި ޚިލާފަތު ދެމިގެންއައިސްފައި ނުވިކަމުގައި ވިޔަސްވެހެވެ.\nމުސްލިމުންގެ ތާރީޚުގެ އެއްވެސް ދައުރެއްގައި މުސްލިމުންނަކީ ދީނާއި ދުނިޔެއާއި އަޅުކަމާއި ސިޔާސަތު ވަކިކުރަން ރުހި ގަބޫލުވި ބައެއްނޫނެވެ. މުސްލިމުން ޤަބޫލުކުރަމުންއައީ ދީނާއި ދުނިޔެއާ ގުޅިފައިވާ ސަރީއަތުގެ ނިޒާމެކެވެ. ކައުސާހިބާ ސައްލަﷲ އަލައިހި ވަސައްލަމަ ވަނީ މުސްލިމުންގެ ތެރޭގައި ދީނާއި ދުނިޔެ ވަކިކުރެވޭ ދުވަސްވަރެއް އަންނާނެކަމުގެ ވެސް ނިމުތު ދެއްވައިފައެވެ. ޚިލާފަތު ނަބަވީ މަންހަޖާ ފޭވާނެ ދުވަސްވަރެއް އަންނާނެކަމުގެ ޚަބަރު ދެއްވައި އެކަމާ ބެހޭގޮތުންވެސް އިރުޝާދު ދެއްވައިފައެވެ. އެދުވަސްވަރުގެ ބިރުވެރިކަމާމެދު ހޭލުންތެރިވުމަށް އިންޒާރު ކުރައްވައިފައެވެ.\nމުޢާޛުގެ އަރިހުން ރިވާވެގެން އައިސްފައިވާ ޙަދީޘްފުޅެއްގައިވެއެވެ. "އިސްލާމްދީނުގެ ނިޒާމު ހިނގަމުންދާހައިހިނދަކު ތިބާ އެނިޒާމާއެކު ހިނގަމުންދާށެވެ. ތިޔަބައިމީހުންގެ މެދުގައިވެސް ޤުރްއާނާއި ސުލްޠާނާ (ސަރުކާރު) ވަކިކުރެވޭނެއެވެ. ހަނދާންކުރާށެވެ. އެއްވެސް ހާލެއްގައި ﷲގެ ފޮތް އަތުން ދޫވެގެން ދިޔަނުދޭށެވެ. ތިޔަބައިމީހުންގެ ތެރޭގައިވެސް ދެ މިންގަނޑެއް ގެންގުޅޭ ވެރީން އުފެދޭނެއެވެ. ތިޔަބައިމީހުން އެމީހުންނަށް ނުކިޔަމަންތެރި ވެއްޖެނަމަ ގަތުލުކޮށްލާނެއެވެ. ތިޔަބައިމީހުން އެއުރެންނަށް ކިޔަމަންވެއްޖެނަމަ މަގުފުރައްދައިލާނެއެވެ. ސަހާބީން ސުވާލުކުރެއްވިއެވެ. އެފަދަ ހާލަތެއްގައި އަޅުގަނޑުމެން އަމަލުކުރާނީ ކޮންގޮތަކަށްތޯއެވެ؟. ހަދީޘްކުރެއްވިއެވެ. ޢީސާޢަލައިހިއްސަލާމްގެ ޙަވާރީން އަމަލުކުރެއްވި ގޮތަށް ތިޔަބައިމީހުންވެސް ޢަމަލުކުރާށެވެ. އެބޭކަލުންގެ އިސްތަށިފުޅުގައި ކީސްއަޅައި ދެފަޅިކޮށްލެވުނެވެ. ސަލީބަށް އެރުވުނެވެ. މާތްﷲ އަށް ކިޔަމަންތެރިވެ ތިބެ މަރުވެދިޔުން އެކަލާނގެ ކިބަފުޅަށް އުރެދިގެން ވާހާލު ދިރިތިބުމަށްވުރެ ހެޔޮވެގެންވެއެވެ."\n(ޠަބަރާނީ ، ބައިހަގީ). އާދެ، ދީނާއި ދުނިޔެ ވަކިކުރެވުމަކީ އިސްލާމްދީނުގައި ރުހުމުގެ ލޮލަކުން ބެލެވޭނެކަމެއް ނޫނެވެ. ނަމަވެސް އެކަންވެސް ވާނެކަމަށާއި އެކަމުގެ ނުސިޔާނު ކަމާމެދު އިތުރުސާހިބާ އެވަނީ މުސްލިމުންނަށް އިންޒާރުކުރައްވައިފައެވެ.\nއިސްލާމްދީނުގެ މިޒާޖު – ހަޔާތުގެ ހުރިހައި މައްސަލަތަކެއްގައި މަގުދެއްކުން\nއިސްލާމްދީނަކީ މާތްﷲ ފުރިހަމަ ކުރައްވައިފައިވާ ދީނެކެވެ. ފުރިހަމަ ޝަރީއަތެކެވެ. އިންސާނީ ހަޔާތުގެ ހުރިހާ މައްސަލަތަކަކާއި ހުރިހައި އޮޅުންބޮޅުންތަކަކާއި ހުރިހައި ހާލަތުތަކަކަށް އެދީނުގައި ވަނީ އިރްޝާދު ދީފައެވެ. އެދީން އިންސާނާޔަށް މަގު ނުދައްކާ އެއްވެސް ދާއިރާއެއް ނުވެއެވެ. އެދީން އަޅުކަމުގެ ކަންތައްތަކަށް ގޮތްކިޔައިދީފައި ސަރުކާރު ހިންގުމާއި އިޖްތިމާއި ކަންކަމުގައި އަޅައިނުލައި ދޫކޮށްލުމަކީ އެދީނުގެ މިޒާޖެއް ނޫނެވެ. ކަލާނގެ ރަސްކަންފުޅަށް ބަޣާވާތްކުރާ މީހުންނަށާއި ރަސޫލާއަށް ނުކިޔަމަންތެރިވާ މީހުންނަށް އެއުރެން ބޭނުންހައި ގޮތަކަށް ކަން ކުރުމަށް އެފަދަ މިހުންގެ ރުހުމާއި ނުރުހުމަށް މީސްތަކުންގެ މުއާމަލާތައް ދޫކޮށްލުމަކީ އެދީން ފަހަރެއްގައިވެސް ރުހި ޤަބޫލުވާނެކަމެއް ނުނެވެ. އިސްލާމްދީނަކީ އިންތިހާ ދަރަޖަޔަށް ހަމަހިފަހައްޓާ ދީނެކެވެ. އުސޫލުތައް ދަމަހައްޓާ ދީނެކެވެ. މިސާލެއްގެ ގޮތުން ނަމާދަށް ސަފުހެދުމުގެ މައްސަލަ ނަގަމާ ހިންގަވާށެވެ. އިސްލާމްދީން ވަނީ ނަމާދުގައި ސަފުތައް އެއްވަރުކޮށް ސީދާކުރުމަށް ނިހާޔަތަށް ބާރު އަޅައިފައެވެ. ވިއްސިވިހާލިވެ އިންތިޒާމު ނަގައިލައި ޤާނޫނުގެ ހުރުމަތްކަނޑައިލުމަކަށް އެދީން ރުހުމުގެ ލޮލަކުން ބަލައެއްނުލައެވެ. އައްލާމާ އިބްނު ތައިމިއްޔާ އެކަލޭގެފާނުގެ "އައްސިޔާސަތުއް ޝަރްޢިއްޔާ" ގައި ލިޔުއްވައިފައިވެއެވެ. "ވިލާޔަތަކީ ހުކުމަތާއި ދީނުގެ ވާޖިބުތަކުގެ ތެރެއިންވާ ކަމެކެވެ. އެކަމާނުލައެއް ދީނީކަމެއްގައި ވެސް ދުނިޔަވީކަމެއްގައިވެސް މުސްލިމުންގެ މިސުރާބު ސީދާއެއް ނުވާނެއެވެ."\nޝައްކެއްނެތެވެ. ކޮންމެ ފަރުދަކީވެސް މުޖްތަމަޢުގެ ބައެކެވެ. ކޮންމެ ދެމީހެއްގެ ދެމެދުގައި އެކުލުންތެރި ކަމާއި ގާތްކަން އޮތުން ލާޒިމެވެ. އެކަމަށްޓަކއި އިޖްތިމާއީ ނިޒާމަކަށް ބޭނުންވެއެވެ. އެބޭނުންފުދޭނީ ސަރުކާރެއްގެ ވެސް ބާރުވެރިކަމާއި މެދުވެރިވުމާލައިގެންނެވެ. އިސްލާމްދީން އެކަމަށް ބާރުއަޅާމިންވަރު އެނގެނީ ޖަންގައްޔެއްގައި ނުވަތަ ސަހަރާއެއްގައި ތިން މީހަކު ތިބިކަމުގައިވިޔަސް ނުވަތަ ދެތިންމީހަކު އެކުގައި ދަތުރުކުރި ކަމުގައިވިޔަސް އޭގެތެރޭގައިވެސް ވެރިޔަކު ހުރުމަށް ކައުސާހިބާ އިރްޝާދު ދެއްވައިފައިވުމުންނެވެ. ދަތުރު ފަތުރަކީ ވަގުތީކަމެކެވެ. ސަހަރާއެއްގައި ނުވަތަ ޖަންގައްޔެއްގައި ހޭދަކޮށްލާ ދުވަސްކޮޅަކީ ވެސް މުސްތަގިއްލުކަމެއް ނޫނެވެ. އެހެންކަމާއެކުވެސް އެހާލަތުގައިވެސް ވެރިޔަކު ހުރުމަށް އިސްލާމްދީން ވަނީ އިރުޝާދުދީފައެވެ. އެހެންވީއިރު ރަށެއްގައި ނުވަތަ ގައުމެއްގައި ވެރިޔަކު ނެތި އުޅުމަށް އިސްލާމްދީން ރުހޭނީ ކޮންފަދަޔަކުންތޯއެވެ؟ ވެރީން އައްޔަންވެގެންވުމަކީ ދިރިއުޅުމުގެ އުސޫލެކެވެ. ހަޔާތުގެ ޤާނޫނެކެވެ. އެހެންކަމުން ދީނާއި ދުނިޔެ ވަކިކުރާމީހުންނާއި، ސިޔާސީކަންކަމާއި، އަހައިކިޔަމަންވުމާއި، އަޅުކަމާ ގުޅުން ކަނޑުވާން މަސައްކަތްކުރާ މީހުންނަކީ އިސްލާމްދީނުގެ ޠަބީއަތު ނުދަންނަމީހުންނެވެ. ކްރިސްޓިޔަނިޓީގެ ތާރީޚުގެ އަސަރުފޯރައިފައި ތިބޭ މީހުންނެވެ. ކުރީންވެސް ބަޔާންކޮށްފައިވާނެ ފަދައިން ކްރިސްޓިޔަނުންގެ ތެރޭގައިވަނީ ކަލީސާ (ޗާޗު) އާއި ސްޓޭޓާ ދެމެދު ނުހަނު ދިގުލީ އަރައިރުންތަކެއް ހިނގައިފައެވެ. އެންމެފަހުން ދީނާއި ދައުލަތްވަކިވެފައެވެ. އެކަމަކު އެއީ އިސްލާމްދީނުގެ ގޮތެއްނޫނެވެ. މުސްލިމުން ބަލަންޖެހޭ ނަމޫނާއެއްނޫނެވެ.


Mi kankan fennanyaa crush mathin handhaan nahthaalaa! – Iru\nޝާޝާ· 18 ނޮވެމްބަރ 2020\nޮންމެ މީހެއްގެ ވެސް “ކްރަޝް” އެއް ހުންނާނެއެވެ. އެއީ ސްކޫލު ދައުރުން ފެށިގެން ވިޔަސް، ނުވަތަ މަސައްކަތުގެ މާހައުލުން، ނޫނީ ފިލްމަކުން ފެނިގެން ވިޔަސް ވެހެވެ. “ކްރަޝް” އަކީ އެމީހަކު ހިތް އެދޭ ކަހަލަ ސިފަތަކެއް ހުންނަ، ލޯބިވާ މީހެކެވެ. ނަމަވެސް ކޮންމެ ކޮންމެ މީހަކަށް، އެމީހެއްގެ “ކްރަޝް” ހާސިލްވުމުގެ ނަސީބެއް ނުލިބެއެވެ.\nމިފަހަރު މި ކިޔައިދެނީ، ކްރަޝް މަތިން ހަނދާން ނައްތައިލަން ވެއްޖެކަން އަންގައިދޭ ބައެއް ނިޝާންތަކެވެ.\n1. އޭނާ އެހެން މީހަކާ ގުޅުން\nތިބާ “ލައިކު” ވެގެން އުޅޭ މީހާ އެހެން މީހަކާ ލޯބީގެ ގޮތުން ގުޅި، ވަރަށް ސީރިއަސް ގުޅުމެއް ކުރިއަށް ގެންދާނަމަ، އޭނާގެ އިންތިޒާރުގައި ހުރުމުގެ ބޭނުމެއް ނެތެވެ. ތިހެން ހުރެގެން ބޭކާރު ވާނީ ތިބާގެ ވަގުތެވެ. އެ ވަގުތުގައި އޭނާއަށްވުރެ މާ ރަނގަޅު އެހެން ކުއްޖެއް ވެސް ލިބިދާނެއެވެ.\n2. އަމިއްލަ މީހާއަށް ކުރާ އިތުބާރު ކުޑަވުން\n“ކްރަޝް” ގެ ސަމާލުކަން ނުލިބިގެން ތިބާ އަމިއްލަ ނަފްސަށް އޮންނަ އިތުބާރު ކުޑަވާހެން ހީވާނަމަ، އޭނާއާ ދުރުވާށެވެ. ނޫންނަމަ އެ ލޯބި ކާމިޔާބު ކުރަން އުޅެގެން ދެރަ ލިބޭނީ ހަމަ ތިބާއަށެވެ. މިގޮތަށް ގޮސް ނަފްސާނީ މައްސަލަތައް ކުރިމަތިވުމުގެ ފުރުސަތުވެސް ބޮޑެވެ.\n3. އެއީ ތިބާއާ އެކަށީގެންވާ މީހެއް ނޫން\nމިކަން ވިސްނޭ ހިސާބުން، އިތުރަށް އޭނާގެ ޖަވާބެއް ހޯދަން އުޅޭނެ ކަމެއް ނެތެވެ. ބައެއް މީހުންގެ އަމަލުތަކުން އެމީހުންގެ ހަގީގީ ކުލަވަރު ފެނިގެންދެއެވެ. ފަހަރުގައި ތިބާގެ “ކްރަޝް” އަކީ ފުރަތަމަ ހީކުރިހާ ރަނގަޅު މީހަކަށް ނުވެދާނެއެވެ.\n4. ރުހުން ހޯދަން ސިފަ ބަދަލުކުރަން ޖެހުން\nލޯބިވާ މީހާގެ ރުހުން ހޯދަންވެގެން ތިބާގެ އަސްލު ސިފަ ނޫން އެހެން ސިފައެއް ދައްކަންޖެހޭނަމަ، އޭގެ މާނައަކީ އެއީ ތިބާއަށް އެންމެ އެކަށީގެންވާ މީހާ ނޫންކަމެވެ. ތިބާދެކެ ލޯބިވާ މީހެއްނަމަ، ހަގީގީ ސިފަތަކާއެކު ވެސް ބަލައިގަންނާނެއެވެ.\n5. އޭނާއަށް ތިއީ ކާކުކަން ނުވެސް އެނގޭ!\nމި ހާލަތުގައި އެ ލޯބި ކާމިޔާބުކުރުމަކީ ފަސޭހަ ކަމަކަށް ނުވާނެއެވެ. އަދި އޭނާއަށް ތިބާ އެނގޭ އިރުވެސް، މާ ބޮޑު ސަމާލުކަމެއް ނުދީ ވާހަކަ ދައްކަން އުޒުރުވެރިވާނަމަ، އޭގެން އަންގައިދެނީ އޭނާގެ ނަޒަރުގައި ތިއީ އެއްވެސް މީހެއް ނޫން ކަމެވެ.


REPORT: Emme fahun igthisoadh masveringe aymahchah!\nފެލިވަރަށް މަސް ކިރުވަނީ: މި ދުވަސްވަރު މަސްވެރިކަން ރަނގަޅު -- ފޮޓޯ: އަވަސް އާކައިވް\nރާއްޖޭގެ އިގްތިސޯދުގެ މައި ތަނބަކީ ޓޫރިޒަމްގެ ސިނާއަތެވެ. އެންމެން އުޅެނީ "ޓޫރިޒަމް" ވެގެންނެވެ. އެހީތައް ވެސް ލިބެނީ ޓޫރިޒަމްގެ ވިޔަފާރި ތަކަށެވެ. މޮޅު ޕްލޭންތައް ހަދަނީ ވެސް ޓޫރިޒަމަށްޓަކަ އެވެ. ދެވަނަ ސިނާއަތެއްގެ ގޮތުގައި އޮތީ އިމާރާތް ކުރުމުގެ ދާއިރާ އެވެ. ބޭންކު ތަކުން ހުރިހާ ލޯނެއް ދިނީ އެ ދާއިރާ އަށެވެ. ލުއި ފަސޭހަ ފައިނޭންސިންގެ އެތަށް އެހީއެއް އެ ސިނާއަތަށް ލިބެމުން ދިޔަ އެވެ. ނަމަވެސް ކޮރޯނާ ވައިރަހުގެ ބަލާއާފަތް ދުނިޔޭގައި ފެތުރެން ފެށުމާއެކު ކުރިން ކުރަމުން އައި ހުރިހާ މަސައްކަތް ތަކެއް ބަދަލު އެކޮޅުކޮޅުން ޖެހިއްޖެ އެވެ.\nޓޫރިޒަމް ސިނާއަތާއި އިމާރާތް ކުރުން ވަގުތީ ގޮތުން ނަމަވެސް ހުއްޓިއްޖެ އެވެ. މިއާއެކު މިހާރު ރާއްޖޭގެ އިގްތިސޯދުގެ މައި ތަނބަކަށް ނުވަތަ އިގްތިސޯދުގެ ލޭ ނާރަކަށް ވަގުތީ ގޮތުން ނަމަވެސް އަނެއްކާ ވެސް މި ވަނީ މަސްވެރިކަން އައިސްފަ އެވެ. ރާއްޖޭގެ އިގްތިސޯދު ހިފެހެއްޓުމުގެ ހުރިހާ ޒިންމާއެއް މި ވަގުތު މިވަނީ މަސްވެރިންގެ އަތް މައްޗަށް ދޫވެފަ އެވެ. މިހާރު ކުރަން ޖެހޭ ކަމަކީ "ބެޔަސް ނުބެޔަސް ދިހަހާސް" ދީގެން ވިޔަސް މަސްވެރިން މަހަށް ފުރުވަން ހިތްވަރު ލިބޭނެ ބަދަލު ތަކެއް ގެނައުމެވެ.\n"އެހެން ހުރިހާ މަސައްކަތްތެއް މި ވަނީ ހުއްޓިފައި. މިހާރު މި އޮތީ މަސްވެރިކަން. މަސްވެރިން ހިތްވަރުކޮށް، އެ ދަނީ މަސައްކަތް ކުރަމުން. އަޅުގަނޑުން ވެސް މަސްވެރިންނާއެކު ކުރެވެން ހުރި ހުރިހާ މަސައްކަތެއް މި ދަނީ ކުރަމުން،" ސަރުކާރުގެ މަސް ކުންފުނި މިފްކޯގެ މެނޭޖިން ޑިރެކްޓަރު އިސްމާއިލް ފައުޒީ ވިދާޅުވި އެވެ.\nމިހާރު ކުރަން ޖެހޭ ކަމަކީ މަސްވެރިން މަހަށް ފުރަން ހިތްވަރު ދޭނެ ބަދަލުތަކެއް ގެނައުމެވެ. މިއީ އެ މީހުން ލައްވައި މަސައްކަތް ކުރުވައި، މުޅިންއާ ހިސާބަކަށް މި މަސައްކަތް ގެންދަން ލިބޭނެ އާ ފުރުސަތެކެވެ.\nއެކަމަކު މިހާރު ގެނެވޭނީ ކޮން ބަދަލެއް ހެއްޔެވެ؟\nއަގު ދަށްކޮށް، ފައިސާ ދޭން ޖެހޭ ވަގުތު!\nމާލޭގައި ބަނދަރުގައި މަސް ދޯނިތަކެއް: މިއީ މަސްވެރިކަމަށް ރަނގަޅު ފުރުސަތުތައް ހޯދައިދޭންވީ ވަގުތު -- ފޮޓޯ: އަވަސް އާކައިވް\nމަސްވެރިކަމުގެ ދާއިރާގެ ތަޖުރިބާކާރުންގެ ނަޒަރުގައި މިހާރު ކުރަން ޖެހޭ އެއް ކަމަކީ މަސްވެރިންނަށް ފައިސާ ދެވޭނެ ހަރުދަނާ އުސޫލެއް ގާއިމް ކުރުމެވެ. ބަރާބަރަށް ފައިސާ ދެވޭނެ ގޮތަކީ ކޮބައިތޯ ހޯދައި އެކަން އެގޮތަށް ކުރުމެވެ.\nރާއްޖޭގެ ކަނޑުމަހާއި ކަންނެލީގެ މަސްވެރިކަމުގައި ގާތްގަނޑަކަށް 17،000 މީހުން މަސައްކަތް ކުރެ އެވެ. މިއީ ޓޫރިޒަމް ސިނާއަތުގައި ވެސް ގާތްގަނޑަކަށް މަސައްކަތް ކުރާ ދިވެހިންގެ އަދަދެވެ. ޓޫރިޒަމް ހުއްޓި ގިނަ ބައެއްގެ ވަޒީފާ ގެއްލިފައިވާތީ މިހާރު ވަޒީފާ ގެއްލުމުނު ގިނަ ބަޔަކު ތިބީ އެކި ރަށްރަށުގަ އެވެ. އެހެންވެ އެ މީހުންގެ ޒިންމާ ވެސް އޮތީ މަސްވެރިންގެ ބޮލުގައި އެޅިފައޭ ބުނެވިދާނެ އެވެ.\nނަމަވެސް މަސް ކިރުވާ ފައިސާ ބަރާބަރަށް ނުލިބުމަކީ މަސްވެރިންނަށް އޮތް ހިތްދަތި ކަމެކެވެ. ކުރިއަށް ރޯދަ މަސް އޮތްއިރު، މަސްވެރިންނަށް ފައިސާ ދޭނެ ގޮތެއް ހޯދަން އެބަޖެހެއެވެ. އެއްވެސް އިރެއްގައި މަސްވެރިންނަށް ފައިސާއެއް ނުދެވެ އެވެ. ނަމަވެސް މިހާރު މިއޮތް ހާލަތުގައި ބަރާބަރަށް ފައިސާ ދޭން ހަދާނީ ކިހިނެއް ހެއްޔެވެ؟\nމަސްވެރިން ކިރުވާފައިވާ މަހަށް މިހާރު ވެސް ގާތްގަނޑަކަށް 70 މިލިއަނެއްހާ ރުފިޔާ ލިބެން ޖެހެ އެވެ. މަސްވެރިންނަށް ފައިސާ ދޭން ސަރުކާރަށް އަބަދު ވެސް ދިމާވާ ގޮންޖެހުމަކީ ރާއްޖޭގައި މަސް ކިލޯއެއް 20ރ. އަށް ހުންނައިރު، ބޭރުގައި މަހުގެ އަގު ދަށްވުމެވެ. އޭގެ ނަތީޖާއަކީ މަސް ގަންނަ ކުންފުނިތަކަށް ގެއްލުންވުމެވެ. އެހެންވެ މިފްކޯ އަށް މަސްވެރިންނަށް ފައިސާ ދޭން ދަތިވަނީ އެވެ.\nނަމަވެސް މިހާރުގެ ހާލަތުން މަހުގެ އަގު ދަށްކޮށްގެން ނަމަވެސް ފައިސާ ދެވޭނެ ގޮތެއް ހަދަން އެބަ ޖެހެ އެވެ. މިއީ ހާއްސަ ހާލަތެކެވެ. މިހާރުގެ ހާލަތުން އަގު ދަށް ކުރި ނަމަވެސް މަސްވެރިންގެ ޝަކުވާއެއް ނޯންނާނެ އެވެ. މިހާރު މުހިންމީ ފައިސާކޮޅު ބަބާރަށް ލިބޭނެ ގޮތެއް ވުމެވެ. މި ކަމަށް އިތުރު ފަސޭހައެއް ލިބިގެންދާ އެއް ސަަބަބަކީ ދުނިޔޭގެ ބާޒާރުގައި ތެލުގެ އަގު ދަށްކޮށް ހުރުމެވެ. އެހެންވެ، މަސް ގަންނަން ބޭނުންކުރާ އައިސްގެ އަގު ވެސް ދަށް ކުރުމުގެ ފުރުސަތު އޮންނާނެ އެވެ.\nބައެއް މަސްވެރިންގެ ވެސް މިހާރު ބޭނުންވާނީ އަގު ދަށްކޮށްގެން ނަމަވެސް މިކަން މިވަގުތަށް ކުރާށެވެ. މިއީ އެ ވަގުތެވެ. ރާއްޖޭގެ ރަށްރަށް ފަގީރު ކަމުން ސަލާމަތް ކުރަން ވެސް އޮތް މުހިންމު އެއް މަގަކީ މަސްވެރި ކަމަށް ދިރުން ލިބޭނެ ބަދަލުތަކެއް ގެންނަން ސަރުކާރުން އަވަސް ފިޔަވަޅުތަކެއް އެޅުމެވެ.\nމަސްވެރިކަމުގައި ގިނަ އަދަދެއްގެ ޒުވާނުން މަސައްކަތް ކުރާ، ކޮލަމާފުށީ ދޯންޏެއްގެ މަސްވެރިއަކު ބުނި ގޮތުގައި ކުރިއަށް ރޯދަ މަސް އޮތްއިރު، މަހުގެ އަގު ދަށްކޮށްގެން ނަމަވެސް ފައިސާ ދިނުން މުހިންމުވެ އެވެ.\n"ރިސޯޓުތަކުން އައި ގިނައަދަދެއްގެ ޒުވާނުން ތިބީ ރަށުގައި. އޭގެ ގިނަ ކުދިން ތިބީ މުސާރަ ނުލިބި. ނޫނީ ބައެއް ދީފަ ދޫކޮށްލާފައި. އެހެންވެ އެ ހުރިހާ ބުރައެއް މި އަަންނަނީ މަހަށް ދާ މީހުން ތިބި އާއިލާ ތަކަށް. އެހެންވެ ބަރާބަރަށް ފައިސާ ލިބުން ވަރަށް މުހިންމު،" އޭނާ ބުންޏެވެ.\nސަރުކާރުން އަބަދުވެސް މަސްވެރިންނަށް ފައިސާ ދޭން މަސައްކަތް ކުރާ ކަމަށް ބުނެ އެވެ. އަދި ޑިލޭއެއް ލައިގެން ނަމަވެސް ފައިސާ ދެ އެވެ.\nއެމްޑީ އިސްމާއިލް ވިދާޅުވި ގޮތުގައި މަސްވެރިންނަށް ފައިސާ ދޭން އެ ކުންފުނިން މިހާރުވެސް ބުރަކޮށް ސަރުކާރާއެކު މަސައްކަތް ކުރަމުން ގެންދެ އެވެ.\n"މަސްވެރިންނަށް ފައިސާ ފޮނުވަން އުޅެނިކޮށް ޓޯޓަލް ލޮކްޑައުން އަކަށް ދިޔައީ. އެހެންވެ ބޭންކްތައް ވެސް ބަންދުވީ ނަމަވެސް މިހާރު މަސައްކަތް ކުރަމުން މިދަނީ މަސްވެރިންނަށް ފައިސާ ދޭން،" އިސްމާއިލް ވިދާޅުވި އެވެ.\nބޭރު ފައިސާ ލިބޭނެ ހަމައެކަނި މަގު\nރާއްޖޭގެ އިގްތިސޯދު ހީނަރުވެއްޖެ އެވެ. ޓޫރިޒަމެއް މިވަގުތަކު ނެތެވެ. މީގެ ސަބަބުން ބޭރު ފައިސާ ލިބެން ހުރި ދޮރުތައް ވެސް ވަނީ ބަންދު ވެގެން ގޮސްފަ އެވެ. އެހެންވެ މިހާރު އޮތް ހަމައެކަނި މަގަކީ މަސްވެރިކަމެވެ. ދުނިޔޭގެ ގިނަ މާކެޓުތަކުގައި "ބޮޑު ތަޅު" އަޅުވާފައި ވިޔަސް ކޮންމެ ވެސް ވަރަކަށް އެކްސްޕޯޓް ކުރެވުމަކީ ދިވެހިންގެ ނަސީބެވެ. ތައިލެންޑުގެ ބާޒާރަށް ރޯމަސް އެކްސްޕޯޓް ކުރެވެ އެވެ. މިދިޔަ އަހަރު ރޯމަހާއި ދަޅު މަހުގެ ގޮތުގައި 2.4 ބިލިއަން ރުފިޔާގެ މަހުގެ ބާވަތްތައް ރާއްޖެއިން އެކްސްޕޯޓް ކޮށްފައިވެ އެވެ.\nމަސްވެރިކަން ރަނގަޅު ވަގުތެއް\nމަސްވެރިންގެ ދުވަސް ފާހަގަ ކުރުމުގެ ގޮތުން މިފްކޯ އިން ބޭއްވި މަސްކެނޑުމުގެ މުބާރާތުގައި މީހަކު މަސް ކަނޑަނީ -- ފޮޓޯ: އަވަސް އާކައިވް\nތެލުގެ އަގު ދަށްވެފައި ވަނިކޮށް، މަސްވެރިކަން ރަނގަޅުވުމަކީ މަސްވެރިންނަށް ލިބޭނެ ހިތް ވަރެކެވެ. އާއްމުކޮށް މަހަށްދާ ދޯންޏަކުން 70،000ރ. ހޭދަ ކުރާއިރު، މިހާރުގެ ހާލަތުން މި އަދަދު ދަށްވާނެ ކަމަށް ބެލެވެ އެވެ. މަސްވެރިކަން ރަނގަޅުވުމުން މިހާރު ދުވާލެއްގެ މައްޗަށް 300 ޓަނުގެ މަސް މިފްކޯއަށް ކިރުވަ އެވެ.\nމަސްވެރިންނަށް މިހާރު ދަތި ތަކެއް އެބަހުއްޓެވެ. ކޮވިޑް-19 އާ ގުޅިގެން ބައެއް ރަށްރަށަށް އެރުން ބަންދު ކޮށްފައިވާތީ، މަސްވެރިންނަށް އައިސް ހޯދުމުގައި ދަތިވެ އެވެ. އެހެންވެ މިކަމަކީ ކޮންމެވެސް އުސޫލެއްގެ ދަށުން ބަދަލު ގެންނަން ޖެހޭ ކަމެކެވެ. އަދި ކުރިއަށް އޮތީ މަސްވެރިކަން އެހާ ރަނގަޅު ނޫން ދުވަސް ވަރެކެެވެ. އެހެންވެ، މިހާރު ކުރަން ޖެހޭ ކަމަކީ މަސްވެރިން މަހަށް ފުރަން ހިތްވަރު ލިބޭނެ ބަދަލު ތަކެއް އަވަހާ ގެނައުމެވެ.\nރާއްޖޭގެ އިކޮނޮމީ މިހާރު އޮތް ގޮތުން މަސްވެރިކަން ނޫން މަސައްކަތެއް ނެތެވެ. ހާއްސަކޮށް ބޭރު ފައިސާ ލިބޭނެ އިތުރު ވަސީލަތެއް ނެތެވެ. އަދި ދިވެހިންގެ ފުޑް ސެކިއުރިޓީ ޔަގީން ކޮށްދޭނެ އެއް ވަސީލަތަކަކީ ވެސް މި ދާއިރާ އެވެ. އެހެންވެ މަސްވެރިކަމަށް ދިރުން ލިބޭނެ ހެޔޮ ބަދަލުތަކެއް ގެންނަން ޖެހެ އެވެ. ސަރުކާރަށް އެ ފޯމިއުލާ ނުހޯދިއްޖެއްޔާ ހާލަތު ވަރަށް ގޯސްވާނެ އެވެ.\nމަސްވެރިން ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް އެސްޓީއޯ މިފްކޯ ފައްޔާޒް އިސްމާއީލް އިގްތިސޯދު ފިޝަރީޒް އެންޑް އެގްރިކަލްޗާ މިނިސްޓްރީ އާއްމު ސިއްހަތުގެ ކުއްލި ނުރައްކަލުގެ ހާލަތު


އައްޑޫ ސިޓީ ފޭދޫ އިން ކޮވިޑް ކޭސްއެއް ފެނިއްޖެ – DhiDaily\nއައްޑޫ ސިޓީ ފޭދޫ އިން ކޮވިޑް ކޭސްއެއް ފެނިއްޖެ\nމި ފުލުސް މީހާއަކީ މި މަހުގެ ހަވަނަ ދުވަހު އައްޑޫ އަށް އައި މީހެކެވެ.\nމާލެއިން އަތޮޅުތެރޭ ރައްތަކަށް ދަތުރުކުރުމުގެ ހުއްދަ އެ ހުއްދަ ބޭނުންވާ ކޮންމެ މީހަކަށް މީގެކުރިން ދެމުން ދިޔަނަމަވެސް މިއަދުން ފަށައިގެން ޒަރޫރީ ބޭނުމެއްގައި ނޫނީ މާލެއިން މީހުން ރަށްރަށަށް ނުފޮނުވަން ސަރުކާރުންވަނީ ނިންމާފައެވެ.\nފަހަކަށް އައިސް އަތޮޅުތަކުން ކޮވިޑް-19 އަށް ފައްސިވާ މީހުންގެ އަދަދު އަންނަނީ އިތުރު ވަމުންނެވެ. އެހެންކަމުން މާލެ އިން އަތޮޅުތަކަށް ދަތުރު ކުރުމުގައި ހުއްދަ ދެމުން އައި އުސޫލަށް އެޗްޕީއޭ އިން މިހާރު ވަނީ ބަދަލު ގެނެސްފައެވެ. ނަމަވެސް އެބަދަލުތަކަށް ބަލާއިރު އަދިވެސް މާލެ އިން ރަށަށް ދިއުމުގެ އުސޫލު ހަރުކަށި ނޫންކަމަށް ބުނެ ބައެއް މީހުން ގެންދަނީ މީސް މީޑިއާގައި ޚިޔާލު ފާޅުކުރަމުންނެވެ.\nރާއްޖެ އިން މިއަދު އިތުރު 129 މީހަކު ކޮވިޑް-19 އަށް ފައްސިވެ، ރާއްޖެ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު މިހާރު ވަނީ 4898 އަށް އަރާފައެވެ. މިހާރު ރާއްޖޭގައި ކޮވިޑް-19 ޖެހިފައި 2088 މީހުން އެބަތިއްބެވެ.